Pagpanugod Ano ang mahimo mo sa ginhambal ni Jesus nga, "Mas dalagko pa nga mga butang ang inyo mahimo sang sa akon nahimo kon magsalig kamo sa akon." Siya man nagsiling "Ang tanan nga butang mahimo sa mga nagasalig." Ano ang buot silingon sini sa aton? Para sa akon, ang sumulunod nga diosnon indi gid dapat magbaton sang kubos o kulang kundi ang kabug-osan nga kabuhi dira kay Cristo nga nangin aton sang kita natawo-liwat. Ining aton relasyon kay Cristo magahilway sa aton gikan sa sala, ginapahilayo kita sa aton kaluyahon kag ginhatag ang gahom sang Dios sa aton kag paagi sa aton. Ining nagapadayon nga relasyon nagatawag sa aton sa pagpalayo sa tradisyon kag relihiyon kag nagmaukod pa gid ang aton relasyon sa kay Cristo. Kon ang Dios nagtawag sa imo sa bag-o nga kinaugali bilang iya gintuton-an, indi ka na magtulok sa pagtuluo - han nga imo namat-an kundi sa bag-o na nga kabuhi kay Cristo; kabuhi nga labaw sang sa imo kaugalingon, sam - tang magakabuhi ka nga may relasyon kaupod niya. Ang tanan nga butang pwede mo mahimo sa sining bag- o mo nga kaangtanan bilang tawo. Indi lang ini matuod para sa imo kag sa akon; amo man ini ang pag tawag sang Dios kag pribelihiyo para sa kada isa. Ginapahayag sa aton sang Bibliya ang ordinaryo nga butang sa plano sang Dios para sa isa niya nga mga kaanakan amo nga sila maghamtong, makalab-ot sa bug-os nga talaksan sa kabug - osan ni Cristo. Dapat mahangpan mo ngaa ang Dios nagahigugma sa imo gani si Jesus napatay kag nagpatulo sang iya dugo para sa imo mga sala. Kon magtuo ka kag batunon mo ining 1
kamatuoran, magkabuhi ka nga ang tanan nga mga butang pwede mahimo sa sadtong mga nagatuo. Ang ginsugoran amo ang pagtuo nga matuod si Cristo kag ang iya gahom. Magpadayon ka sa sini sa pagkabuhi nga may gahom. Isikway ang daan dutan-on nga tawo samtang ikaw magmangingamhanan nga espirituhanon nga tagayan nga gusto sang Dios. Nagapanawag ang Dios sa imo sa paglakat upod sa iya sa husto nga kaangtanan paagi kay Jesu Cristo. Nagapanga -muyo ako nga magalabaw pa gid ang pagtudlo niya sa imo sinsilyo nga paghangop. Kag bayaan ta ang mga gawi nga relihiyoso. Bungkagon ta ang gapos sang tradisyon nga indi Cristohanon. Sulod ka sa sining buhi nga kaang- tanan nga may kinaugali nga may gahum kag kabuganaan. Isiling sa imo kaugalingon kag sa Dios, Ginoo, gusto ko ang tanan nga imo para sa akon. Nagapangamuyo ako nga ikaw magtubo sa ihibalo indi lang sa kinaalam kundi amo man sa kamatuoran kag sa gahom sang pagkabanhaw ni Jesu Cristo! 2
Pag-abiabi Sa tion nga gintugyan mo ang imo kaugalingon kay Jesus kag nangayo ka kapatawaran sang imo mga sala; dapat gid batunon mo sia sa imo tagipusoon kag mangayo ka sa iya nga ikaw bag-uhon. Ako nagapagamuyo para sa imo sang pagpangamuyo man ni Apostol Pablo sa mga naluwas sadtong unang Cristohanon nga simbahan. Ang handom ko para sa imo makita man sa iya pangamuyo suno sa Colosas 1:9-14. "Tungod sini, pirme lang kami nagapangamuyo para sa inyo halin sa pagkabati namon nahanungod sa iyo. Ginapangayu namom sa Dios mahibal-an ninyo sing bug-os ang iya kabubot- on nga may kaalam kag paghangup nga ginahatag sang iya Espiritu agud nga sarang kamo makapangabuhi suno sa kabu- bot-on sang Ginoo, kag makahimu sa gihapon sang iya naha- mut-an. Ang inyo mga kabuhi manginmabinungahun gid sa tanan nga sahi sang maayu nga mga buhat kag magatubo kamo sa inyo pagkilala sa Dios. Kabay nga mapabakod kamo sa bug- os nga kusog nga magagikan sa iya mahimayaon nga ga-hom, agud nga mabatas ninyo ang pagkilala sa Dios. Kabay nga mapabakod kamo sa bug-os nga kusog nga nagagikan sa iya mahimayaon nga gahom, agud nga mabatas ninyo ang tanan nga pagpailob. Kag magpasalamat kamo nga may kalipay sa Amay nga naghimo sa inyo nga mangintakos sa pag-ambit sang ginatigana sang Dios sa iya mga tumuluo sa ginharian sang kapawa. Kay ginluwas niya kita sa gahom sang kadudulman kag gindala sa ginharian sang iya hinigugma nga Anak, nga nagtubos sa aton nga kon sayuron, nagpatawad sang aton mga sala." 3
Nagapangabay ako nga mag-upod kamo sa akon samtang magapadayon kita nga hibaluon si Cristo kag magmanginGintuton-an niya. 4
JESUS Isa sina ka tion sa akon mga pagbiyahe, nakilala ko isa ka mabuot nga tawo. Upod kami pungko samtang na gahulat sa pag-abot sang eroplano. Makawiwili siya estor - yahon kag makalilingaw gid nga kaupod. Tama kadasig sang oras kag tion na nga magpadayon kami sa amon tagsatagsa nga kaladtuan. Bisan pa nga makalilingaw siya, wala ko ginbag-o ang akon plano agod sundon siya. Asta sa sining adlaw, wala ako makahibalo kon diin na siya sad- tong tinion nga nakaupod kami sa terminal sang eroplano. Samtang makatilingala gid sang ini nga hitabo sang ginbaton mo si Jesus sa imo tagipusuon, kag ikaw maga himo desisyon. Pagabag-uhon mo bala ang imo mga plano? Untaton ang plano mo kag magsunod sa iya? Kon ang sabat mo hu-o preparado ka gid bala para magpadayon ang pagtubo sang imo kaangtanan upod kay Jesus? "Kon sin-o ang luyag mag-upod sa akon, kinahanglan nga kalimtan niya ang iya kaugalingon, magpas-an sang iya krus kag magsunod sa akon. Kay ang tawo nga buot magluwas sang iya kaugalingon nga kabuhi madula niya ini, pero ang tawo nga nagahalad sang iya kabuhi tungod sa akon sa Maayong Balita maluwas niya ini." Marcos 8:34-35 "Itakod ang akon gota sa inyo kag magtuon kamo sa akon, kay ako malulo kag mapainuboson sing tagipusuon, kag maka - pahuway kamo. Ang akon gota mahapos, kag ang akon karga mamag-an." Mateo 11:29-30 Nakilala ko ang isa ka babayi nga may masakit nga na - tabo sa iya kabuhi. Nakapamana siya sang mabuot, batan- 5
on nga ulitawo nga naga-obra bilang Navy. Naga- pati gid siya sa sulod sang kinse ka tuig, nga kilala na gid niya ang iya bana. Isa sina ka adlaw, natukiban ang resibo sang den -tista gikan sa "mail box" nahanungod sa ngipon sang iya bata nga babaye. Parehos ang edad pero niya lain ang ngalan sang bata. Sa sina nga hitabo, natukiban nga may bata siya sa iban nga babaye. Indi ya pa gid kilala ang iya bana. Masakit nga hitabo sa iya kabuhi kag kasubong man ina sa katapusan sang aton kabuhi, kun si Jesus nga aton ginatuohan indi gali matuod suno sa Kasulatan. Kina - hanglanon gid ang husto nga pagtuon sa Bibliya suno sa kay Jesus. May ara mga putli nga mga kamatuoran sa Bib - liya nga aton saligan sa paglig-on sang aton pagtuo upod sang iya gahom kag sa pagtubo sang aton kabuhi kaupod niya. Ang Bibliya nagapahayag nga si Jesus may kinalain nga hilikuton, apang isa ang ila pagkaDios upod sa Dios nga Amay nga wala sang Katapusan. Kaupod pirme ni Jesus ang Amay nga Dios. Bilang tawo, nagpuyo siya sa kalibutan nga wala gid sala, napatay sa krus, nabanhaw gikan sa minatay, kag nagkayab pa la - ngit. Bilang Manlulowas, siya lang gid ang isahanon nga alagyan pakadto sa Dios. Ining kamatuoran atun saligan kon kita magakabuhi nga gintuton-an nga Cristohanon. Kon kabigon ta si Jesus nga kubos upod sa Amay (Dios), ukon isa sa atun unod kag dugo (Tawo), ukon magapati nga may ara iban pa nga alagyan sa Dios magluwas kay Jesu- Cristo (Manlulowas), wala gid kita ikasarang sa pagpaslapit sa Dios sa paagi nga gusto niya sa aton. Matuod gid nga si Jesus Dios. Sa Isaias 9:6-7 (gintag-na na sang Propeta 600 ka tuig antes natawo si Jesus). Basahon natun: "Ang isa ka bata natawo sa aton! Ang isa ka anak ginhatag sa aton! Kag sia ang aton pangulo! Pagatawgon sia "Maalam nga 6
Manuglaygay," "Gamhanan nga Dios," "Amay nga wala sang Katubtoban," "Amay sang Paghidait." Ang iya harianon nga gahom magadugang; Ang iya ginharian malinong sa gihapon. Siya ang magapanubli sang trono ni Haring David, magagahom sia sa katarungan kag sa pagkamatarong, halin karon tubtob sa katubtoban. Ang Ginoo nga makagagahom, Nagpat-od nga magahimo sini tanan. Basahon ta ang mga importante nga mga kamatuoran sa Bibliya nahanungod sa pagkaDios ni Jesus. "Sa wala pa matuga ang kalibutan, yara na ang Pulong. Ang Pulong kaupod sa Dios, kag ang Pulong Dios. Halin gid sang ginsugoran ang Pulong kaupod sa Dios. Paagi sa Pulong gintuga sang Dios ang tanan, kag wala sang may natuga kon indi paagi sa iya. Ang Pulong amo ang ginhalinan sang kabuhi, kag ining kabuhi, nagdala sang kapawa sa mga tawo ... Ang Pulong amo ang matuod nga kapawa nga nagakari sa kalibutan kag nagaiwag sa tanan nga mga tawo. Juan 1:1-4, 9 Ako kag ang Amay isa. Juan 10:30 Pero ang Dios nagsiling nahanungod sa Anak: Ang imo trono O Dios, wala sing katapusan! Nagagahom ka sing matarong sa imo ginharian. Hebreo 1:8 Si Cristo amo ang makita nga laragway sang indi makita nga Dios, ang panganay nga Anak nga labaw sa tanan nga mga tinuga. Kay paagi sa iya gintuga sang Dios ang tanan nga mga butang sa langit kag sa duta, ang Makita kag ang indi makita lakip ang espirituhanon nga mga gahom, mga hari, mga punoan kag mga gumalahom. Paagi sa iya kag para sa iya gintuga sang Dios ang tanan. Sa wala pa matuga ang tanan nga mga butang 7
yara na sia, kag sa ila paghiusa sa iya, ang tagsa ka butang may iya nga husto nga lugar. Siya amo ang ulo sang lawas nga amo ang iglesia. Sia amo ang ginhalinan sang kabuhi sini nga lawas. Sia amo ang panganay nga Anak nga gibanhaw gikan sa minatay, agod nga sia lamang ang manginnahauna sa tanan nga mga butang. Colosas 1:15-18 Ang sinsilyo nga kamatuoran amo ini. Si Jesus wala gintuga. Sia amo ang Manunoga! Mabasa ta sa kasulatan ng si Jesus, sa ginsuguran, kaupod sa Amay kag (suno sa Isaias 9:6, Juan 1:1, Heb.1:8) sia isa kaupod sa Dios. Nagatudlo sa aton ang Bibliya nga si Jesus nagkari sa kalibutan kag nagpakatawo. Bisan sia Dios, Wala sia magpamilit nga magpabilin nga katupong sa Dios. Sa baylo sa iya kaugalingon nga kabubot-on Gibayaan niya ining iyang mga kinamatarong Kag nagkabuhi subong isa ka ulipon. Natawo sia kaangay sang isa ka ordi - naryo nga tawo. Nagpaubos siya sang iya kaugalingon kag nagmasinulondon tubtob sa kamatayon, bisan pa ang kama - tayon sa krus.Tungod sini ginbayaw sia sang Dios sa kahi - taasan, kag gihatagan sia sang ngalan nga labaw sa tanan nga ngalan. Gani sa ngalan ni Jesus Ang tanan nga mga tinuga, sa langit kag sa idalom sang duta magaluhod. Kag ang tanan mag kilala sing dayag nga si Jesu-Cristo amo ang Ginoo, sa himaya sang Dios nga Amay. Filipos 2:6 - 11 Ang Pulong yara na nga daan sa kalibutan. Ang kalibutan gintuga sang Dios paagi sa iya, pero ang kalibutan wala magkilala sa iya. Nagkari sia sa iya kaugalingon nga banwa, pero ang iya kasimanwa wala magbaton sa iya. Pero may yara gid man nga nagbaton kag nagtuo sa iya. Gani ini sila ginhatagan sing kinamatarong nga mangin-anak sang Dios. Nangin-anak 8
sila sang Dios indi sa tawuhanon nga paagi sa bagay nga natawo sila nga may tawuhanon nga amay, kundi ang Dios mismo amo ang ila amay. Ang Pulong nangintawo kag nagpuyo sa tunga naton. Nakita naton ang iya himaya nga puno sang grasya kag kamatuoran; ini amo ang himaya nga nabaton niya subong bugtong nga Anak sang Amay. Juan 1:10-14 Nagkari sia sa kalibutan kag ginbun-ag sang isa ka ulay nga dalaga. Karon ini tanan nahanabo agud mapamatud-an ang ginhambal sang Ginoo paagi sa propeta. "Ang isa ka ulay magabusong kag maga-anak sang isa ka bata nga lalaki, kag pagatawgon sia nga Emanuel nga kon sayuron, "Ang Dios kaupod naton." Mateo 1:22-23 Si Maria nagsabat sa anghel, "Ano ang pagkahimo sini, kay ulay ako nga babayi?" Ang anghel nagsabat, "Ang Espiritu Santo magakunsad sa imo, kag ang gahom sang Dios magalikop sa imo. Tungod sini ang balaan nga bata matawo sa imo pagatawgon nga Anak sang Dios." Lukas 1:34-35 Nangabuhi sia nga wala gid sala. Ang aton pinakamataas nga pari nagabatyag man sang aton mga kaluyahon, kay sia man ginsulay sa tanan nga bagay pareho man sa aton, pero wala sia magpakasala. Hebreo 4:15 Ginpahayag niya ang gugma sang Amay nga Dios. Kay ginhigugma gid sang Dios ang kalibutan sa bagay nga ginhatag niya ang iya bugtong nga Anak, agod nga ang tagsa tagsa nga nagatuo sa iya indi na mapatay, kundi may kabuhi nga wala sing katapusan. Juan 3:16 9
Nakahibalo man kamo nahanungod kay Jesus nga taga- Nazaret, kon daw ano ang paghatag sang Dios sa iya sa Espiritu Santo kag gahom. Nagkadto sia sa tanan nga mga duog nga nagahimo sang maayo nga mga buhat kag nagaayo sang tanan nga ginagamhan sang Yawa. Binuhatan10:38 Ginlansang sia sa krus kag napatay. Sang pag abot nila sa duog nga ginatawag "Ang Bagol, Ginlansang nila didto si Jesus sa krus..." Lukas 23:33 Mga alas nuwebe sang aga sadto sang paglansang nila kay Jesus sa krus. Ang panumbungon batok sa iya ginsulat sa tapi tapi nagasiling, "Ang Hari sang mga Judio". Marcos 15:25-26 Nagkadto sia kay Pilato kag ginpangayo niya ang bangkay ni Jesus. Gani si Pilato nagmando nga ihatag ini sa iya. Ginkuha ni Jose ang bangkay, kag ginsamburan sing bag-o nga tela nga lino. Ginbutang niya ang bangkay sa iya kaugalingon nga lulobgan, nga bag-o lang ginguhab sa bato. Dayon ginpaligid niya ang isa ka bato sa puwertahan sa pagtakop sang lulobngan kag naglakat. Mateo 27:58-60 Nabanhaw sia gikan sa minatay. Ang anghel nagsiling sa mga babayi, "Indi kamo magkahadlok. Nakahibalo ako nga gipangita ninyo si Jesus nga ginlansang sa krus. Wala na sia diri. Nabanhaw na sia, suno sa iya ginsiling. Dali kamo diri kag tan-awa ang duog nga ginpahamyangan sa iya. Lakat kamo sa gilayon, kag sugiri niyo ang iya mga gintuton-an:' Nabanhaw sia kag karon magauna sia sa inyo sa Galilea. Didto makita ninyo sia! Mateo 28:5-7 10
Nagpakita sia sa iya mga disipulo kag sa madamo pa gid nga mga tawo pagkatapos nga sia nabanhaw gikan sa minatay. Sa isa ka tion, nagpakita sia sa sobra lima ka gatus nga kadam-an nga mga tawo. Kag sa isa ka adlaw, sa tunga sang iya mga disipulo, nagkayab sia palangit upod sa panganod." Ginlubong sia kag ginbanhaw sa ikatlo ka adlaw, suno sa mga kasulatan. Nagpakita sia kay Pedro, kag sang ulihi nagpakita sia sa dose ka mga apostoles. Sa tapos sini nagpakita sia sa sobra sa 500 sang iya mga sumulunod sing tingob, nga ang kalabanan sa ila buhi pa, kag ang iban patay na. Sang ulihi nagpakita sia kay Santiago kag dayon sa tanan nga mga apostoles. Sa katapusan nagpakita man sia sa akon, bisan nga ako kasubong sang isa nga natawo sa wala pa ang tion. Kay ako ang labing kubos sa mga apostoles. Kon sa bagay, indi gani ako takos tawgon nga apostol, kay ginhingabot ko ang iglesia sang Dios." 1 Corinto 15:4-9 Samtang nagabendisyon sia sa ila, nagbulag sia sa ila kag gindala sia palangit. Lukas 24:51 Sa tapos ang Ginoo nakighambal sa ila, nagkayab sia palangit kag naglingkod sa tuo sang Dios. Marcos 16:19 Pero si Jesus nagakabuhi sa walay katapusan, kag ang iya bulohaton subong pari wala ginasaylo sa iban. Gani makasarang sia sa pagluwas, karon kag sa gihapon, sang mga nagakari sa Dios paagi sa iya, kay nagakabuhi sia sa gihapon sa pagpakiluoy sa Dios tungod sa ila. Hebreo 7:24-25 Nagatudlo ang Bibliya sa atun nga si Jesus magabalik liwat sa katapusan nga Adlaw para hukman ang sala sa 11
kalibutan kag ipatukod niya ang iya ginharian tubtob sa katubtoban. Sa balay sang akon Amay may madamo nga mga kuwarto, magalakat ako sa pag-aman sang duog para sa inyo. Indi ako magsiling sini sa inyo kon indi ini matuod. Sa tapos ako maga -lakat kag maga-aman sing duog para sa inyo, magabalik ako kag dalhon ko kamo, agod nga kon diin ako didto man kamo. Juan 14:2-3 Pero ini pasunod: nahauna si Cristo, kag ang madason amo sila nga iya ni Cristo sa tion sang iya pagkari. Dayon ang katapusan magaabot. Si Cristo magadaog sang tanan nga espirituhanon nga mga gahom, mga awtoridad kag mga kagamhanan kag itugyan niya ang Ginharian sa Dios nga Amay. Kay kinahanglan nga si Cristo maghari, tubtob malutos sang Dios ang tanan nga mga kaaway kag mabutang niya sila sa idalom sang iya mga tiil. 1 Corinto 15:23-25 Dayon ang ikapito nga anghel nagpatunog sang iya trumpeta, kag may mabaskog nga mga tinggog sa langit nga nagasiling,"Ang gahom sa pagdumala sang kalibutan iya na karon sang aton Ginoo kag sang iya Cristo kag magahari sia sa walay katapusan. Bugna 11:15 Tanan kita magapangatubang sa Dios kag sia magahukom sa aton. Kay ang Kasulatan nagasiling "Samtang nagakabuhi ako, siling sang Ginoo, ang tagsatagsa magaluhod sa akon atubangan, kag ang tagsatagsa magatuad nga ako amo ang Dios". Gani ang tagsatagsa sa aton magahatag sing husay sang iya kaugalingon sa Dios. Roma 14:10-12 Kinahanglan nga indi ta mag-ugyon sa mga nagakabig nga sila Cristohanon kon lain nga Jesus ang ila ginawali kag ginatudlo kag indi klaro suno sa Balaan nga Kasulatan. 12
Subong sa pagkabig naton kay Jesus bilang Manlulowas. Siya indi lang isa sa madamo nga dalan pakadto sa Dios, kundi siya lang gid amo ang isahanon nga dalan. Si Jesus nagsabat sa iya, "Ako amo ang dalan, ang kmatuoran, kag ang kabuhi; wala sing may makakadto sa Amay kon indi paagi sa akon." Juan 14:6 "Kay may isa lamang ka Dios kag may isa lamang nga naga - pahiusa sang Dios kag sang mga tawo, ang tawo nga si Cristo Jesus". 1 Timoteo 2:5 "Amo ini ang amon mensahi nga ang Dios nagahimo sang ta - nan nga mga tawo nga iya mga abyan paagi kay Cristo. Ang Dios wala mag-isip sang ila mga sala, kag naghatag siya sa a - mon sang mensahi kon paano niya sila mahimo nga mga ab - yan." 2 Corinto 5:19-20 "Kag gikan kay Jesu-Cristo ang matutom nga saksi, ang pa - nganay nga Anak nga ginbanhaw nga amo man ang nagaga - hom sa mga hari sang duta. Ginahiguma niya kita, kag paagi sa iya dugo iya kita ginhilway sa aton mga sala". Bugna 1: "Sang una, patay kamo sa espiritu tungod sang inyo mga sala kag tungod nga mga gentil nga wala masakop sa kasugoan, pero ginbuhi kamo sang Dios upod kay Cristo! Ginapatawad kita sang Dios sa tanan naton nga mga sala. Ginpanas niya ang lista sang aton nga mga utang, lakip ang iya mga tulomanon nga indi naton matuman, kag ginwala niya ini paagi sa paglansang niya sini sa krus. Kag sa amo nga krus gindaog ni Cristo ang gahom sang espirituhanon nga mga punoan kag mga gumalahom Ginpakahuy-an nila sila sa atubangan sang mga tawo paagi sa 13
pagparada sa ila subong nga iya mga bihag sa pagsaulog sang iya pagdaog". Colosas 2:13-15 "Pero ginbatas ko ang pag-antos nga para kuntani sa aton, Ang mga kasakit nga kita kuntani ang mapas-an, Pero naghunahona kita nga iya mga pag-antos Silot nga ginpadala sang Dios. Pero ginpilas sia tungod sa aton mga sala, ginhanot sia tungod sang mga kalautan nga aton ginhimo. Ang silot nga iya gin-antos naghilway sa aton Gin-ayo kita tungod sang mga bunal nga iya naagom." Isaias 53:4 -5 "Sa amo man nga bagay, si Cristo ginhalad sing makaisa sa pagkuha sang mga sala sang madamo. Magakari sia liwat, indi sa pagkuha sang sala, kundi sa pagluwas sang mga nagahulat sa iya". Hebreo 9:28 "Pero kon kita nagakabuhi sa kapawa, subong nga ang Dios yara sa kapawa, ti may paghiliusa kita sa isa kag isa, kag ang dugo ni Jesus nga iya Anak nagatinlo sa aton sa tanan ta nga mga sala". 1 Juan 1:7 Nakita na naton kon paano ang Dios nagpakatawo paagi kay Jesus (kag ang Pulong nangin-unod kag nagpuyo sa tunga naton) kag samtang ari siya sa kalibutan wala siya sala, siya nanginManugbulong, Manlulowas, (kag paagi sa iya ang tanan nangin-abyan sang Dios...naangkon ang paghidait paagi sa pagpatulo niya sang iya dugo sa krus). Si Jesus indi isa lang ka relihiyon; Siya ang Kamatu - oran. Ini natukiban ko sadtong pamatan-on pa ako. Sang dose ka tuig palang ako, nagsugod na ko pahubog sa alak. 14
Sang kinse ka tuig na ko, gindakop ako kay nagalagaw nga hubog. Sang dise-sais na ako, ginhukman ako kay ginbung - go ko sa puwertahan sang salakyan ang tawo kag ginhulog ko siya sa kalog. Malauton kag maakigon gid ako. Naka sulod na ako sa prisohan kag sa iban pa nga mga lugar kalingawan sa diin wala gid sing kalinong. Sang bente tres na ako, isahanon nga nagluhod ako sa akon kuwarto kag namangkot kon matuod gid si Jesus. Nabatian niya ako kag sa sina nga gab-i, ginhilway niya ako sa akon sala kag kahuy - anan paagi sa iya dugo. Ginlu-was niya ako! Si Jesus labaw pa sang sa kinaalam kag estorya: Buhi Siya! Wala gid sang iban nga relihiyon sa mga tawo sa diin ma batyagan ta ang personal nga kaang- tanan upod sa Dios. Nagatindog sia sa puwertahan sang aton tagipuso-on kag nagapanuktok kag sila nga magaabri; magasulod Sia kag magahiusa upod sa ila. Bilang Iya Gintuton-an, madamo gid kita sing masu - gata nga mga tawo nga wala sing nagakaigo nga pagha - ngop kon sin-o gid si Jesus! Ang iban nagatuo nga Sia ma - ayo nga tawo kag nagatinguha kita sa pa gsunod sa iya. Sia, siling sang iban, isa sia sa mga bantog nga mga prope - ta sa diin pinadala sang Dios sa mga katuigan. May naga - siling, Isa Sia ka anghel nga gintuga sang Dios kag ginpa - dala para ipakita ang gugma sang Dios. Samtang ang iban nagasobra pa gid nga nagatoo, una Sia sa mga tinuga suno sa plano sang Dios kag karon nagadala kaluwasan sa tawo. Kamo nga nagatuo sa sining mga butang wala sing husto kag nagkaigo nga paghangop kon sin-o gid bala si Jesus. Ang Kasulatan klaro sa pagsiling nga si Jesus Dios kag isa kaupod sa Dios. Sa ginsuguran Siya upod sa Dios kag Siya Dios. Ginbun-ag Siya sang ulay nga babayi, nagpaka - tawo, kag Nagpatulo sang Iya dugo didto sa krus, naban - haw halin sa mga minatay, kag karon nagapungko sa tuo nga luyo sang Amay nga nagapangamuyo para sa aton. Sa 15
Isa ka adlaw nga magaabot, magabalik Siya sa paghari bilang Ginoo sang mga ginoo kag Hari sang mga hari tubtob sa katubtoban. "Ang Ginoong Dios nga Makagagahom, nga amo karon, amo man anay, kag amo man ang magakari nagasiling, "Ako amo ang Alpha kag ang Omega." Bugna 1:8 "Indi ka magkahadlok ako ang nahauna kag ang katapusan. Ako ang nagakabuhi! Napatay ako, pero tan-awa, karon naga -kabuhi ako sa walay katapusan. May gahom ako sa kama- tayon kag sa lugar sang mga patay." Bugna 1:17-18 Gapuyo Siya subong sa aton tagipusuon paagi sa pag- tuo! Dalayawon ang Iya ngalan! Malip-ot lang ini nga panugod sa sining malawig kag makatilingala nga pagtuon sa kabuhi ni Jesu-Cristo kag sang aton kaangtanan sang gintawag kita upod sa Iya. Nagapangamuyo ako nga magapadayon ini nga makapalig- on sa imo paglakat sa wala sing katapusan nga gugma kag magminatud-on sa imo Manlulowas kag Ginoo. Antes kita magpadayon Mangamuyo kita: Ginoong Jesus! Patawara ako kag luwasa ako! Nagatoo ako nga ginahigugma mo ako kag gusto ko nga may kaangtanan ako sa imo. Ipahayag ang imo kaugalingon sa akon. Buligi ako! Ginatugyan ko ang tanan sa imo. Sa imo ngalan Jesus, ako nagapanga- muyo. Amen. 16
Pagtuo Wala gid naton ginahunahona ang Pagtuo sang wala pa na - ton nabaton si Cristo. Siguro Nagatuo (Nagasalig) kita sa aton kaugalingon sa paglab-ot sang aton lalambuton. Kita, siguro, nagatuo (nagasalig) sa butang nga mabakod kon butangan ta pabug-at, pareho sa pagpungko sa pulong -kuan. Ini dutan-on ukon normal tawhanon nga pagtuo samtang kita nagapangabuhi. Magahambal ako sa imo nahanungod sa Diosnon nga Pagtuo (pagsalig). Magasugod ang aton Diosnon nga ka- buhi sa pagtuo naton kay Jesu-Cristo kag sa kon ano ang ginahambal sang Bibliya nahanungod sang aton kaugali - ngon kag sang aton kaangtanan upod sa Iya. "Nagpakasala sila tanan kag nawad-an sang himaya sang Dios. Pero tungod sang grasya sang Dios ginpakamatarong sila tanan paagi kay Cristo Jesus nga nagatubos sa ila, kag ini regalo sang Dios." Roma 3:23-24 "Kay ang kamatayon amo ang bayad sang sala, pero ang regalo sang Dios amo ang kabuhi nga wala sing katapusan sa paghiusa kay Cristo Jesus nga aton Ginoo." Roma 6:23 "Ang Pulong sang Dios malapit na sa inyo, sa inyo mga bibig kag sa inyo mga tagipusuon" nga kon sayuron, ang pulong sang pagtuo nga amon ginawali. Kon imo ginapabutyag nga si Jesus Ginoo, kag nagatuo ka sa imo tagipusuon nga ginbanhaw sia sang Dios gikan sa mga minatay, maluwas ka. Kay nagatuo kita sa aton tagipusuon kag ginapakamatarong kita sa atubangan sa Dios. Ginapabutyag sang aton mga bibig, kag kita naluwas." Roma 10:8-10 17
"Wala sing tawo nga makapahamuot sa Dios kon wala sia sing pagtuo, kay ang nagapalapit sa Dios dapat magtuo nga may Dios, kag nagahatag sia sing balos sa mga nagapangita sa Iya. Hebreo 11:6 Ang aton kaangtanan upod sa Dios magasugod paagi sang aton pagtuo/pagsalig sa Iya. Sang mabatyagan naton nga naglayo na kita sa Dios, dapat gid nga kita maghinulsol kag batunon nga si Jesus nagpalansang sa krus, kag nagpatulo sang iya dugo bilang kabayaran para sa aton sala. Kon nahimo naton ini kag ginatuad ta ang aton kaluwasan sa iban mahibaluan naton ang kabuhi nga kaupod ang Dios. Sa tion sang aton pagbaton kay Jesus sa aton tagipusuon, Natawo kita liwat! May pakigbahin na kita sa Diosnon nga kabuhi samtang nagapangabuhi kita upod sa Iya. Ining Diosnon nga kabuhi suno sa Kasulatan ginatawag nga 'Grasya". "Kay sa grasya sang Dios naluwas kamo paagi sa pagtuo. Indi ini paagi sa inyo nahimo, kundi bugay ini sang Dios. Wala kamo sing may ipabugal sini kay indi ini bunga sang inyo kaugalingon nga pagpaninguha." Efeso 2:8-9 "Karon kay ginpakamatarong na kita paagi sa pagtuo, may paghidait na kita sa Dios paagi kay Cristo Jesus nga aton Ginoo. Paagi sa pagtuo, gindala niya kita sa pag-agom sang grasya sang Dios sa diin kita karon nagakabuhi. Gani, nagakalipay kita sa paglaom nga maambit naton ang himaya sang Dios!" Roma 5:1-2 Paagi ini sa Pagtuo ginbaton naton si Cristo Jesus kag nagasugod ang aton kaangtanan kag kabuhi upod sa Iya. Sa Hebreo 11:1-2, nabasa naton nga "ang pagtuo amo ang pagsalig 18
sang mga butang nga aton ginalauman, ang kasigurohan sang mga butang nga indi naton Makita" kag ginapangibulahan ang aton katigulangan tungod sini. 2 Corinto 5:7 bilang Cristohanon magapangabuhi kita paagi sa pagtuo kag indi sa Makita. Nagakabuhi kita sa pagsalig nga ang indi ta Makita amo ang mas matuod kag mas may dako nga awtoridad kag wala tupong nga bili sang sa Makita lang sang aton ordinaryo nga mga mata. Sa Kasulatan pinakaimportante ining Pagtuo nga apat ka beses ginasulit. Nabasa naton sa Habakuk 2.4, Roma 1.17, Galatia 3.11 kag Hebreo 10.38 "ang ginpakamatarong paagi sa pagtuo magakabuhi."Gani ang aton pagpangabuhi sugod subong asta sa katapusan upod gid sa Dios ginakinahanglan ang Pagtuo. Nabasa ta Sa Mga-taga Roma 14:23 "Kay ang bisan ano nga wala mapasad sa Pagtuo sala." Nanginmasinulondon kita sa Dios kag sa Iya Pulong paagi sa matuod nga Pagtuo. Nagabukas ini sa aton sang kabuhi nga may relasyon kaupod sa Dios kag sa aton pagtuo nagaupod sa aton ang iya Diosnon nga presensya, kag ang Iya gahom sa aton mga kahimtangan kag sa mga hitabo sa sining kalibutan. Nadumdoman ko ang malip-ot nga ambahanon nga nabatian ko sang isa ka tion. May nahibaluan ka suba nga indi gid matabok? May mga bukid ka nga indi mabuhoan? Kinaiya sang Dios ang mga butang nga mabudlay! Wala gid sang may mabudlay sa Dios nga Amay! Kay sia amo ang "Huo" sa tanan nga mga saad sang Dios. Amo ini ang kabangdanan nga paagi kay Jesu-Cristo nagasiling kita "Kabay pa" sa himaya sang Dios. 2 Corinto 1.20 19
Amo ini ang ginsiling sang Dios sa kay Sara nga asawa ni Abaraham. "May butang bala nga tama kabudlay sa Ginoo? Suno sa ginasiling sa nagakaigo nga tion, sa tapos sang siyam ka bulan magabalik ako sa imo kag si Sara magaanak sing lalaki." Genesis 18:14 Kay propeta Jeremias ang Ginoo nagsiling ; "Ako amo ang Ginoo, ang Dios sang tanan nga mga tawo Wala sing mabudlay nga butang para sa akon." Jeremias 32:27 "Panawag ka sa akon, kay ako magasabat sa imo. Sugiran ko ikaw sang makatilingala kag makatalanhaga nga mga butang nga wala mo mahibaloi." Jeremias 33.3 Ang anghel nga nagpakita sa kay Maria nagsiling "Kay sa Dios wala sing bisan ano nga indi mahimo." Lukas 1.37 Si Jesus nagsabat,"Kon makasarang ka! Ang tanan mahimo sa tawo nga nagatuo." Marcsos 9.23 "Kon nagatuo kamo, mabaton ninyo ang bisan ano nga pangayuon ninyo sa pangamuyo." Mateo 21.22 "Si Jesus nagsabat sa ila, Dumdoma ninyo ini! Kon may pagtuo kamo sa Dios, sarang kamo makasiling sa sining bukid, "Halin ka diri kag maglukso sa dagat." Kon wala kamo nagaduhadoha sa inyo tagipusuon, kundi nagatuo nga ang inyo ginasiling mahanabo, matuman ina sa inyo. Gani nagasiling ako sa inyo 20
ang tanan nga inyo ginapangayo sa pangamuyo magtuo kamo nga inyo na ina nabaton, kag tanan ihatag gid sa inyo." Marcsos 11.22 - 24 "Nagasiling ako sa inyo sang matuod; ang nagatuo sa akon magahimo sang mga buhat nga akon ginahimo, kag dalagku pa sini nga mga buhat ang iya himuon, kay ako magakadto sa Amay. Kag akon himuon ang bisan ano nga inyo pangayuon sa akon ngalan, agod nga ang himaya sang Amay mapakita paagi sa anak. Kon kamo magpangayo sa akon sang bisan ano nga butang sa akon ngalan akon ina pagahimuon." Juan 14. 12 - 14 Matuod ini! "Sang makita ni Pedro ang mga tawo, nagsiling sia sa ila, "Mga taga-Israel, ngaa bala natingala kamo sini? Nga-a ginatulok gid ninyo kami? Nagahunahona bala kamo nga napalakat namom ini nga tawo paagi sa amon gahom ukon pagkaDiosnon? Ang Dios ni Abraham, ni Isaac kag ni Jacob, Ang Dios sang amon katigulangan naghimaya sa iya alagad nga si Jesus. Inyo sia gintugyan sa mga awtoridad sang banwa kag inyo sia ginsikway sa atobangan ni Pilato bisan pa nga buy-an sia tani ni Pilato. Balaan kag maayo sia nga tawo, pero ginsikway ninyo sia kag ginpangabay gid ninyo si Pilato nga sa baylo kay Jesus buy-an niya ang isa ka tawo nga manugpatay. Gani inyo ginpatay ang nagatuytoy sang mga tawo pakabuhi, pero ginbanhaw sia sang Dios, kag kami tanan mga saksi sini. Ang gahom sang iya ngalan amo nag-ayo sa sini nga tawo. Ining inyo nakita kag nahibal-an nahimo tungod sa pagtuo sa iya ngalan, kag ini nga pagtuo sa kay Jesus amo ang nag-ayo sa iya sing bug os nga iyo karon nakita." Binuhatan 3.12 - 16 Nagalaum ako nga nahangpan mo na nga ang pagtuo kay Cristo Jesus nag-abri sang bag-o nga ka - 21
angtanan samtang nagalakat kita upod sa iya. Gusto ko nga lig-onon ka agod nga manginhayag ka sa imo nga pagtuo, kag saligan mo nga ang tanan nga mga butang mahimo mo samtang nagalakat ka upod ang Dios. 22
Matawo Liwat Natingala bala kamo sa tinaga nga 'Matawo Liwat?' Buligan ko ikaw agod mahangpan mo ini, kay bisan ako natingala man sang nanginCristohanon na ako. Ini nga tinaga nagpasala sa mga pinakamaalam nga mga tawo, kag pagyaguta halin sa mga indi tumuluo sa nga mga katuigan. Apang ako nagapasalig gid sa inyo, indi ini kabuangan ukon pagpatalang sa tion nga ini imo mahangpan. Aton basahon/tun-an ang una nga nasulat nga hitabo sa tunga ni Jesus kag sang isa ka tawo nahanungod sa sini nga tinaga. Sa ikatatlo nga kapitulo sang Maayong Balita suno kay Juan, aton mabasa nahanungod kay Nicodemo pangulo sang mga Judio kag Fariseo nga nagkadto kay Jesus sa kagab-ihon. Ginapanilagan niya ang kabuhi kag hilikuton sang aton Ginoo. Si Nicodemo nagsugod sa paghambal sa pagtuad nga sigurado sia nga si Jesus gikan sa Dios, tungod nga wala gid sang bisan sin-o nga makahimo sang milagro nga ginhimo ni Jesus luwas sa Manunoga. Sa pagsabat kay Nicodemo, Si Jesus nagsugod hambal nahanungod sa pagkatawo liwat. Sia Nagsiling; 'Nagasiling ako sa inyo sa pagkamatuod: Wala sing isa nga makakita sang ginharian sang Dios kon indi sia matawo liwat.' Juan 3:3 Ang katilingala nga pagtalupangod ni Nicodemo amo man ang hitabo sa aton subong sang bag-o nga tion naton ini nabatian. Kay wala niya nahangpan ang buot silingon ni Jesus namangkot liwat si Nicodemo paano ang pagkatawo liwat karon nga nagdako na sia. Sa liwat, imbes nga sabton suno sa ginapanghunahona ni Nicodemo, Si Jesus padayon lang sa pagsiling: 23
Si Jesus nagsabat, "Nagsiling ako sa imo sang matuod: wala sing isa nga makasulod sa Ginharian sang Dios, kon indi sia matawo sa tubig kag sa Espiritu. Ang gin-anak sang tawo, tawo, kag ang gin-anak sa Espiritu, espiritu. Juan 3:5-6 Sa aton nga pagtuon sini, Nagasiling si Jesus nga indi lang kita natawo halin sa aton ginikanan kundi kinahanglan matawo man kita sa espiritu para sa Dios. Amo ina ang buot ipahangop ni Jesus sa "Matawo Liwat. "Mabasa naton sa Juan 1:12-13: "Pero may ara gid man nga nagbaton kag nagtuo sa iya. Gani ini sila ginhatagan sing kinamatarong nga mangin-anak sang Dios, Nangin-anak sila sang Dios indi sa tawuhanon nga paagi sa bagay nga natawo sila nga may tawuhanon nga Amay, kundi ang Dios mismo amo ang ila Amay." Para mahangpan naton ini sing maayo, kinahanglan nga magabalik kita sa una nga libro sa Bibliya, Genesis, sa diin mabasa naton ang nahanungod sa pagtuga sa una nga tawo, Adan:" kag Karon ang Dios nagsiling himuon ta ang tawo. Manginkasubong sila sa aton kag manginkaangay naton ...Gani gintuga sang Dios ang tawo nga kaangay sa iya gintuga Niya sila nga lalaki kag babayi."... Dayon ang Ginoong Dios nagkuha sang duta kag ginhimo niya ini nga tawo, Ginhuypan niya ang ilong sang tawo sing ginhawa nga naghatag kabuhi, kag ang tawo nagsugod sa pagkabuhi." Genesis 1:26-27 Nabasa naton sa diin ang Dios nagtuga lalaki kag babayi, kag nagtanom hardin sa Eden sa sidlangan, kag ginpapuyo didto si Adan kag si Eba. Upod sa ila, ang Dios nagbutang sang tanan nga sahi sang mga kahoy, sa diin ang duha ginhingalanganan; "Kahoy sang Kabuhi" kag "Kahoy nga 24
Gatalupangod Iya dayon sang Malain kag Maayo"; ginsingganan sila ni Adan kag Eba; hilway sila sa pagkaon sang bisan ano nga mga bunga sang tanan nga mga kahoy luwas lang sang "Kahoy nga Gatalupangod sang Malain kag Maayo." Nahanungod sa ining kahoy, ang Dios nagsiling; "luwas sa 'Kahoy nga Gatalupangod sang Malain kag Maayo, indi ka magkaon sang iya sina bunga kay kon magkaon ka mapatay ka." Genesis 2:17 Nakita naton nga ang Dios sa ginsugoran nagtuga sa tawo nga may gahom sa pagpili; ukon sa iban nga mga tinaga, si Adan may gahom sa iya kaugalingon sa pagpili sang iya madangatan. May gahom sia sa pagpili sa Kahoy sang Kabuhi kag magkabuhi nga magadumala sa sulod sang hardin. Sia may ara man gahom sa pagsupak kag ma-dula niya ang kabubot-on/plano sang Dios para sa iya. Ang Kasulatan padayon nga nagasiling nga ang tawo sa iya kaugalingon hilway sa paggpili sa pagkaon sang bunga sang Kahoy nga Gatalupangod sang Malain kag Maayo. Ang resulta sang iya pagpili, nahulog ang tawo sa mahimayaon nga pagkaputli kag pagsunod sa kahimtang nga dimasinu - london kag makakasala. 'Gintabog sila sang Dios pa gwa sa katamnan sang Eden agod magtrabaho sa duta sa diin siya nagikan. Pagkatapos nga gintabog sila pagwa, may ginbutang sia nga mga Cerubim nga may mga pakpak kag ang nagadabadaba nga espada nga nagabalabag sa tanan nga alagyan agod nga wala sing may makapalapit sa Kahoy sag Kabuhi.' Karon si Adan naghiusa sa iya asawa, kag nagbusong sia. Nagbata sia sing lalaki kag nagsiling sia;" Nakabaton ako sing anak nga lalaki sa bulig sang Ginoo. Gani gihingalanganan niya ang bata kay Cain." Genesis 3.23 - 4.1 25
Ginpagwa sila sang Dios halin sa hardin. Nagmuad ang mga kabataan ni Adan kag ni Eba, kag nagkabuhi sa malawig nga mga tinuig. Hulat anay. Indi bala nabasa na - ton nga ang Dios nagsiling sa adlaw nga sila magkaon sang bunga sang kahoy sigurado gid nga sila mapatay. Huo, nabasa naton ini, napatay gid bala sila? Sa pagpadayon ta basa sa Genesis Kapitulo Kwatro, si Adam kag Eba, nabasa naton nga sila nagapadayon sa pagpangabuhi, pagpamata kag sila ang ginhalinan sang tanan nga mga katawhan. Gani nakita ta nga ining kamatayon indi sa unod. Nagapadayon sila sa pagpanghunahona, painoino kag na gapakita sang balatyagon; gani nakita naton ang napatay indi ang ila kalag. Kon amo ano ang napatay? Amo ini ang espirituhanon nga kamatayon. Ang espirituhanon nga kamatayon nga dala sang sala indi lamang nagpahilayo kay Adan kag kay Eba dira sa Dios, ini man nagpahilayo sa tanan nga mga tawo. Mabasa naton sa Roma 5:12-19 'Ang sala nagsulod sa kalibutan paagi sa isa ka tawo, kag ang iya sala nagdala sing kamatayon. Gani ang kamatayon nag-abot sa tanan nga mga tawo kay ang tanan nga mga tawo nagpakasala. Ang sala yari na sa kalibutan sa wala pa mahatag ang kasugoan, ang sala wala ginaisip batok sa tawo. Pero halin sa tiempo ni Adan tubtob kay Moises, ang kamatayon naggahom sa tanan nga mga tawo, bisan pa sa wala makasala subong sang ginhimo ni Adan sang paglapas niya sang sugo sang Dios. Si Adan isa sang larawan nga magakari. Pero sila nga duha indi pareho. Kay ang regalo sang Dios indi mapaanggid sa sala ni Adan. Matuod gid nga tungod sa sala sadtong isa ka tawo, madamo ang napatay. Pero ang grasya sang Dios sobra pa sa sini kag amo man ang iya bugana nga regalo para sa madamo nga mga tawo nga amo si Jesu-Cristo. May kinatuhay sa regalo sang Dios kag ang sala sang isa ka tawo. Sa tapos makasala yadtong 26
isa ka tawo nag abot ang paghukom nga "Ang tawo nakasala'; pero sa tapos sa madamo nga mga sala nag-abot ang regalo sang Dios nga "Nagpakamatarong sa mga tawo!" Matuod gid nga paagi sa sala sadtong isa ka tawo ang kamatayon nagsugod sa paggahom tungod sadtong isa ka tawo. Pero daw ano pa gid kadako ang nahimo sang isa ka tawo, si Jesu-Cristo! Ang tanan nga nagabaton sa grasya sang Dios kag sang regalo sang iya pagkamatarong magagahom sa kabuhi paagi kay Cristo. Gani tungod sa isa ka sala nakondenar ang tanan nga mga tawo, subong man sang isa ka matarong nga buhat nahilway ang tanan nga mga tawo kag nahatagan sila sang kabuhi. Kag subong nga madamo nga mga tawo ang nangin makakasala tungod sang paglapas sang isa ka tawo, sa amo man nga bagay madamo ang pakamatarongon sa atubangan sang Dios tungod sang pagtuman sang isa ka tawo.' "Si Cristo wala gid sing sala pero ginpatungod sang Dios sa iya ang aton mga sala, agod sa aton paghiusa sa iya, maambit naton ang pagkamatarong sag Dios." 2 Corinto 5.21 Ti nakita mo tanan kita nagpakighiambit sa sala ni A - dan kag dapat nga gawaron kita gikan sa sala. Sa sini nga kabangdanan, Nagkari si Jesus, napatay sa ibabaw sang krus agod kita magawad sa sala pabalik sa Amay. Amo ini nga si Jesus nagsiling, "Kinahanglan ikaw matawo liwat."Ang patay nga espiritu sa sulod naton kinahanglan nga matawo liwat agod nga mabuhi para sa Dios kag makapaghiusa u - pod sa Dios. Kon indi kita matawo liwat, buhi kita nga tawo pero ang aton espiritu magapabilin nga patay sa Dios. Tanan kita magakabuhi sa katubtoban, pero sila lang nga nakaeksperensya sining bag-o nga Diosnon nga pagkata - wo paagi kay Jesu Cristo ang makaupod sa Iya Ginharian sa langit. 27
"Kag magpasalamat kamo nga may kalipay sa Amay, nga naghimo sa inyo nga mangintakos sang pag-ambit sang ginatigana sang Dios sa iya mga tumuluo sa ginharian sang kapawa. Kay giluwas niya kita gikan sa gahom sang kadudolman kag gindala sa ginharian sang iya ginahigugma nga Anak, nga nagtubos sa aton, nga kon sayuron nagpatawad sang aton mga sala." Colosas 1.12 - 14 "Kay ang Espiritu nga ginhatag sang Dios sa inyo wala naga - himo sa inyo nga ulipon ukon nagapahadlok pa sa inyo, kun - di iya kamo ginahimo nga mga anak sang Dios, kag paagi sa gahom sang Espiritu nagapanawag kita sa Dios, "O Amay, Amay ko!" Ang Espiritu sang Dios nagbuylog sa aton espiritu sa pagmatuod nga kita mga anak sang Dios. Tungod nga mga anak kita sang Dios mga manunobli kita sang mga kaayuhan nga ginatigana niya para sa iya mga tawo, kag mga manunobli man kita upod kay Cristo sang ginatigana sang Dios para sa iya. Kay kon nagaambit kita sang iya mga pag-antos magaambit man kita sang iya himaya." Roma 8.15 - 17 28
Bautiso Ang aton mapakita nga pamatuod nga may nahanabo nga pagbag-o sa aton sang kita nagsalig sa kay Cristo kag gintugyan ang aton kabuhi bilang Iya sumolunod amo ang pagpatugmaw sa tubig. Amo ini ang paagi sang aton pag- tuad sang aton pagtuo sa kay Jesus bilang aton Manlulo - was. Kinahanglan gid ang pagtuman sa Pulong sang Dios, sa diin nagamando sa aton nga magapatugmaw sa tubig. Si Jesus mismo naghatag sang Iya kaugalingon sang himpit nga sulondan sa pagtuman sang pagpatugmaw sa tubig su- no sa Mateo 3:13-16; "Karon nag-abot si Jesus sa Jordan sa Galilea kag nagkadto sia kay Juan sa pagpabautiso. Si Juan indi kuntani magbautiso sa Iya nga nagasiling "Ako dapat ang magpabautiso sa imo kag ikaw pa karon ang nagkari sa akon!" Pero si Jesus nagsabat sa Iya, "Sigi lang kay sa sini nga paagi ginatuman ta ang ginapaa - bot sang Dios."Gani nagpasugot si Juan. Sang mabautisohan na si Jesus, nagtakas sia. Dayon ang langit nag-abri kag naki - ta niya ang Espiritu sang Dios nga nagkunsad subong sang isa ka pating kag naghapon sa ibabaw niya. Kag may tingog nga halin sa langit nga nagsiling, "Amo ini ang hinigugma ko nga Anak, nga akon nahamut-an." Para mahangpan ta sing bug-os ang pagtugmaw ukon pagbautiso sa tubig, dapat mahangpan naton nga sang kita natawo liwat; kita natawo, paagi sa Espiritu sang Dios, pa- kadto sa Lawas ni Cristo (ang Simbahan). Ining Espiritu- hanon nga bautiso mahanabo sa tanan nga mga nanginma -tuod nga Cristohanon. Paagi gid ini sang Dios kag ini es- pirituhanon nga kasugtanan. Mabasa naton ang nahanu - ngod sini sa 1 Corinto12:12-13; 29
"Kay si Cristo kasubong sang isa ka lawas nga may madamo nga mga bahin. Bisan may madamo ini nga mga bahin, pero isa lang ini ka lawas. Sa amo man nga bagay, kita tanan Judio u - kon Gentil, ulipon ukon hilway, gin- bautisohan sing amo nga Espiritu agod mangin isa kita ka lawas, kag kita tanan gina - painom sa amo man nga Espiritu." "Kay nakahibalo gid kamo sini sang ginbautisohan kita sa pag - hiusa kay Cristo Jesus ginbautisohan man kita sa paghiusa sa iya kamatayon. Gani , sa aton pagpabautiso ginlubong kita u - pod sa iya kag nagpakig-ambit kita sang iya pagkamatay agod nga subong nga si Cristo ginbanhaw gikan sa mga minatay sang mahimayaon nga gahom sang Amay, kita man magkabuhi sang isa ka bag-o nga kabuhi. Kag kon mahiusa kita sa iya pagka - matay sa amo man magahiusa kita sa upod sa iya pagkaba - haw. Kay nakahibalo kita nga ang aton daan nga kinaugali na - patay upod kay Cristo sa krus, agod nga malaglag ang gahom sang aton makakasala nga kinaugali kag agod indi na kita ma - nginulipon sang sala. Kay kon ang isa ka tawo napatay hil - way na sia sa gahom sang sala. Kon napatay kita upod kay Cristo nagatuo kita nga magakabuhi man kita upod sa iya. Kay nakahibalo kita nga ginbanhaw si Cristo gikan sa mga mi - natay kag indi na gid mapatay ang kamatayon wala na sing gahom sa iya. Ang kamatayon nga iya ginkamatay sing makai - sa gid lang, amo ang kamatayon sa sala, kag ang kabuhi nga iya karon ginakabuhi amo ang kabuhi sa Dios. Sa amo man nga bagay kabiga ninyo ang iyo kaugalingon subong mga patay sa sala, pero nagakabuhi sa Dios sa inyo paghiusa kay Cristo Jesus. Ang sala indi na dapat maggahom sa inyo mamalatyon nga lawas, agod indi ninyo matuman ang inyo lawasnon nga kai - ligbon. Indi man ninyo pag-itugyan ang bisan ano nga bahin sang inyo lawas sa sala, agod gamiton para sa malaut nga mga tinutuyo. Sa baylo, itugyan ninyo ang inyo bug-os nga kaugali - ngon sa Dios subong mga tawo nga ginbuhi gikan sa mga 30
minatay, kag itugyan ang inyo bug-os nga lawas agod gamiton para sa matarong nga mga tinutuyo." Roma 6:3 - 13 Ang pagtugmaw sa tubig amo ang dutan-on lawasnon nga buluhaton nga aton ginahimo diin ginatuad naton sa sining pamatuod nga may pagbag-o nga natabo sa aton ka - buhi. Amo ini ang aton kinabubot-on nga desisyon. Ki - nahanglanon gid nga kita magabuylog sa sini nga hiliku - ton kasubong man sa ginhimo ni Jesus. Ini amo ang aton pangpubliko nga pamatuod sa kalibutan nga kita patay na sa sala kag buhi dira kay Cristo. Nahimo naton ini paagi sa pagtuman sa mando sang Dios. Ining dutan-on nga pagpakita sang imo nga pagbag-o amo ang manginuna nga tikang sa pagsugod sang bag-o mo nga kinabuhi bilang gintuton-an. Samtang mabasa na ton sa Bibliya ang nahanungod sa mga una nga tumuluo nga Cristohanon, Makita naton ang pagbautiso sa tubig gi - natuman dayon sadtong nagpalapit kay Jesus. Ang naan - dan na nga sulondan mabasa naton sa Ikawalo nga Kapitulo sang Libro sa Binuhatan; "Gani halin sa sining dinalan sang kasulatan, ginsaysay ni Felipe sa iya ang Maayong Balita nahanungod kay Jesus. Sang nagapadayon sila sa ila dalanon, nakaabot sila sa duog nga may tubig. Nagsiling ang opisyal, "May tubig diri. May kabangdanan pa bala nga indi ako mabautisohan?" Nagsiling si Felipe sa iya,"Sarang ka na mabautisohan kon nagatuo ka sa bug-os mo nga tagipusuon."Nagsabat ang opisyal,"Huo nagatuad ako nga si Jesu-Cristo amo ang Anak sang Dios." Ginpadulog sang opisyal ang karuwahi kag naglusong sila nga duha sa tubig kag ginbautisohan sia ni Felipe. Binuhatan 8.35 - 38 Ang isa pa gid ka ehemplo sang sini Makita sa libro sang Binuhatan; Si Pedro nagbisita sa balay ni Cornelio kag 31
nagwali sang Maayong Balita sa ila. Ang tagsatagsa nga tumalambong nagtuo kag nagbaton sang mensahi. Ta - lupangda kon ano ang nahanabo sa ila. "Samtang nagahambal pa si Pedro, nagkunsad ang Espiritu Santo sa tanan nga nagapamati sang iya ginahambal. Ang mga tumuluo nga mga Hudio nga nag-upod kay Pedro halin sa Jop- pe natingala nga ang Dios nagbubo sing bugana sang Espiritu Santo sa mga Gentil. Kay nabatian nila sila nga nagahambal sa iban nga mga linggwahe kag nagadayaw sang pagka gamha - nan sang Dios. Nagsiling si Pedro, "Nabaton sini nga mga ta wo ang Espiritu Santo subong sang aton pagbaton. Karon may makapugong bala sa ila sa pagbautiso sa tubig?" Binuhatan 10: 44 - 47 Pagkatapos nga sila nagsalig paagi sa pagtuo kag nag - baton sa mensahi sang Maayong Balita, Si Pedro nagtudlo sa tanan nga magapabautiso sa ngalan ni Cristo Jesus. Na - puno sang kalipay ang bug-os nga panimalay ni Cornelio sa pagtuman sini. Ang akon pangamuyo nga indi ka na magduha - doha sa pagpabautiso sa tubig sang nangin Cristo - hanon ka na agod nga ikaw magapadayon upod ang maayo nga konsensya sa atubangan sang Dios. Kon nagatuo ka sa bug-os mo nga tagipusuon kag matu - od gid nga naghinulsol ka sang imo mga sala, indi na maghulat pa. Tumana ang Kasulatan kag magapa - bautiso sa tubig sa ngalan ni Jesu-Cristo! 32
Ang Balaan nga Espiritu Suno sa aton na nahibaloan sa nahauna nga bahin, ang Dios Amay kag si Jesus, bisan pa nga nagakalainlain ang ila hilikuton, sila isa. Hibaluon naton, karon, ang ikatatlo nga miyembro, Ang Balaan nga Espiritu Santo. Klaro nga ginapakita sang kasulatan nga ang Amay, ang Anak, kag ang Balaan nga Espiritu Sila Isa! Sa amo man nga si Jesus nagahambal nga sia kag ang Amay Isa, amo man nga sia kag ang Balaan nga Espiritu Isa. Basahon naton ang mga pipila sa mga madamo nga bersikulo nga nagapakita nga ang Balaan nga Espiritu isa upod sa Amay kag sa Anak bilang ikatatlo nga miyembro sang 'Trinity'/Dios, kag nagapuyo sa aton tanan. "Pangayuon ko sa Amay kag hatagan niya kamo sang isa ka Mananabang, Ang Espiritu sang kamatuoran, nga nagapabilin upod sa inyo sa walay katapusan. Ang kalibutan indi makaba - ton sa iya, kay ang kalibutan indi makakita ukon makakila - la sa iya. Pero kilala ninyo Sia, kay sia nagapabilin upod sa inyo kag nagakabuhi sa inyo. "Indi ko kamo pagbayaan nga mga ilo, magabalik ako sa inyo." Juan 14:16 - 18 "Si Jesus nagsabat sa ila, ang nagahigugma sa akon magatuman sang akon pulong, kag ang akon Amay magahigugma sa iya kag kami magakadto sa iya kag magakabuhi upod sa Iya." Juan 14: 23 "Ano bala ang pagsinanto sang templo sang Dios sa mga dios dios? Kay kita amo ang templo sang Dios nga buhi! Subong nga ang Dios gid nagsiling;" Magapuyo kag magpakig-upod ako sa ila, ako mangin ila Dios kag sila mangin akon mga tawo." Gani ang Ginoo nagsiling: Dapat kamo magbiya kag magbulag sa Ila Indi kamo magtandog sang mahigko, Kag pagabatonon ko kamo. 33
Mangin Amay ninyo ako kag kamo mangin Anak ko nga lalaki kag babayi, nagasiling ang Ginoo nga Makaga -gahom." 2 Corinto 6.16 - 18 Klaro nga nagatudlo ang Bibliya nga ang Amay, ang Anak, kag ang Balaan nga Espiritu sa pila ka tion nagapa - hayag sa nagakalain-lain nga hilikuton, pero isa sila sa pag - kaDios. Hangpon naton nga ang Balaan nga Espiritu sang Dios nagapuyo sa aton. Nagapuyo sia sa tunga sa tion nga kita natawo liwat. Kinahanglananon gid ang naga -kaigo nga paghangop sa Espiritu para sa nagakaigo naton nga manginkaangtanan sa Iya. Ang aton kinabuhi kina - hanglan nga mga magalakat adlaw adlaw nga may buhi nga kaangtanan upod ang Balaan nga Espiritu sang Dios. Ang Balaan nga Espiritu indi lang bunga nga paino- ino sang aton hunahona ukon gusto sang aton tagipusuon. Dios Sia nga nagapuyo sa tunga naton, kag sa madamo nga tion nagapakighambal sia sa aton. Samtang ginausisa naton ang Kasulatan, may ara Sia kinaalam, may hunahona, kag balatyagon. Mabasa naton gikan sa Bibliya nga ang Balaan nga Espiritu pwede mangakig, magakasubo, magaluya, kag bisan pa mabutigan. Basahon naton ang pipila ka mga bersikulo nahanungod sini kag hibaluon pa gid naton sing dugang. Kag ang Dios nga nagausisa sang tagipusuon sang mga tawo nakahibalo man sang panghunahona sang Espiritu. Kay ang Espiritu nagapakiluoy sa Dios para sa iya tumuluo kag suno sa iya kabubot on. Roma 8:27 Sang nagaalagad sila sa Ginoo kag nagapuasa, nagsiling sa ila ang Espiritu Santo,"Paina para sa akon si Bernabe kag si Saulo, sa pagtuman sang hilikuton nga ginatigana ko sa ila." 34
Binuhatan 13:2 Sang nakalab-ot sila sa dulonan sang Misia, nagtinguha sila sa pagkadto sa probinsya sang Bitinia, pero wala sila pagtugoti sang Espiritu ni Jesus. Binuhatan 16:7 Indi ninyo pagpasuboa ang Espiritu Santo sang Dios, kay ang Espiritu amo ang tanda nga iya kamo sang Dios, kag isa ka garantiya nga magaabot ang adlaw nga Dios magaluwas sa inyo. Efeso 4:30 Indi niyo pagpunggi ang Espiritu Santo. 1 Tesalonica 5: 19 Nagsiling si Pedro sa iya, "Ananias, ngaa bala nagpadaog ka kay Satanas sa imo pagbutig sa Espiritu Santo paagi sang imo pagtago sang iban nga kuwarta nga bili sang imo pagkabutang? Sang wala mo pa mabaligya ang imo pagkabutang ikaw ang tag - iya sadto, kag sang nabaligya mo na, imo man gihapon ang kuwarta, Ngaa bala nakapanghunahona pa ikaw sa paghimo sini? Wala ka nagbutig sa mga tawo, kundi sa Dios!" Sang pagkabati ni Ananias sini natumba siya kag napatay. Hinad - lukan ang tanan nga nakabati sini nga hitabo. Ang pamatan- on nga lalaki nagsulod kag ginputos ang bangkay, giyayungan pagwa kag ginlubong. Sang makaligad ang tatlo ka oras, nag- abot ang iya nga asawa, pero wala sia makahibalo sang natabo. Nagsiling si Pedro sa iya, "sugiri ako, amo gid bala ini ang kantidad nga nabaton inyo sa inyo pagbaligya sang inyo pagkabutang?" Nagsabat si Safira, "Huo amo ina tanan ang nabaton namon." Gani si Pedro nagsiling sa iya," Ngaa bala nga nag-ugyon kamo nga duha sa pagtilaw sa Espiritu sang Ginoo? Ang mga naglubong sang imo bana nakabalik na kag pagayayungan man nila ikaw pa gwa!" Binuhatan 5:3 - 9 35
Ang nagalapas sang Kasugoan ni Moses ginapapatay nga wala sing luoy luoy, sa tapos sia mahukmam nga nakasala sa pagpamatuod sang duha ukon tatlo ka mga saksi. Ti, daw ano pa gid ang silot sa tawo nga nagatamay sa Anak sang Dios - sia nga nagahikay sang dugo sang kasugtanan sang Dios nga amo ang nagtinlo sa iya, kag nagapakahuya sang Espiritu nga nagahatag sang grasya. Hunahonaa lang bala ninyo kon daw ano pagid ang silot nga bagay sa iya. Kay kilala naton ang nagsiling, "Magatimalos ako, ako ang magabalos," kag ang nagsiling man," Ang Ginoo magahukom sang iya mga tawo." Isa ka makahaladlok nga butang ang pagkahulog sa kamot sang Dios nga buhi! Hebreo 10:28 - 31 Para sa aton paglakat nga may bug-os nga relasyon sa Dios, kinahanglanon nga magsalig kita nga wala sing pang -duhadoha sa Balaan nga Espiritu amo ang Dios nga Nagapuyo sa tunga naton. Buhi Sia nga Dios sa diin kita nagapakighambal kag nagapakig-angot sa Iya sang matuod -tuod. Magalaum gid kita nga sia magahatag, pag -giya, paglaygay, pagtudlo, pagsulhay, paglig-on kag pagpaka - maayo sa aton. Ining relasyon magadala sa aton sa pagpangabuhi nga balaan upod ang bug-os naton nga lawas, kalag kag espiritu. Mga hinigugma, ini tanan nga mga saad ginsaad sa aton. Gani tinluan ta ang aton kaugalingon sang tanan nga nagahigko sang lawas kag sang espiritu, kag magtinguha kita nga magbalaan sing himpit, paagi sa aton kabuhi nga may pagtahod sa Dios. 2 Corinto 7: 1 Ang Dios nagamando nga halungan kag tinluan naton ang aton lawas sa gahom sang sala, kag Sia magapuyo sa aton. 36
Wala bala kamo nakahibalo nga ang inyo mga lawas templo sang Espiritu Santo nga ginhatag sag Dios sa inyo, kag ini nga Espiritu nagapuyo sa inyo? Indi na kamo inyo, kundi iya kamo sang Dios. Ginbakal iya kamo sa daku nga bili. Gani, gamita niyo ang inyo mga lawas sa paghimaya sa Dios. 1 Corinto 6:19 - 20 Ang Balaan nga Espiritu nagpuyo sa sulod naton sa pagbag-o sang aton kalag halin sa malaut nga daan nga kinaugali pakadto sa bag-o nga tinuga diin gintawag kita. Sa amat amat nga tion, nagapili kita sing makaisa sa pagpaubaya sa Espiritu kag para magmanginkaangay pa gid ni Cristo Jesus. Nahangpan naton subong suno sa Bibliya nga ang Balaan nga Espiritu isa ka persona (indi tawo, kundi Dios) nga nagapuyo sa tunga sang mga katawhan sang Dios. Pareho man kay Jesus nga nagalakat upod sa tunga sang iya mga gintuton-an; Padayunon naton ang aton pagtuon. Magasugod kita sa Maayong Balita suno kay Juan sa diin nagahambal si Jesus nahanungod sa pag abot sang Balaan nga Espiritu. Ang Mananabang, ang Espiritu Santo nga ipadala sag Amay sa akon ngalan magatudlo sa inyo sang tanan nga mga butang, kag magapahanumdom sia sa inyo sang tanan nga akon ginsiling sa iyo. Juan 14:26 "Pero kon mag-abot ang Mananabang, ang Espiritu sang kamatuoran nga ipadala ko gikan sa Amay, sia magasaksi nahanungod sa akon." Juan 15:26 37
Pero nagasiling ako sa inyo sang matuod: maayo para sa inyo nga maglakat ako, kay kon indi ako maglakat, ang Mananabang indi magkari sa inyo, Pero kon makalakat ako, ipadala ko sia sa inyo. Juan 16:7 "May madamo pa ako nga inugsugid sa inyo, ugaling indi pa kamo makahangup sini karon. Pero kon magaabot ang Espi - ritu sang kamatuoran, sia magatuytoy sa inyo sa bug-os nga ka - matuoran. Ang iya ihambal indi iya, kundi magsugid sia sa inyo sang iya nabatian kag magapahayag sia sang mga butang nga palaabuton." Juan 16:12-13 Sa mga madamo nga okasyon si Jesus naghambal naha - nungod sa promisa/saad sang pagkari sang Balaan nga Espiritu. Sa isa naman ka okasyon, samtang siya nagakaon upod sa ila (pagkatapos ini sang iya pagkabanhaw) ginhatag niya sa ila ining mando. Sang pagtipon nila, ginmanduan sila ni Jesus, "Indi kamo maghalin sa Jerusalem, kudi hulaton ninyo ang ginsaad sang akon Amay nga ginsiling sa inyo. Si Juan nagpangbautiso sa tubig, pero sa pila ka adlaw pagabautisohan kamo sa Espiritu Santo. Binuhatan 1:4-5 "Nagsabat si Jesus sa ila, "Indi para sa inyo ang paghibalo kon san-o ini mahanabo, kay ang akon Amay amo lamang ang may gahom sa pagtalana sang mga panahon kag sang mahanabo. Pero sa pag-abot sang Espritu Santo sa inyo magabaton kamo sing gahom kag manginsaksi ko kamo sa Jerusalem, sa bug-os nga Judea kag Samaria, kag sa bug-os nga kalibutan." Binuhatan 1:7 - 8 38
Karon basahon naton ang matuod nga pag-abot sang Balaan nga Espiritu. Sang pag-abot sang adlaw sang Pentecostes, ang tanan nga mga tumuluo nagatipon sa isa ka duog. Sa hinali may nagahagunos halin sa langit nga daw huyop sang mabaskog nga hangin. Nagtugob ini sa balay nga ila ginatipunan. Dayon nakita nila ang daw mga dila nga kalayo nga nagalapta kag nagtungtong sa kada isa sa ila. Napuno sila sang Espiritu Santo kag nagsugod sila sa paghambal sang iban nga mga linggwahe suno sa ginhatag sa ila sang Espiritu nga ihambal. Binuhatan 2.1 - 4 Ang Dios nagsiling, Amo ini ang akon himuon sa katapusan nga mga inadlaw, Ibubo ko ang akon Espiritu sa tanan ko nga mga tawo ang inyo mga kaanakan magapanagna, Ang inyo pamatan- on nga lalaki makakita sing mga palanan-awon, Ang inyo mga katigulangan magadamgo sang mga dalamguhanon. Huo bisan sa akon mga ulipon lalaki kag babayi, Ibubo ko ang akon Espiritu sa sadto nga mga inadlaw, kag magapanagna sila. Binuhatan 2:17 - 18 Si Pedro nagsiling sa ila, "Magbiya kamo sa inyo mga sala kag magpabautiso sa ngalan ni Jesu-Cristo, agod nga mapatawad ang inyo mga sala kag mabaton ninyo ang ginhatag sang Dios nga amo ang Espiritu Santo. Kay ginsaad ini sang Dios sa inyo kag sa inyo mga anak, kag sa tanan nga mga tawo sa malayo, ang tanan nga ginatawag sang Ginoo nga aton Dios nga mangin-iya. Binuhatan 2:38-39 Kag sang pagkabati sang mga apostoles sa Jerusalem nga ang mga taga-Samaria nagbaton sa Pulong sang Dios, ginpadala nila si Pedro kag si Juan sa ila. Sang pag-abot nila nagpangamuyo sila para sa mga tumoluo agod mabaton nila ang Espiritu Santo, Kay bisan nabautisohan na sila sa ngalan ni Jesus nga Ginoo, pero 39
wala wala pa magkunsad ang Epiritu Santo sa bisan isa sa ila. Gani gintungtongan sila ni Pedro kag ni Juan sang ila mga kamot kag nabaton nila ang Espiritu Santo. Binuhatan 8:14 - 17 Nagsiling si Pablo sa ila, "Ang bautiso ni Juan para sa mga nagbiya sang ila mga sala. Nagsiling si Juan sa mga taga-Israel nga magtuo sila sa isa nga magakari nga ulihi lang sa iya kag ini amo si Jesus." Sang mabatian nila ini, ginbautisohan sila sa ngalan ni Ginoong Jesus. Gintungtong ni Pablo ang iya mga kamot sa ila kag ginkunsaran sila sang Espiritu Santo. Naghambal sila sa linggwahe nga indi maintiyendihan kag nagwali man sila sang pulong sag Dios. Mga dose sila tanan. Binuhatan 19:4 - 7 Indi kamo magpahuboghubog sa bino nga magalaglag lamang sa inyo. Sa baylo, pun-a ninyo ang inyo kaugalingon sang Espiritu. Sa inyo paghambalanay gamita ninyo ang mga pulong sang mga salmo, mga ambahanon, kag balaan nga mga kalantahahon. Mag-amba kamo sang mga kalantahon kag mga salmo sa Ginoo nga may pagdayaw sa inyo mga tagipusuon. Efeso 5:18 - 19 Sang ang mga tawo nagsalig kag nagbaton sang Balaan nga Espiritu, sila man nanginGintuton-an ni Cristo Jesus kag nagsugod pagbantala sang Maayong Balita. Kag bisan diin, ang mga Gintuton-an nagalakat sa pagwali, sa paghimo sa mga milagro, madamo ang mga nagaalayo kag mga kabuhi nga nabag-o. Ang mga tawo nga nagbaton kay Jesus nga Manlolowas kag Ginoo napuno sang Balaan nga Espiritu kag nagsugod sa pagtipon bilang simbahan/iglesia. Gamhanan kag matuod gid ang paghikot sang Balaan nga Espiritu sa kabuhi sang mga Cristohanon. Kon gusto naton mabaton ang tanan nga iya sang Dios, kinahanglan nga puno gid kita sang Balaan nga Espiritu. Ginatawag ini "Bautiso sa Balaan nga Espiritu." Sa sining pagbaton naton 40
sa Balaan nga Espiritu kita nangintagayan sa pagpamatuod sang Espiritu sang Dios kag mapakita ang gahom ni Jesu- Cristo. Kita nangin-alagyan para mapakita sa tanan nga mga tawo ang hilikuton sang Dios. Sa 1 Corinto, kapitulo dose, si Pablo nagsulat suno sa mga regalo nga gikan sa Balaan nga Espiritu kag kita ang tagayan. Sang napun-an kita sang Balaan nga Espiritu maagom gid naton ang mga espirituhanon nga bugay. Ang Bibliya nagasugid sing maathag nga si Jesus nagapuyo sa tagipusuon sang mga tumoluo. Gani nga-a mamangkot pa kita kon ang Iya gahom makita man sa aton? Ginapaabot sang Dios nga kita gid ang makapamatuod sa bug-os nga kalibutan nga matuod gid si Jesu-Cristo. Kag ina sa pagpakita nga kita tagayan sang mga Espirituhanon nga gasa/regalo. Ining mga gasa kaangay sa puwertahan sa diin mapahayag nga matuod gid si Jesu-Cristo. Nagaupod gid ang pagwali kag ang pagpahayag sang gahom ni Cristo-Jesus sa tunga naton. Matuod gid ang paghikot sang Espirituhanon nga gasa kon Si Cristo ang Ginoo sa tunga naton. Basahon naton ang mga bersikulo nga nagapakita nga maagom naton ang mga bugay sa tion sang panimbahon. Ang tagsatagsa ginhatagan sang pagpamatuod sang presensya sang Espiritu para sa kaayuhan sang tanan. Ang Espiritu nagahatag sa isa ka tawo sang bugay sang pagwali nga may kaalam, kag sa isa naman ka tawo ang amo man nga Espiritu nagahatag sang bugay sang pagwali nga may ihibalo. Ang amo man gihapon nga Espiritu nagahatag sang pagtuo sa isa ka tawo, samtang sa isa naman ka tawo nagahatag sia sang gahom sa pagpang-ayo. Ang Espiritu nagahatag sa isa ka tawo sang gahom sa paghimo sang mga milagro, sa isa naman nagahatag sia sang bugay sa pagwali sang pulong sag Dios, sa isa pa gid nagahatag sia sang ikasarang sa paghibalo kon bala ang bugay nagikan sa Espiritu ukon indi. Sa isa ka tawo nagahatag sia sang bugay sa paghambal sa iban nga mga hambal kag sa isa naman ka tawo 41
nagahatag sia sang bugay sa pagsaysay kon ano ang kahulugan sini nga mga hambal. Pero isa lamang ka Espiritu ang nagahimo sini tanan. Nagahatag sia suno sa iya luyag sing nanarisari nga bugay sa tagsa ka tawo. 1 Corinto 12:7 - 11 Dapat kita maghalong nga indi naton paggamiton ining bahin sang kasulatan agod punggan ang gahom kag ang paggwa sang Balaan nga Espiritu paagi sa aton kauga - lingon. Matuod gid ini nga may madamo sa aton maga - hikot sang isa ukon madamo mga bugay sang sa iban; pero kon puno kita sang Balaan nga Espiritu, may ikasa -rang gid kita nga magamit ang tanan nga mga bugay. Ara na ina sa Balaan nga Espiritu sa paghatag sining tanan nga mga bugay suno sa iya kabubot-on. Kon ara kita sa iglesia, madamo sa aton magagiho sa mga bugay suno sa pagbuot sang Espiritu sa sina gid nga panimbahon. Ang Espiritu ang magabuot sa paggamit sa aton sa isa ka bugay sa isa ka panimbahon kag nanarisari nga bugay sa nanarisari nga panimbahon. Maayo nga pirmi ini panumdomon. May nanarisari nga mga bugay/regalo nga espirituhanon, pero amo man nga Espiritu ang nagahatag sini tanan. May nanuhaytohay nga paagi sa pag-alagad, pero amo man ang Ginoo ang ginaalagad. May nanuhaytuhay nga ikasarang sa pag- alagad, pero amo man nga Dios ang nagahatag sa tagsa tagsa sang nanuhaytuhay nga ikasarang sa pag-alagad. 1 Corinto 12.4 - 6 Nagalaum ako nga ikaw nakasugod na sa paghibalo nga ang aton kaangtanan upod sa kay Cristo Jesus ginaupdan sang matuod nga gahom sang Dios kag presensya sang Balan nga Espiritu nga makita gid sang mga di-tumoluo. Si Apostol Pablo nagsulat: "Kay ang Ginharian sang Dios indi lamang sa mga pulong, kundi sa gahom. 1 Corinto 4.20 42
Antes kag tapos nagguwa ang bugay sang Balaan nga Espiritu paagi sa aton, Kinahanglan mangita kita sa paghi - balo sang panggobyerno ni Jesu-Cristo kag iya pagka - Ginoo labaw sang sa aton kaugalingon nga kabuhi. Ang aton lalambuton indi dapat maglain sang sa pagpabilin sa puno sa pagpatubas sang mga bunga kag sang mga bugay. Ang una kag pinaka-importante, ang presensya sang Bala- an nga Espiritu sa aton kabuhi amo sa pagdala sa aton sa maukod nga relasyon sa kay Jesu-Cristo kag sa iya Pulong. Samtang nagapabilin kita sa duog sang aton relasyon upod sa iya, may kahilwayan kita sa pagpakita sang aton pagtuo kag mangayo sa Dios sa paggamit sa aton para sa iya Kahi -mayaan. Ang aton palanan-awon dapat magapabilin pir - me sa isa ka madalom nga kaangtanan paagi sa putli nga pagtugyan. Indi nga sa sina lang kita nga hitabo magapabi - lin pagkatapos nga kita natawo-liwat. Kinahanglan nga kita hungod mangita sa paghibalo sa aton Ginoo kag mag-tuon pamati sang tingog sang Balaan nga Espiritu kag sa iya paggiya. Kinahanglan magakabuhi kita sang kabuhi nga puno sang maiinit nga handom para sa iya presensya, para mahibaloan ta ang kabubot-on sang Espiritu kag makita ang iya kamatuoran. Indi gid ta magtulok sang aton kabuhi nga Cristohanon nga daw tawo nga nagalakat pakadto sa linya sa palumba. Kag sang paglupok sang pusil, nagapaabot ta sa pagdalagan sa palumba sang kabuhi suno sa aton kaugalingon nga kaalam upod sa Bibliya bilang sinulat nga talamdan para aton usisaon sa kada tinion. Ang Cristiyanismo indi relihiyon; ini isa ka relasyon! Ang kaalam sang Dios nga wala ang matuod nga gahom sang Espiritu kag ang iya presensya amo ang tawo nga nagakaon gihapon halin sa Kahoy nga Nagatalupangod sang Maayo kag Malain. Dapat magauntat kita nga pagagiyahan paagi sang aton kinaalam, natiplang sa pogsalig nga kon indi lang kita magahimo sang 43
bisan ano nga nahibaluan ta nga sala, amo na tanan ang gusto sang Dios sa aton. Indi katuyoan sang Dios ang kinaalam nga wala personal nga kaangtanan kay Cristo nga nagapakita sang kabuhi sang Espiritu sa aton kag paagi sa aton. Ang kinaandan nga kabuhi sang Cristohanon amo ang kabuhi nga adlaw adlaw nagatuon sa Bibliya upod ang paggiya sang Espiritu sang Dios sa aton suno sa Iya plano kag katuyoan. Ang mga ginatuytoyan sang Espiritu sang Dios mga anak sang Dios. Roma 8.14 Ang Espiritu naghatag sa aton sing kabuhi, kag sia man amo ang dapat maggahom sang aton kabuhi. Galacia 5:25 Kinahanglan makahibalo kita magkabuhi sang aton kabuhi nga may kaangtanan upod kay Cristo, upod sa aton daan nga tawo nga nalansang kag ang bag-o nga tawo nga ginatuytoyan sang Espiritu, kag ginaupdan paagi sa gugma. Ang aton mga hunahona kinahanglan gid magabag-o agod nga makapang- alagad sa kabubot-on sang Espiritu kag indi sang aton kabubot-on. Ang ginapaabot ni Cristo sa iya iglesia amo nga kita bilang bahin sang iya lawas, ipahayag ang iya gahom kag gugma sa kalibutan pareho sang iya ginhimo. Mahuman ta ini samtang nagahulat kita sa kamatuoran nga ang Dios ara sa aton sa persona sang Balaan nga Espiritu. 44
Espiritu, Kalag kag Lawas Kaangay man kita sang Dios nga may tatlo ka persona. Basi wala mo mabinagbinag ang imo kaugalingon bilang isa ka espirituhanon nga tawo may ara ka kalag kag nagapuyo sa lawas. Ini isa pa gid ka kamatuoran nga dapat naton mahangpan kon gusto ta makapakig- angot sa pamaagi nga gusto sang Dios. Basahon naton ang mga bersikulo nga nagapakita nga ang tawo may espiritu, kalag kag lawas (ukon amo ining ginatawag naton nga tatlo ka persona.) Si Maria nagsiling: Ang akon tagipusoon nagadayaw sa Ginoo, kag nagakalipay ang akon espiritu tungod sa Dios nga akon Manlulowas. Lucas 1.46 - 47 Karon Kabay nga ang Dios nga nagahatag sa aton sang paghidait, magpakabalaan sa inyo sing bug-os nga kaugalingon; espiritu, kalag, kag lawas, nga wala sing dagta sa pag-abot sang aton Ginoong Jesu-Cristo. 1 Tesalonica 5.23 Indi kamo magkahadlok sa mga makapatay sang lawas pero indi makapatay sang kalag; sa baylo magkahadlok kamo sa Dios nga makalaglag sang lawas kag kalag didto sa impiyerno. Mateo 10.28 "Karon natublag gid ang akon tagipusoon; kag ano bala ang akon isiling? Masiling bala ako, Amay, ipaiway sa akon ini nga tion"? Pero amo ini ang tinutoyo sang akon pagkari, sa pag-antos sa sining tion sang kasakitan. Juan 12.27 45
Dayon si Jesus nagsinggit sa mabaskog nga tingog, "Amay, sa imo mga kamot ginatugyan ko ang akon espiritu." Sang makasiling sia sini napatay sia. Lucas 23.46 Ang espritu sang tawo bahin nga gindihon sa imahe sang Dios kag 'natawo liwat' sa tion nga siya naluwas. Ang Kasulatan nagahambal sa 1 Corinto 5:17; "Ang bisan sin-o nga nahiusa kay Cristo bag-o na sia nga tinuga - ang daan wala na, ang tanan bag-o na." Subong hilway na ang Espiritu nga ipakita ang Iya kaugalingon sa aton. Mahangpan lang naton ang Bibliya kon kita matawo liwat kag buhi sa espiritu. Pero ang tawo nga wala sa iya ang Espiritu indi makabaton sang Espiritu sang Dios. Wala gid sang kahulogan ini nga mga butang sa iya kag kabuangan ini para sa iya, kag mahangpan lang ini sa espirituhanon nga paagi. 1 Corinto 2.14 Pero ang tion magaabot, kag nag-abot na, nga ang matuod nga mga manugsimba magasimba sa Amay sa espiritu kag sa kamatuoran. Amo ini ang mga manugsimba nga luyag sang Amay nga magasimba sa iya. Juan 4.23 - 24 Paagi ini sa espiritu nga mapagwa ta ang gahom sa pag -panagna, ang mga paghambal sa mga dila, ang mga pag - pang-ayo, ang mga milagro kag iban nga mga pagpahayag sang Espiritu sang Dios. Sa tion sang kaluwasan, nahilway kita gikan sa walay katapusan nga silot sa kamatayon nga gindala paagi sa sala ni Adan. Kag ang aton espiritu natawo liwat. Si Cristo nagkari sa pagpuyo sa aton tagipusuon paagi sa pagtuo. Ang dugo ni Cristo naghugas sa pagtinlo sang aton mga sala kag magatindog kita sa pagkamatarong ni Cristo dira 46
sa atubangan sang Dios. Ang silot nga para sa aton ginbu- tang sa iya dira sa krus kag subong ang iya pagkamatarong naangkon naton. Nagatindog kita sa atubangan sang Dios kag ginpahayag niya nga ginpakabalaan kag ginpatawad ki - ta dira sa atubang sang iya walay katapusan nga trono. Roma 5:1 nagasiling; "Karon kay ginpakamatarong na kita paagi sa pagtuo, may paghidait kita sa Dios paagi kay Jesu-Cristo nga aton Ginoo." Ang iban nga pamaagi sa pag-paathag amo ini nga daw wala gid kita nagpakasala sa mata sang Dios. Ang aton kalag bahin na sang aton lawas nga nagapa- minsar kag nagapainoino, kag nagagiho sa aton nga mga kinaalam kag mga balatyagon. Tungod sa pamaagi sang pagpakabalaan sang aton kalag, ang Espritu ni Cristo nga subong nagapuyo sa aton amo ang nagahikot sang pagbag -o samtang kita nagapaubaya sa grasya kag kaalam ni Cristo Jesus. Ang aton pagpakabalaan indi gid maangkon sang aton kaugalingon nga pagpaninguha, kundi paagi gid lang sa Espiritu samtang ginapaubos ta ang aton nga kau- galingon sa Dios kag ginapatay ta ang daan nga kinaiya. Ini ginhambal sa: 2 Corinto 3.16 - 18 Pero ginakuha ini subong sang ginasiling sang kasulatatan, "Ang tabon sa guya ni Moises nakuha sang pagliso niya sa Ginoo." Karon "ang Ginoo" sa sini nga bahin sang kasulatan amo ang Espiritu, kag kon diin ang Espiritu sang Ginoo, dira may kahilwayan. Gani kita tanan nagapakita sang himaya sang Ginoo sa aton mga guya nga wala sing tabon kag ina nga himaya nga nagikan sa Ginoo nga amo ang Espiritu, nagabalhin sa aton nga manginkaangay niya, sa isa aka mas daku pa nga himaya. Naghalin ini sa aton kalag, samtang nagapaubaya kita sa gahom sang Balaan nga Espiritu, nga makahimo kita desisyon nga makapatubas ayhan mga bunga sang unod ukon mga bunga sang Espiritu. Sa tion sang aton kama - 47
tayon diri sa duta; ang aton kalag magakadto ayhan sa langit ukon sa impiyerno. Ang aton lawas amo ang dutan-on nga bahin, ukon bahin nga aton makita kag matandog. Ining dutan-on temporaryo nga bahin naton ginatawag ni Pablo "aton kayangkayang." Ini gikan sa taguankan sang aton iloy, nanginhamtong, nangintigulang kag napatay. Sa tinion nga magataliwan na kita sa sining kabuhi nahilway na kita sa sudlot sang sala. "Mga utod, ang buot ko silingon amo ini: ang dutan-on indi ma - kapanubli sang Ginharian sang Dios, kag ang mamalatyon indi makapanubli sang pagkadimamalatyon. Pamati kamo kay sugiran ko kamo sini nga sikreto: indi kita tanan mapatay, kundi pagabayluhan kita sa gilayon, sa isa pagpamisok, sa pag tunog sang katapusan nga trumpeta. Kay sa pagtunog sang trum - peta, ang mga patay pagabanhawon nga indi na mamalatyon kag kita tanan pagabayluhan. Kay ang mamalatyon kinahang - lan pagasukloban sang indi mamalatyon, ang mapatay pa kina - hanglan pagasukloban sang indi na mapatay. 1 Corinto 15:50-53 Nagatudlo ang Bibliya nga ang aton dutan-on nga la - was sa isa ka adlaw pagabanhawon (ina kon si Jesus maga abot antes kita mapatay) kag tapos ang himaya. Ang ta - nan nga mga tawo nga nagakabuhi, naluwas ukon indi na - luwas, sa isa adlaw pagabanhawon. Kita nga mga naluwas pagabanhawon pakadto sa wala katapusan nga kabuhi (ini ginatawag kahimayaan) samtang sila nga mga indi naluwas pagadal-on sa impiyerno kag sa wala sing katapusan nga kamatayon. Importante gid nga mahibaluan mo ining mga nagaka- lain-lain nga bahin/aspeto sang imo pagkatawo kag paano ang ila kaangtanan kay Cristo. Ikaw gintuga nga may lawas, 48
kalag kag espiritu. Kada isa sa sining mga bahin importante sa Diyos kag dapat mangin-importante man sa imo. Sa paghibalo sa sining mga nagakalain-lain nga bahin sang imo pagkatawo, mangin-ensakto ang a- ton paghangop sa kasulatan samtang ginabasa ta sila. Sa diin mabasa ta nga manginbag-o kita nga tawo, hangpon naton nga indi ini nagahambal nahanungod sa aton lawas, kundi naha nungod sa Espiritu sang Dios sa aton. Kon ang Pulong nagahambal sang aton pagbag-o kag pagkatulad kay Cristo, ang buot sili- ngon, nagahambal ini nahanungod sang pagka balaan sang kalag. Kon ang Pulong nagahambal sa aton nga mapatay kita, nahibaluan naton nga ini nagatumod sang aton lawas kag indi ang aton kalag. Ginahatag ko sa inyo ining mga ehemplo agod nga sa pagbasa ninyo sang bibliya kamo magapamang kot: ano ang ensakto nga paghangop sa sining bersikulo nga dapat makita sa akon nga kabuhi. 49
50
Pagbag-o sang Hunahona Sang wala pa naton nabaton si Jesus nga aton Ginoo kag Manlulowas, mga malaut ang nagagahom sa aton hu - nahona. Sa sina nga kita natawo liwat, ang aton panghuna - hona kag painoino kinahanglan magabag-o sa mga paha - yag sang Diyos kag sang iya plano para sa aton kag para sa aton kabuhi. Ang aton "daan nga tawo" nagakabuhi dira sa aton mga painoino kag mga kinaalam. Ang aton bag-o nga tawo kinahanglan pagagamhan ni Cristo sam tang ma gasugod kita magtuon sa paglakat sa pagtoo sa mando kag sa pagpahayag sang Diyos. Mabasa naton suno kay Isaias 29:14 kag liwat sa 1 Corinto 1:19 sa diin nagas-ling ang Diyos, "Dulaon ko ang kaalam sang mga maalam, kag pagkawalaon pulos ang paghangop sang mga manginalamon." Magabalik kita sa Libro sang Ginsuguran kag tan-awon kon ano ang ginapahayag sang Diyos sa aton nahanungod sa pakig-away sang tawo nga nagpakig-ambit sa tanom nga Gatalupangod sang Maayo kag Malain kag ang plano sang Diyos. Samtang ginabasa naton ang nahanungod kay Adan kag kay Eba sa tapos sila nakasala, sila napatay angot dira sa Espiritu. Wala na gid sila sing mahimo kundi mag- atubang sa pangabuhi paagi sa hunahona kag kinaalam nga sa karon ginagamhan sila sang malaut nga kinaiya. Ini nagahalin sa ila malaut nga kinaiya, ukon sa ila kalag, nga natukiban ni Adan kag ni Eba sila hublas kag nagaki - nahanglan sang pagtabon. Gani sila nakahimo plano suno sa ila malaut nga kinaiya sa pagremedyo sini. Ini gid maala - mon kag nagakaigo para matago nga sila naga hublas, gintabonan nila sang mga dahon ang ila mga kaugalingon, kag ini ila ginbuhat. Ini indi gid amo suno sa plano sang Diyos. Samtang nagapadayon kita basa, makita naton nga ang balaan nga paagi sang Diyos amo ang paghalad sang sapat kag ang pagpatulo sang dugo, Siya ang magatabon 51
sang ila pagkahublas. Ang tawo sugod sa sina nga tion as - ta subong nagatinguha sa pagtabon sang iya sala paagi sa iya kaugalingon nga mga buhat. Tungod sa kinaalam sang tawo, si Jesus nanginsalandaran nga bato. Nagpili ako sang isa ka bato nga mapuslanon nga akon ginhimo subong pamusod nga bato sa Sion, kag ang nagtuo sa iya indi gid mapaslawan. Para sa inyo nga nagtuo, ini nga bato mahal kayo. Pero sa mga wala nagatuo: Ang bato nga ginsikway sang mga manunokod Nanginpamakod nga bato. Ang isa pa gid ka bahin kasulatan nagasiling: Amo ini ang bato nga magapasandad sa mga tawo, ang bato nga magapadasma sa ila. Nakasandad sila kay wala sila magtuo sa pulong sang Dios. Amo ini ang kabubot- on sang Dios para sa ila. 1 Pedro 2.6 - 8 Ang tawo indi makapakig-angot sa Dios sa iya daan nga kinaiya nga wala ginabag-o ni Cristo. Ang nahanabo sa kay Adan kag kay Eba sa ila pagkahublas kag ang ila pag kinahanglan sang tabon nagapakig-hambal sa aton nga ang aton mga sala indi matabunan sang aton nga hinimoan, dira lang gid sa aton pagsalig sa ginpatulo nga dugo ni Cristo Jesus. Ini nga estorya nagapakita sa aton nga indi gid naton mapahamuot ang Diyos sa aton hunahona nga indi nabag- o kag indi natugyan sa plano sang Diyos. Magasugod kita sa pagbinagbinag kon paano ang Diyos nagapaabot sa aton pagpangabuhi sang kabuhi nga wala ginatuytoyan sang aton kaugalingon nga paghangop sang maayo kag malaut. Kag kon ano ang himoon naton sa pagpalapit sa Iya. Indi dapat nga kita magpagiya sa aton hunahona, mga balatyagon ukon kinaalam kundi sa pagtuo kag sa Espiritu. Ikaw kag ako indi makapahamuot sa Diyos sang mga hinimoan nga nagikan sa aton dutan-on nga buhat bisan pa para maluwas ukon sa pagpabilin nga luwas. 52
Ang kabubot-on kag katuyoan sang Diyos nagagiho sa aton nga kabuhi paagi sa giya sang Espiritu sang Diyos. Ang Espiritu nagadala kahayagan sa aton espiritu, sa diin nagasanag ang aton hunahona kag sa sina magatugyan kita sang aton kaugalingon sa Espiritu. Sa kada tinion nga gatinguha kita nga ipalapnag ang katuyoan sang Diyos, para sa aton kaugalingon ukon para sa simbahan paagi sa mga buhat nga nagaguwa halin sa aton malaut nga pagkatawo imbis sa paggiya sang Espiritu, nagatuga lang kita patay nga mga buhat. Sang kita natawo liwat, ang aton hunahona dapat nga bag-ohon kag magapaidalum sa tinutuyo nga alagaron kon ano ang ginapahayag sang Diyos sa aton bilang iya nga kabubot-on. Sa mga madamo nga tinion ang kabubot-on sang Diyos lain sang sa aton ihibalo nga nakita naton nga maayo. Kon ini mahanabo, kinahanglan nga kita magapa- dayon lang, magamatinumanon sa paglakat sa pagtoo sa Diyos kag indi sa makita. Kon indi ini himoon, indi naton mapahamuot ang Diyos. Ginbutang ini sa ensakto nga paghangop paagi sa bersikulo suno sa 2 Corinto 5:7: "Kay nagakabuhi kita karon suno sa pagtoo, kag indi paagi sa aton makita." Ang pagkamatinumanon sa giya sang Diyos may mga tion nga magadala limitasyon sa aton kaugalingon, sa aton mga pangabuhian kag sa aton mga abilidad. Magakina - hanglan ini pagtuo, kay sa madamo nga tion ang aton gina himo indi nagakaigo. Kon ang aton kinaalam kag rason indi maghisugot sa Pulong kag sa Espiritu, kinahanglanon gid nga pirme kita magmatinumanon kag sundon ang Diyos. Agod mahimo naton ini, kinahanglan naton hibaluon kon ano ang tingog sang Diyos, ang tingog sang kaaway, kag ang aton kaugalingon nga kinaalam. Mabudlay ini himuon kon indi naton bag-uhon ang aton hunahona suno sa 53
kabubot-on kag plano sang Diyos paagi sa pagtuon kag paghibalo sa Kasulatan. Indi kamo magsunod sa mga pagginawi sang mga tawo sa sini nga kalibutan, kundi itugyan ninyo ang inyo kaugalingon sa Diyos agod nga iya kamo bag-uhon, paagi sa bug-os nga pagbaylo sang inyo panghunahona. Dayon mahibaluan ninyo ang kabubot- on sang Dios, kon ano ang maayo, ang iya nahamut-an, kag himpit. Roma 12.2 Kon nakabati gid kamo sa iya, kag subong nga gintudloan kamo niya, sang kamatuoran nga yara kay Jesus. Gani ubaha ninyo ang ang inyo daan nga kinaugali nga amo anay ang inyo pagginawi, ining daan nga kinaugali, nga nagadunot tungod sang iya madaya nga mga kailigbon. Bag-uha ninyo sing bug-os ang inyo mga tagipusuon kag mga panghunahona. Isuklob ninyo ang bag-o nga kinaugali, nga gintuga sa larawan sang Dios kag nagapakita sang iya kaugalingon sa matuod nga kabuhi nga matarong kag balaan. Efeso 4.21 - 24 Amo Ini nga bahin ang proseso sang pagpasugot naton sang kita nagsiling huo kay Jesus. Kon kita 'magadala sang aton krus' punggan ta ang aton daan dutan-on nga kaugalingon kag ang mga malaut nga handom kag magsunod sa aton Ginoo. Si Jesus naghambal sini sa Roma 8:6: "Kon ang inyo mga panghunahona ginagamhan sang tawuhanon nga kinaugali, ang resulta sini amo ang kamatayon. Pero kon ang inyo panghunahona ginagamhan sang Espiritu, ang resulta sini amo ang kabuhi kag paghidait." Handom ini sang Diyos para sa aton nga magatubo kag magahamtong bilang espirituhanon nga tawo. Samtang nagatubo kita kag nagauswag ang aton kabuhi sa Espiritu, nagahamtong ang aton bag-o nga tawo. Kag makasarang 54
na kita magbatun sang tanan nga ginatigana Niya sa aton. Amo ini ang ginahambal sang kasulatan sa Hebreo 5.14; "Sa pihak nga bahin, ang kan-on para sa mga hamtong na, nga nahanas kag naanad na sa paghibalo kon ano ang kinatuhay sang maayo kag malain." Ipaathag ko pa gid ini sing maayo. Ang aton lang alagyan pakadto sa pagkabuhi kag sa paglakat sa Espiritu amo lang ang putli nga pagtuman sa Pulong sang Diyos kag napun-an sang Espiritu. Importante gid ini, liwaton ko ini sa pagsiling. Bilang isa ka Cristohanon, kinahanglanon gid nga puno kita sang Espiritu kag may kasugtanan upod sa Diyos sa paglakat nga may pagpaubos sa Iya kag sa Iya Pulong. Mabudlay ini sa primero, tungod nga ang "bag-o nga tawo" bata pa, kag ang "daan dutan-on nga tawo" makusog, kay madugay na nga sia nagagahom sa aton. Kinahanglan nga kita maghalong nga ang aton "bag-o nga espirituhanon nga tawo" amo ang tumanon sang "daan dutan-on nga tawo." Nagakinahanglan ini sang aton tul-id nga pagbuot sa pagsiling huo sa malinong gamay nga tingog sang Espiritu kag indi sa matunog nga paghibi sang aton "daan nga tawo" nga ginalansang. Kon magatuman kita paagi sa pagtuo, nga wala pagpamangkot, sa mando sang Diyos, kag magpugong nga wala pagpamangkot sa tanan nga handom nga indi matinumanon, nagasugod kita sa pagtubo nga ginatuytoyan sang Espiritu. Dapat hibaluon gid naton sa aton mga tagipusuon nga puwede gid kita makatuman. Ang tagsa ka pagsulay nga nagaabot sa inyo amo man ang pagsulay nga masami nagaabot sa tawo. Pero ang Dios matutom sa iya mga saad kag indi siya magtugot nga pagsulayon kamo nga labaw sa inyo masarangan, kundi sa tion nga ginasulay kamo, 55
hatagan niya kamo sing kusog sa pagsumpong sang panulay kag sa sini nga paagi indi kamo madaog sang panulay. 1 Corinto 10:13 Ang Kasulatan nagatudlo sa aton nga ginhatagan kita sang abilidad sa pagkontrol sang aton mga panghunahona: "Ginarumpag namon ang tagsa ka bugalon nga kaupangan nga ginagamit batok sa pagkilala sa Dios, ginadaog namon ang tagsa ka panghunahona kag ginahimo namon nga magtuman sa kay Cristo. 2 Corinto 10.5 "Gani ihanda ang inyo mga panghunahona. Magbantay kamo kag maglaom sing bug-os sa mga bugay nga ihatag sa inyo sa tion nga si Cristo Jesus ipahayag." 1 Pedro 1.13 Ang pagpakig-away naton sa kabuhi pirme madaug ukon mapyerde sa duog sang aton hunahona, samtang gi - napaninguhaan sang aton kaugalingon sa pagtuman u -kon indi pagtuman. Samtang ang Pulong kag ang Espiritu nagahambal sa aton sang kabuhi may mga iban pa nga tingog nga nagapamangkot sa paggiya sang Diyos. Ehem- plo tulad sang, 'tuod gid nga ginhambal sang Diyos...?' Ukon daw amo man sini...? Ukon, bisan kon ang Diyos ang naghambal nga siya amo, ako wala nagapaminsar nga ini parehos gid sini! Ining iban nga tingog magaabot sa paglalis sa tunga sang dalan sang kamatayon kag pangdu - hadoha. Asta madaog naton ini nga pagpakig-away sa aton mga hunahona, indi kita makalakat sa kabug - osan sang Espiritu kag pagkahibalo sang kabuhi nga madinalag-on bilang anak sang Diyos. Kon pasugtan ta ang unod, sa ulihi makita naton nga nagasugod kita sa pagpasubo sa Es - piritu. Kon ini aton padayonon nga himoon, sa ulihi ma - gabalik kita sa kabuhi nga ginagamhan sang daan nga 56
pagkatawo paagi sa kinaalam nga ginadumalahan sang tawuhanon nga hunahona imbis nga sa pagtuo. Magatalang ang nagasunod sa tawo nga maalamom nga nagabais sa Espiritu sa bahin sang personal nga pag- tuman. Magaabri ini puwertahan sa pagtalang. Sa indi madugay magmalauton pa gid kita sobra pa sang wala pa kita naluwas. Dapat klaro ini sa aton nga ang indi sa Diyos amo ang pag-upod sa yawa! Kon tinguhaon naton magma -alamon sa pagdesisyon kon diin sa mando sang Diyos ang aton tumanon kag diin ang tawuhanon lang: masap - wan ta sa aton kaugalingon ang kakulangan sa tanan nga gusto sang Diyos para sa aton. Mabatyagan naton ang mabug-at nga pagtagudili, samtang kita liwat liwat nga nagapaninguha sa aton kaugalingon kag sa iban nga tawo kag indi kita makatuman kon ano ang gusto sang Diyos. Ang katapusan nga resulta sa tawo nga maalamon nga nagapakigbais sa Diyos amo ang tawo nga nagakabuhi nga wala sa katuyoan kag pribelihiyo sang ila panublion kay Cristo. Madamo sang mga tumuloo wala gid makatabok sa si - ning kahimtang gikan sa paggahom sang ila kaugalingon kag sa pagtugyan sa kagamhanan sang Espiritu. Wala nila gintugyan kon ano ang nagligad nila nga nahangpan kag ang pagtuman sa kasulatan kag ang pagtuytoy sang Espi - ritu. Tungod kay wala nila ginhatag ang paggahom sang ila kabuhi kay Cristo, kag wala nila mabatyagan ang pinaka - masadya nga bag-o nga kabuhi nga nagalakat upod sa Balaan nga Espiritu sa kabuhi nga may kabuganaan. Kinahanglan ang tanan nga iya sang Dios aton handu - mon para sa aton kaangtanan upod sa iya. May ara nga hambalanon sang una nga amo sini,"Indi na para sa akon ang pagpamangkot nga-a, kundi para sa akon pagtuman ukon mapatay."Samtang nagalakat kita sa pagtuman, ma - pakita ta ang Espiritu sang grasya nga nagadihon sa aton 57
pakadto sa imahe ni Cristo kag nagatuytoy sa aton sa buhi nga kaangtanan upod sa Dios. Sa Maayong Balita ni Juan si Jesus nagasiling; "Ang nagabaton kag nagatuman sang akon mga sugo amo ina sia ang nagahigugma sa akon. Ang akon Amay magahigugma sa iya nga nagahigugma sa akon, kag ako man magahigugma sa iya kag magapahayag sang akon kaugalingon sa iya. Si Judas (nga indi si Judas Iscariote) nagsiling "Ginoo ngaa man sa amon magapahayag sang imo kaugalingon kag indi sa kalibutan?" Si Jesus nagsabat sa iya, "Ang nagahigugma sa akon nagatuman sang akon pulong, kag ang akon Amay magahigugma sa iya kag kami magakadto sa iya kag magakabuhi upod sa iya." Juan 14.21 - 23 "Kon may isa nga magsiling, "Nakilala ko gid sia," pero wala sia nagatuman sang iya mga sugo, ina nga tawo butigon kag ang kamatuoran wala sa iya. Pero ang nagatuman sang pulong sang Dios, amo ang tawo nga ang iya gugma sa Dios nahimpit. 1 Juan 2.4 - 5 Nagalaum ako nga nakita mo na kon paano kita ginabuligan sang pagtoo nga makatuman sa Dios. Ang Espiritu sang Dios nagapabilin sa aton samtang nagalakat kita nga matinumanon kag mabatyagan ta ang kahilwayan nga indi mapautwas nga kalipay kag bug-os nga himaya! Ano pa gid nga iban? Kay sa subong may paghiusa na kita sa Dios! Ini nga paghiusa indi isa ka misteryoso nga butang kundi adlaw adlaw nga pagpakig-upod sa pagbasa sang Bibliya kag sa pagpangamuyo sa Espiritu kag ginagiyahan sang iya tingog. Sang una pa lang magsugod ang aton bag-o nga kabuhi bilang Cristohanon, dapat mahibaluan ta nga indi sa aton kusog, ukon sa aton paghimakas, kundi sa Espiritu sang Dios nga kita nagakabuhi subong. 58
Indi ini sa aton kinaalam, kundi sa aton pagtuo nga nagapahanugot sa aton sa pagkabuhi diin una naton nga ginapangita ang Dios kag ang iya ginharian. Kag sa pagpakig-upod sa iya sa sini nga relasyon iga - dugang niya ang tanan sa aton samtang buhi kita, nagagiho kag nagakabuhi kay Jesu-Cristo nga aton Ginoo. 59
60
Ang Hunahona dapat Mapatay Bilang iya gintuton-an, magapangabuhi ka sa adlaw adlaw nga natugyan sing bug-os ang imo kaugalingon sa pagkaGinoo ni Cristo. Kon nagapaminsar ka pila gid ang igatugyan, magasugid ako sa imo sang estorya nga nagapa kita gid sini sing maayo. Sa akon nadumdoman, amo ini ang hitabo: May isa ka "misyonero" nga nagapamuhat sa mga tumandok nga grupo sa Africa. Kada gab-i sang ang mga tawo nagatipon sa pagpamati sa Pulong sang Dios, nagadala sila mga halad sa Ginoo. Mga pagkaon, mga ma - nok, kag iban pa nga mga butang suno sa ila kaimulon ginahalad dira sa Ginoo. Isa ka gab-i sang ang "misyone - ro" nagahambal, isa ka tumandok nagkadto sa atubangan nga may dako wala unod nga basket, kag sia nagsulod sa sina nga basket. Sa mga nabilin nga panimbahon sia nagpa - dayon sa pag pungko sang malinong, kag sang matapos ang panimbahon, ang "misyonero" nagpalapit sa iya kag nagpamangkot kon ngaa nagpungko sia sa basket sa pihak nga tani siya mag pungko upod sa mga tawo nga ara sa mga pulongkuan. Ang tumandok nagsabat," Tama gid ako ka pigado kag wala gid ako sing mahatag sa akon Cristo, gani sa sini nga gab-i nagpamat-od ako sa paghatag sang akon kaugalingon sa iya."Makita mo nga ining hitabo naga - pakita sang imo pagtugyan sa kay Cristo nga may kinala - in sa imo naan dan nga panghunahona, pero kinahanglan ini sa imo tagipusuon kon ikaw magsunod kay Cristo. Ki - nahanglan manaog kita sa trono sang aton kabuhi kag i - tugyan ini, tanan nga pagdumalahan kag tanan nga awtori - dad sa Dios. "Sa katapusan si Jesus nagsiling, "Sa amo man nga bagay, wala sing isa sa inyo nga mangingintuton-an ko kon indi sia magbiya sa tanan niya nga pagkabutang." Lucas 14.33 61
"Ginbakal niya kamo sa daku nga bili, gani gamita ninyo ang inyo mga lawas sa paghimaya sa Dios." 1 Corinto 6.20 "O Ginoo kag Dios namon! Takos ikaw sa pagbaton sang himaya, kadungganan kag gahom. Kay gintuga mo ang tanan nga mga butang kag sa imo kabubot-on gintuga mo sila kag ginhatagan sing kabuhi. Bugna 4:11 "Wala ako nagasiling nga nalambot ko na ini, ukon nanginhimpit na ako. Nagapadayon ako sa pagtinguha sa pag angkon sang premyo nga tungod sini naangkon ako ni Cristo Jesus. Matuod gid, mga kautoran, wala ako nagahunahona nga nalambot ko na ini, kundi ang akon ginahimo amo ang paglimot sang tinalikdan kag paghimulat sa paglambot sang ginaatubang ko. Gani nagadalagan ako sing tadlong padulong sa lalambuton agod madaog ko ang premyo, nga amo ang pagtawag sang Dios paagi kay Cristo Jesus sa kabuhi sa langit. Filipos 3.12-14 Gusto ko nga masigurado mo nga indi ka mahulog sa mga madamo na nga natiplang, sa pagsalig sang imo ginhimo nga paghinulsol sa tion sang pagbaton kay Jesus naginCristohanon ka na nga gintuton-an. Napat-ud mo bala nga indi ka na ang tag-iya sang imo kaugalingon? Ang nahauna mo nga pagtugyan kay Jesus dapat kinabuhi nga nagapaubos sa iya kabubot-on. Bilang mga gintuton-an, magakabuhi kita sa lugar sang pagbag-o sa mga pagdihon ni Cristo sa aton suno sa iya imahe. Samtang ginatugutan naton ang Balaan nga Espritu, Sia adlaw adlaw nagapakita sang mga bahin sa aton kabuhi nga dapat bag-uhon. Kon sia nagapakita sa aton sang bahin nga indi nagakaigo suno sa Pulong, kita nagakinahanglan sa pagsikway sang aton gawi kag idihon suno sa iya. 62
Ining binatasan pakadto sa aton Cristohanon nga lakat indi isa ka butang nga kita nanginhamtung na. Indi kita dapat magbiya sa lugar sang pagpaubos. Ang buot siling - on indi ta pagpunggan ang paghinulsol, ang pagtuman, ukon ang pagpaubos sa Espiritu. Wala na gid sing maayo nga tinion nga ini mas mahapus, ukon mas masulhay sa paghimo sining mga butang kundi subong gid. Kon kita magdesisyon sa paghulat, galaum nga ini manginmahapus sa masunod, ginatiplang ta ang aton kaugalingon kag gina - pasubo ta ang Espiritu. Himua ini subong! May ara nahauna importante nga desisyon nga kina - hanglan himoon suno sa aton pagsunod sa kay Cristo ukon sa pagpadayon upod sa mga daan nga abyan kag mga kinaugali. Sigurado gid, ang imo mga daan nga abyan magakatingala kon indi ka na luyag mag-upod sa ila mga malaut nga buhat nga ila mga ginahimo. Kag magakadlaw sila sa imo nga may kaakig kag kaugot. "Kag karon ang mga Gentil nagakatingala kon nga wala na kamo nagaupod sa ila sa sinapat kag huroshuros nga pagkabuhi. Gani ginapakahuy-an nila kamo." 1 Peter 4.4 Indi kamo magpatunto. "Ang malain nga mga kaupdanan nagapalain sang maayo nga pamatasan." 1 Corinto 15.33 "Mga tawo nga di-matutom! Wala bala kamo makahibalo nga kon kamo abyan sang kalibutan kaaway kamo sang Dios. Ang nagapakig-abyan sa kalibutan nagapakgi-away sa Dios." Santiago 4.4 Si Jesu Cristo indi isa ka butang nga idugang mo sa imo kabuhi, Sia ang Ginoo nga nagadala kapatawaran sa daan 63
nga alagyan kag naga-abri sang bag-o nga puwertahan. Sa gab-i nga nagaisahanon sa balay upod sa Dios amo nga mas bilidhon pa sang sa mga linibo nga gab-i sa gwa upod sa imo mga abyan kag nagapakasala. Gusto gid Sia mapatay para sa imo. Gusto mo bala ihatag ang imo daan dutan-o nga kinaugali kag itugyan ini sa iya? Bisan ano nga sala mahinulsulan gid. Kag magakabuhi kita sa mga nabilin naton nga kabuhi nga hilway sa sala. Kon indi ini matuod, ang pagkapatay ni Cristo nanginwala sing pulos. Kinahanglan magsalig kita sa gahom sang iya dugo kag ang pagbag-o nga ginapangita sa aton nga mag - bunga. Indi kita dapat magpasugot kay bisan sin-o nga magsiling sa aton nga may ara kita sala sa aton kabuhi ina ang maayo nga indi ta mabayaan sa manabaw nga paghi - nulsol kag paagi sa aton kinabubot-on nga pagpili sa pag - sikway sini. Kon magpaubos kita sang aton kaugalingon sa pagtuad kag paghinulsol, upod sa putli nga handom kag pangamuyo sa Dios para mahilway sa aton sala, maka - sarang gid sia sa paghilway sa aton. Sang wala pa ako magbag-o, masyado ako ka makaka - sala nga tawo kag madamo ang natingala sa akon pagkahilway sa sala. Indi ako makapati nga makasarang ako ma-hilway sa sala kon ako wala ginpakitaan sang bersikulo sa Santiago 5:16 sa diin ini nagasugid sa aton sa pagtuad sang aton mga sala sa kada isa kag mangamuyo sa kada isa. Kon makita ko nga may sala ako sa akon kabuhi kag indi ako makahilway sa sina, nagasaad ako sa akon kaugali ngon nga kon akon ini liwat himuon, akon ini ituad sa kadam-an kag pangabayon ko sila sa pagpangamuyo upod sa akon para sa kahilwayan. Kon ako makadto sa pagtuad sang akon sala kag ang mga tawo magatungtong sang ila mga kamot sa akon kag magpangamuyo para sa akon, maangkon ko ang kahilwayan. Amo ini ang pinakamasakit nga butang kag nagpaubos sa akon sobra pa sang sa akon 64
ginhunahona; pero sa Kada tinion nga ako makasala amo ini ang akon ginahimo. Ang Dios naghilway sa akon sing bug-os. Samtang nagakabuhi kita upod ang pagbakho sang aton tagipusuon para mahil-way sa sala, ang Balaan nga Espiritu matutom sa paghilway sa aton. Ang dugo ni Cristo nagguba sang gahom sang sala sa aton kabuhi bi - lang mga Cristohanon. Nagapati ako nga ikaw man maga - lakat upod sining handom nga mahilway gikan sa sala samtang ikaw nagapangita sa pagkabuhi para sa Iya. Indi ta dapat pagdulaon ang pagbakho sa sulod sang aton tagipusuon nga nagsiling,"Ginoo, nagapasugot ako sa pagbag-o. Tumanon ko ikaw bisan ano kadako ang mga resgo. Sugod sa sini nga tion, kon ang Pulong sang Dios nagsiling kag lain sang sa akon hunahona kag sang akon dutan-on nga handom, Pagatumanon ko ang imo Pulong." Kita ang magadesisyon, bisan daw ano ka maayo ang yawa kag sa aton hunahona daw amo man, kon ini wala ang Dios, indi ini para sa aton. Asta nga mabinagbinag ta kinahanglan magasiling kita indi sa demonyo kag ilansang ta ang aton kaugalingon nga mga handom kag kabubot-on, indi kita makasunod sa Dios pakadto sa kalibutan sang Espiritu. May duha dira ka tinuga sa sulod naton nga nagasum - ponganay, ang 'daan dutan-on nga tawo' kag ang 'bag-o nga tawo' kay Cristo. Magapadayon ini asta sa tion sang aton pisikal nga kamatayon diri sa kalibutan. Ang Espiritu sang Dios magapanghikot sa aton sa pagsabat sa iya halin sa aton nabag-o nga hunahona, samtang ang demonyo magahikot sa aton dutan-on nga mga hunahona nga magamhan ang aton daan nga tinuga kag mag-upod sa iya. Pero kita ang magatindog kag magahatag sang desisyon. Sang nagpili kita sang ensakto nga dalan, nagpatubas kita sang mga bunga sang Espiritu kag nakita ang kabuhi ni Jesus. Kon indi amo 65
ang pagpili ta, kita nagpugong sining kabuhi kag nagpatubas sang dutan-on nga bunga, ina ang sala. Maathag kaayo ang ginahimo sang tawuhanon nga kinaugali nga amo ang pagpakighilawas, mahigko kag malaw-ay nga mga buhat: pagsimba sa mga dios-dios, kag pagbabaylan, ang mga tawo nagsumponganay, nagainaway, nagapangimon, nagapanga - kig, kag nagahandom sang mataas, nagabinahinbahin sila kag nagagrupogrupo; mahisa sila, palahubog, nagapatuyang sa pagki -nalipay, kag nagabuhat sang iban pa gid nga mga butang kaa - ngay sini. Karon ginapaandaman ko kamo subong sang pagpa - andam ko anay sa inyo: ang nagabuhat sini nga mga butang indi makapanubli sang Ginharian sang Dios. Pero ang Espiritu nagapatubas sang gugma, kalipay, paghidait, pagbatas, pag- kalulo, pagkaayo, pagkamatutom, pagkamapa-inubuson, kag pagpugong sang kaugalingon. Wala sang kasugoan nga batok sini nga mga butang, kag ang tanan nga iya ni Cristo Jesus nagpatay sang ila tawuhanon nga kinaugali upod sang ila lawas -non nga mga kailigbon kag mga handom. Ang Espiritu nagha -tag sa aton sing kabuhi, kag sia man amo ang dapat magga - hom sang aton kabuhi. Galacia 5.19 - 25 "Ang inyo matuod nga kabuhi amo si Cristo, kag kon sia magpahayag, kamo man magapahayag upod sa iya kag magaambit sang iya himaya! Colosas 3.4 Ining pagsumponganay sa tunga sang 'daan nga tawo' nga nagahandom sang sala kag sa 'bag-o nga tawo' nga nagatuman sa Dios madula paagi naton, kon indi kita mag padayon sa pagbag-o sang aton mga hunahona sa gin - hambal sang Pulong. Samtang nagahugas kita sang aton kaugalingon adlaw-adlaw sa iya Pulong, pangamuyo, pag simba kag pagdayaw, ang aton espiritu nagakaon kag ang pagbag-o nagapanghikot sa aton paagi sa pagpakabalaan 66
sang aton kabuhi. Kita ang nagadesisyon sa sining pakig- away adlaw adlaw paagi sa aton pagpangabuhi kag mga paghunahona kag ang mga pagpili sa aton ginahimo. "Sa katapusan, mga kautoran, pun-a ang inyo mga panghuna -hona sining maayo kag dalayawon nga mga butang: mga butang nga matuod, halangdon, matarong, putli, hiligugmaon, kag dung - ganon." Filipos 4.8 Nagapahanumdom ini sang estorya nga akon nabatian halin sa pastor nga imo gid maapresiar. Sadto may malain nga tawo sa Alaska sang tinion nga bantog ang bulawan. Nagakadto sia sa banwa upod sa duha ka ido. Ang isa da - ko puti nga Malamute; ang ikaduha malaw-ay gamay kag itom nga Mutt. Ang tawo nagalibot sa banwa kag nagapa - taya kon sin-o sa ido ang magda-og sa away. Gani halos ang tanan nagtaya sa puti dako nga ido. Ina klaro nga ang Malamute mas dako kag mas makusog sang sa isa. Pagka - tapos nga ang tanan tapos na taya, iya na paawayon ang duha ka ido kag ang gamay itom nga ido ang nagda-og. Isa ka adlaw ginpahayag niya kon paano ini nahimo, maha -pos lang ini. Sadto pa pag-abot sa banwa, ginpakaon niya ang itom nga ido kag ginpagutoman ang puti nga ido! Sa tion na nga ang mga ido mag-away ang puti nga ido tama na kaluya indi na sia makabato sa iya kaugalingon. Amo ini ang klaro nga ehemplo sa aton kada adlaw nga lakat bilang gintuton-an. Ang kadudol- man sa diin kita naghalin indi makatupong sa mahi- mayaon nga kasanag sang kita natawo-liwat. Ang tanan ta nga himoon amo nga pakan-on ang puti nga ido (ang bag-o espirituhanon nga tawo) kag pagutoman ang aton itom nga ido (ang daan dutan- on nga tawo). Dapat magtuon kita sa pagpangabuhi sa pamaagi nga sa pagbugtaw kada aga, ikadena ang 67
itom nga ido nga wala pagkaon kag pakan-on kag paimnon tubig ang puti nga ido. Ining proseso sa pagpakabalaan mahuman sa aton kada adlaw sam- tang kita nagapangabuhi sang wala balos nga pag- tugyan sa kay Cristo, kag pahanugotan ang Balaan nga Espiritu sa pagpatubas sang iya mga bunga samtang kita nagasiling huo sa iya diosnon nga impluwensya. Aton lantawon ang pipila ka mga bersikulo sang sini. Amo ini ang ginasiling ko: magkabuhi kamo suno sa pagtuytoy sang Espritu, kag indi ninyo pagpasugti ang mga handom sang tawuhanon nga kinaugali. Kay ang luyag sang aton tawuhanon nga kinaugali batok sa luyag sang Espiritu kag ang luyag sang Espiritu batok sa luyag sang tawuhanon nga kinaugali. Ining duha nagasumponganay, kag nagakahulogan ini nga indi mahi - mo ang luyag ninyo himuon. Galacia 5.16 Kag ang tanan nga iya ni Cristo Jesus nagpatay sang ila kau - galingon nga kinaugali upod sang ila lawasnon nga mga kailig - bon kag mga handom. Galacia 5.24 Kon nagasab-og sia sang iya tawuhanon nga mga kailigbon, gikan sa sina magaani sia sing kamatayon. Kon nagasab-og sia sang Espirit, gikan sa Espiritu magaani sia sing kabuhi nga wala sing katapusan. Galacia 6.8 68
Gug-ma Ang Bibliya kon kaisa nagagamit lang isa ka tinaga sa paglaragway sa Dios. Kita makakita isa sini sa 1 Juan 4:16; diin ini nagasiling "Ang Dios Gugma." Karon makadala ini sa aton sang problema; kon hangpon ta ang gugma paagi sa kon ano ang makita ta sa palibot sa bug-os nga kalibutan, ini makahatag sa aton sakit sa tiyan! Madali naton matalupangdan kon ano ang hunahona sang kalibutan sa gugma, Ang gugma amo ang tawo nga nagapangita kalipayan kag eksperyensia sa kapiyerdihan sang iban. Ginapukaw sang mga artista ang mga tagipusuon kag mga balatyagon sang madamo nga mga tawo. Ang ila mahuyang kag malaut tawuhanon nga kabuhi, sa pihak sina, masami nagapakita sang indi matuod nga kamatuoran. Sila, sa ila kaugalingon, gadamgo lang sang gug-ma nga ila maisug nga ginapakita sa sine. Gani paano ta mahibaluan ukon makila-an ang gugma? Isa ka butang nga nakabulig sa akon paghangop sang gug-ma amo nga ang tinaga nga gugma may tatlo ka mga pulong sa Gryego nga hambalanon sa panahon ni Cristo. Sila nagagamit tinaga nga "eros" buot silingon dutan-on nga gugma; tinaga nga "phileo" buot silingon emosyonal nga gugma kag "agape" buot silingon espirituhanon nga gugma. Madamo sang mga tawo nagbutang sang ila kaugali - ngon sa dako nga kabudlayan nga ginagiyahan sang unod sa pagpati nga ang dutan-on nga gug-ma lang ang magada -la sing wala katapusan nga kalipay. Indi amo ini! Kag isa pa nga kabudlayan magatuhaw kon ang gug-ma naton na- sandig sa balatyagon. Natalupangdan mo bala kon paano ang iban nga mag-asawa daw masyado gid ang paghigug - 69
ma kag sa isa ka minuto nangil-ad sa isa kag isa? Ina tu - ngod nga ila kaangtanan nasandig sa dutan-on nga gugma. Kon kita gusto sa mapapinadayunon kag permamente nga gugma, gani dapat kita man may esprituhanon nga gugma. Ini ang "agape" nga gug-ma ukon ang Espiritu nga nakita ta kay Cristo nga napatay sa krus; samtang kita mga makasasala pa kag nagapuyo sa gwa sang iya ginharian; sia gid naghigugma sing takos nga napatay tungod sa aton. Pero ang Dios nagpakita kon daw ano ang iya paghigugma sa aton. Sang makasasala pa kita, nagpakamatay si Cristo tungod sa aton. Roma 5:8 Ang labing dako nga gugma nga mapakita sang is aka tawo sa iya mga abyan amo ang paghalad sang iya kabuhi para sa ila. Juan 15.13 Bilang mga gintuton-an ni Jesus, ipakita ta ang kaangay sang espirituhanon nga gugma sa ila nga sa palibot naton. Ginahatag ko sa inyo ang isa ka bag-o nga sugo: maghigug - maanay kamo. Subong nga ako nagahigugma sa inyo, sa amon man nga bagay dapat kamo maghigugmaanay Kon nagahigug- maanay kamo, ang tanan nga mga tawo makahibalo nga mga gintuton-an ko kamo. Juan 13.34 - 35 Tungod kay pinalangga kamo nga mga anak sang Dios magma -nginkaangay kamo sa iya. Magkabuhi kamo nga ginagamhan sang gugma, subong nga si Cristo nagahigugma sa aton kag nagahatag sang iya kaugalingon nga kabuhi para sa aton, subong isa ka mahamot nga dulot kag halad nga nahamut-an sang Dios. Efeso 5:1-2 70
Karon nga napaputli na ninyo ang inyo kaugalingon paagi sa pagsunod sa kamatuoran, kay may matuod tuod na kamo nga paghigugma sa inyo pareho nga mga tumoluo, maghigugmaanay kamo nga tudok sang inyo mga tagipusuon. 1 Pedro 1.22 Si Jesus nagsiling sa aton ang paagi nga ang iban makahibalo nga kita iya mga gintuton-an amo ang aton espirituhanon/diosnon nga gugma. Ining espirituhanon nga gugma amo ang ipahayag sa aton kaaway kag sa sadtong nagadumot sa aton kag nagamaltrato sa aton. Inyo man nabatian ang ginsiling,"Higugmaa ang imo mga abyan, dumti ang imo mga kaaway. Pero karon nagasiling ako sa inyo: higugmaa ang inyo mga kaaway, kag magangamuyo kamo para sa mga nagahingabot sa inyo, agod mangin-anak kamo sang inyo Amay nga yara sa langit. Kay wala sing kapin kag kulang ang pagpasilak niya sang iya adlaw sa mga malain kag maayo, kag pareho man lang ang iya paghatag sing ulan sa mga matarong kag di-matarong. Mateo 5.43 - 45 Bilang mga gintuton-an sang Ginoo, wala sa aton ang pagbuot kag ang pagpili kon sin-o ang higugmaon ukon indi paghigugma-on. Ang nagasiling nga yara sia sa kapawa, pero nagadumot sa iya utod, yara pa sa kaduldolman tubtob karon. Ang nagahigugma sa iya utod nagapabilin sa kapawa, gani wala sing yara sa iya nga manginkabangdanan sa pagpakasala sang iban. Pero ang nagadumot sa iya utod yara sa kadudolman. Nagalakat sia sa kadudolman kag wala sia nakahibalo kon diin sia nagapa - dulong, kay ang kadudolman nagbulag sa iya. 1 Juan 2.9 - 11 71
Kag kon kamo nagapangamuyo, patawara ninyo ang mga nakasayop sa inyo, agod nga inyo Amay sa langit magpatawad man sang inyo mga sala. Kon wala kamo nagapatawad, indi man kamo patawaron sang inyo Amay nga yara sa langit. Marcos 11.25 - 26 Aton lantawon kon ano ang ginasiling sang Bibliya sa mga kinaiya sang Gugma. Ang gugma mapinansensyahon kag malulo. Ang gugma indi maimon, indi palabilabihon ukon bugalon. Ang gugma indi bastos, indi maiyaiyahon1 ukon maakigon. Ang gugma wala nagadumot. Ang gugma wala nagakalipay sa kalautan, kundi nagakalipay sa kamatuoran. Ang gugma nagabatas sang tanan nga mga butang, nagapati sang tanan nga mga butang, nagalaom sang tanan nga mga butang, kag nagaantos sang tanan nga mga butang. Ang gugma wala sing katapusan. 1 Corinto 13.4 - 8 Ining mga kalidad sang gugma, sa diin ang Dios nagapakig-angut sa aton; kag amo ini ang mga kalidad nga aton ipabutyag samtang nagapakig-angut kita sa Dios kag sa iban. Sang bata pa ako, may mga tinion nga ang akon iloy nagatawag sa akon sa pagbangon kag magkadto sa eskwela kag magasabat ako upod siling," Nagamasakit ako" Ini wala ginakabig nga matuod, sa pagbase lang sang ginabatyag kag pagsalig sa isa ka bata pa nga lalaki, pero sa sina ginausisa gid sang akon iloy. Pirme sia nagakadto sa tokador kag nagakuha sang "thermometer". Nagkadto sia dayon sa akon katre kag takson ang akon hilanat. Kon ang 'thermometer' nagpamatuod nga ako may hilanat kag matuod nga nagamasakit, nagapasugot sia nga ako magapabilin sa balay kag magpaayo. Pero kon ako wala hilanat bisan pamatyag ko nagamasakit ako kag gusto ko 72
nga magmasakit sa sina nga adlaw; sia gid maga-insister nga ako magbangon kag magkadto gid sa eskwelahan. Sa amo man nga pamaagi ang akon iloy nagtakus sang akon balatian indi sa akon ginabatyag kundi paagi sang akon temperatora sa amo man si Jesus nagahatag sa aton pamaagi sa pagtakos sang aton gugma para sa iya; " Kon ikaw nagahigugma sa akon, ikaw magatuman kon ano ang akon sugo," (Juan 14:15) Sa nakita ta halin sa sini nga kasulatan, ang Gugma naton para sa Ginoo natakos man paagi sa aton pagtuman sa iya. Sang ginpamangkot, sa tanan nga mga kasugoan, diin ang pinakaimportante, Si Jesus nagsabat: Amo ini ang labing importante nga sugo, 'Pamati ka, O Israel, ang Ginoo nga aton Dios amo lamang ang Ginoo. Higugmaa ang Ginoo nga imo Dios sa bug-os mo nga tagipusoon, sa bug-os mo nga kalag, sa bug-os mo nga hunahona, kag sa bug-os mo nga kusog.' Ang ikaduha amo ini, 'Higugmaa ang imo isigkatawo subong man sang imo kaugalingon.' Wala na sing sugo nga labi pa ka importante sa sining duha." Marcos 12:29-31 Ang wala tupong nga kaangtanan sang Gugma nga halad sa aton sang Dios paagi kay Cristo-Jesus maga - hangkat sa aton nga indi na gid magtulok sa aton kauga- lingon, kundi magtulok sa Dios. Kon ini matabo maga - sugod kita sa pagpangita pamaagi sa paghigugma kag pag- alagad sa Dios kag sa iban. Si Apostol Juan nagalig-on sa aton: Mga hinigugma, maghigugmaanay kita, kay ang gugma nagagikan sa Dios. Ang nagahigugma sa Anak sang Dios kag nakakilala sa Dios. Ang wala nagahigugma wala makakilala sa Dios, kay ang Dios Gugma. Sa sini nga paagi ginpakita sang Dios ang iya gugma sa aton; ginpadala niya ang iya bugtong nga Anak sa agod nga may kabuhi kita paagi sa iya. Amo ini ang 73
gugma: indi tungod kay naghigugma kita sa Dios, kundi ang Dios naghigugma sa aton kag nagpadala sang iya bugtong nga Anak agod nga paagi sa iya mapatawad ang aton mga sala. 1 Juan 4:7 - 12 Ang gugma tama ka praktikal nga butang sa aton matag- adlaw nga pagpangabuhi. Kay gingutom ako kag ginpakaon ninyo ako, gin-uhaw ako kag ginpainom ninyo ako, dumoluong ako kag ginpadayon ninyo ako sa inyo mga puloy-an, hubo ako kag ginpabayuan ninyo ako, nagmasakit ako kag gin-atipan ninyo ako, nabilanggo kag ginduaw ninyo ako. Ang mga matarong magasabat sa iya,' San- o bala Ginoo nga nakita ka namon nga nagutom kag ginpakaon ka namon, ukon nauhaw kag ginpainom ka namon? San-o ka bala namon nakita nga dumoluong kag ginpadayon ka sa amon nga mga balay, ukon hubo kag kag ginpabayuan ka namon? San-o ka bala namon nakita nga nagmasakit ukon nabilanggo kag ginduaw ka namon? 'Ang Hari magsabat,' Nagasiling ako sa inyo, kon inyo ini nahimo sa isa sang labing kubos sining akon mga utod, ginhimo ninyo ini sa akon!' Mateo 25.35 - 40 Amo ini ang ginakabig sang Dios nga Amay nga putli kag wala sing dagta nga pagtuloohan; ang pagsapupo sa mga ilo kag sa mga balo sa ila pag-antos, kag ang bisan sin-o nga nga nagatipig sang iya kaugalingon sa mga kagarukan sang kalibutan Santiago 1.27 Kag si Cristo nagapuyo sa inyo tagipusoon paagi sa pagtuo. Nagapangamuyo ako nga makapanggamot kag mapasad kamo sa gugma, agod nga kamo, upod sa tanan nga mga tumoluo, makaangkon sang gahom sa paghangop kon daw ano ang kasangkaron kag ang kalabaon kag ang kataason kag ang kadalumon sang gugma ni Cristo. Kabay nga makilala ninyo ang iya gugma, bisan nga indi gid ini mahangpan sing bug-os, kag 74
mapun-an kamo sang himpit nga kabug-osan sang Dios. Sa iya nga sarang makahimo sang labaw pa sang sa aton sarang mapangayo, ukon mapanghunahona, paagi sa gahom nga nagapanghikot sa aton: Efeso 3.17 - 20 Nagapangamuyo ako sing hugot nga kamo makahangup nga dapat naton patubuon ang aton kabuhi bilang mga Gintuton-an sa gugma. Amo ini ang gugma sang Dios, nga nagahangkat sa aton nga manginkaangay Niya. Amo ini nga gugma nga nag- abot sa aton halin mismo kay Cristo. 75
76
Dapat Mag-kaon Ka Abyan ko, sang lapsag ka pa, indi ka pa makasarang maglakat. Madako ang imo ulo, ang imo lawas magamay kag ang imo mga tiil tama gid ka gamay sa pagbulig sa i- mo. Bilang bag-o natawo nga Cristohanon, amo ikaw sina sa espiritu. Bata ka pa nga Cristohanon. Ang kabuhi nga ara sa imo matuod nga kabuhi, kag iya ini Espiritu sang Dios; pero kinahanglan mo pa gid magtubo sa grasya kag ihibalo. Nakabaton ka sang kabuhi sa imo espiritu, pero subong kaangay sang isa ka lapsag dapat ka magkaon pa - ra magtubo kag magmanginhamtong nga tawo sang Dios. Gani paano kita mag-kaon? Magakaon ka paagi sa pagba - sa Pulong sang Dios. Dapat magtuon ka sang mga paglakat nga may kaang - tanan upod sa Dios, diin ginbutang niya sa iya Pulong. Ang mga pagpakamaayo magaabot sa aton samtang naga - kabuhi kita nga may pag-isa sa iya. Ang buot silingon, sa paglakat upod sa Dios, dapat mahibaloan naton ang iya Pulong kag magmatinumanon sa kabuhi nga ginapakita sini sa aton samtang nagakabuhi kita sa iya. Ang pagka-on sa Pulong sang Dios amo ang" una nga tikang" para sa kada bag-o nga tumuluo. Makita naton sa 1 Pedro 2:1-2; Gani, kuhaa ninyo ang tanan nga kalaut sa inyo mga kaugalingon, indi na kamo magbutig, ukon magpakunokuno, ukon magpanghisa, ukon magpang-insulto. Magmanginkaangay kamo sang mga lapsag nga nagahandom sa gihapon sang puraw kag espirituhanon nga gatas, agod nga sa inyo pag-inom sini magatubo kamo kag maluwas. Sa aton kinabubot-on nga kahilwayan, nagpili kita sang kabuhi nga nagabasa kag nagatuon sa Kasulatan kag naga - pauyon sang aton kaugalingon sa ila, gani kita nanginsu - 77
mulunod ni Jesus. Kon pili-on ta nga indi kita, kag magpa -dayon bilang tagdumala sang aton nga mga kabuhi, indi gid kita makakilala kay Jesus kaangay sang gusto naton. Bilang gintuton-an ni Cristo, kinahanglan itugyan ta ang aton mga kabuhi sa iya Pulong. Kon indi naton paghimo - on, wala sapayan kon sa diin nga simbahan kita magsulod, bisan paano kita mangamuyo, ukon ano ka dako ang ku - warta nga ihatag ta. Indi gid kita maghamtong sa handom sang Dios kon indi ta itugyan ang aton kaugalingon sa pag -basa adlaw-adlaw sang Pulong kag batunon ini bilang himpit nga pahayag sang Dios sa tawo. Ang Dios nagsaad sang pinasahi nga pagpakamaayo sa ila nga nagatuon kag nagatahod sa iya Pulong. Nagsaad sia sa kay Hosua kon sia magpamalandong sa Pulong sa adlaw kag gab-I, indi niya pahanugotan ang Pulong nga maghalin sa iya mga bibig nga nagahalong sa pagtuman sang iya tanan mando nga ini iya himuon. Magahimo sia sang iya dalanon nga mauswagon kag may kadalag-an. (Hosua 1:8) Aton man mabasa sa Salmo nga; "Sa baylo naluyag sia magbasa sang kasugoan sang Ginoo kag nagatuon sini sa adlaw kag gab-i. Kaangay sia sang kahoy nga nagatubo sa higad sang sapa, nagapamunga ini sa nagakaigo nga panahon, kag ang iya mga dahon wala nagakalaya. Matigayon niya ang tanan nga iya ginahimo." Mga Salmo 1:2-3 Nagabasa kita sa Pulong sang Dios nga sa pagtuo nagasalig nga kita makabaton man sining mga pagpaka - maayo. Nahinumdoman ko ang malip-ot nga ambahanon nga natun-an ko sang madugay na nga amo sini: Ang tanan nga promisa sang bulahan nga libro akon Kada kapitulo, kada bersikulo kag kada linya Kag kahibalo ako nga ang Pulong sang Dios matuod gid para ini sa akon kag sa imo ang tanan nga saad sina 78
Ang Maayo nga Libro Akon (Wala nahibal-an ang nagsulat) Kinahanglan mahibaloan ta sa aton tagipusuon nga ang Kasulatan matuod; ini gin-updan sang Dios kag mapa ini sang dalanon diin mahuman ta ang kabuhi naton. Pasugti ako nga maghatag sa inyo mga kasulatan nga magadugang paathag sa sini: Nagsabat si Jesus, "Ang kasulatan nagasiling, 'Indi lamang sa tinapay mabuhi ang tawo.'" Lucas 4.4 Ang langit kag ang duta magataliwan, pero ang akon mga pulong indi gid magtaliwan. Marcos 13.31 Nagasimba ako sa sa atubangan sang imo balaan nga Templo kag nagadayaw sang imo ngalan, tungod sang imo mapinadayu - non nga gugma kag katutom, kay nagpahayag ka nga ikaw kag ang imo mga sugo labaw sa tanan. Mga Salmo 138.2 Kay ang bug-os nga Kasulatan ginbugna sang Dios kag mapuslanon sa pagtudlo sang kamatuoran, sa pagsabdong sang sala, sa pagtadlong sang sala, sa pagtadlong sng mga sayop, kag sa pagtudlo sang matarong nga pagkabuhi, agod nga ang tawo nga nagaalagad sa Dios masangkapan kag mangintakos sa paghimo sang tanan nga sahi sang maayo nga buhat. 2 Timoteo 3.16 - 17 Kay ang pulong sang Dios buhi kag gamhanan, kag matalom pa sa espada nga duha sing sulab. Nagadulot ini tubtob sa gin-utlan sang kalag kag espiritu, kag sa ginkitaan sang mga lutalotahan 79
kag utok sa tul-an. Ini nagatungkad sang mga panghunahona kag mga handom sang tagipusoon sang mga tawo. Hebreo 4.12 Paano ang pagtipig sang isa ka pamatan-on sang iya kabuhi nga manginputli? Paagi sa pagtuman sang imo mga sugo. ... Ang imo pulong isa ka suga nga nagtuytoy sa akon mga tiil, kag kapawa sa akon alagyan. Mga Salmo 119:9, 105 Dayon nakita ko ang langit nga naabrihan, kag may kabayo didto nga puti. Ang nagasakay sini ginatawag Matutom kag Matuod. Matarong ang iya paghukom kag pagpakig-away Ang iya mga mata subong sang nagadabdab nga kalayo kag nagasuksok sia sang madamo nga mga korona sa iya ulo, May nagalan nga nasulat sa iya, ugaling wala sing may nakahibalo kon ano ini, kundi sia lamang. Ang bayu nga iya ginasuksok nabulit sang dugo. Ang iya ngalan amo, "Ang Pulong sang Dios." Ang mga hangaway sang langit nagsunod sa iya ... Bugna 19.11 - 14 Ang Bibliya, bisan ginsulat sang tawo sa papel, nagikan sa Dios sang ang Balaan nga Espiritu nagtuytoy sa mga tawo. Ginapahayag ini sang Dios subong sa aton. Amo lang bala ini ang pamaagi nga ang Dios nagpahayag sang iya kaugalingon? Indi! Pero bisan matuod nga pahayag sang Dios masami gid nga himpit nga nagahisugot upod sa nasulat nga Pulong. Hibaloa kon paano si Apostol Pedro nagpakighambal sang paglabaw sang nasulat nga Pulong: Didto kami sang ginhatagan sia sing kadungganan kag himaya sang Dios nga Amay. Nakabati kami sang tingog halin sa hari -anon nga Himaya nga nagasiling, "Ini sia amo ang akon hini - gugma nga Anak nga sa iya nahamuot gid ako!" Kami gid na - kabati tingog nga halin sa langit, sang didto pa kami upod sa i - ya sa balaan nga bukid. Gani nagsalig pa gid kami sa mga 80
Pulong nga ginbantala sang mga propeta. Maayo gid para sa inyo nga hatagan ninyo ini sang inyo igtalupangod, kay sa ka- angay sini sang isa ka suga nga nagasiga sa madulom nga duog tubtob nga ang adlaw magbanagbanag kag ang kapawa sang ka - bugwason magasilak sa inyo mga tagipusoon. Pero labaw sa ta - nan, dumdoma ninyo ini: wala sing tawo nga sa iya lamang kaugalingon makapaathag sang tagna sa mga kasulatan. Kay wala sang tagna nagikan sa kabubot-on lang sang tawo, kundi ang mga tawo gintuytoyan sang Espiritu Santo, samtang naga - hambal sila sang mga pulong nga nagikan sa Dios. 2 Pedro 1.17 - 21 Ang ginhalinan sang Bibliya indi lang sa kabubot-on sang tawo. Ang Kasulatan indi lang daw matam-is nga mga tinaga ukon daw mga opinyon lang sang mga relihiyoso nga mga tawo. Abyan ko nga Cristohanon, indi pagtugoti nga may isa nga magtiplang sa imo sa sini nga punto! Ang Bibliya gintangdo kag ginsulat mismo sang Dios. Samtang magabasa kita sa masunod nga bersikulo, mas maayo nga tagaan ta ini pagtamod. "Magtinguha ka nga mahamut-an sa Dios, subong isa ka manugpangabudlay nga wala nagakahuya sang iya ginahimo, kundi nagatudlo sing husto sang mga pulong sang kamatuoran sang Dios" (2 Timoteo 2:15). Hibalua ano ang ginasiling sang nagasunod nga kasulatan suno kay Cristo kag sang iya pag-atipan sa iglesia. "Ginhimo niya ini sa paghalad sang iglesia sa Dios paagi sa iya pulong, sa tapos matinluan ini paagi sa tubig." Efeso 5:26 Paano ang iglesia ginpakabalaan kag wala sing higko bisan samad ukon ukot? Ini sa paghugas sang tubig paagi sa pulong! Samtang ginabasa ta ang Pulong, ginatinloan kita kag ginabag-o. Ang mapinadayon nga pag-alagad sang Pulong amo gid ang pundasyon sang tagsa ka gintuton-an. Mamati sa 81
pagtudlo kag pagwali sang Pulong kag personal nga tun-an ini sa aton kaugalingon, amo ang maidid nga pagtinlo nga buhat nga bahin sang aton adlaw adlaw nga mga pag - kabuhi. Kon magtuon kita adlaw adlaw sa Bibliya kag ma mati sa sini nga ginatudlo kag ginawali sang hinaplas nga mga alagad; makaangkon kita sang pundasyon nga kina - hanglanon sa aton mabakod nga pagtubo kag mabunga - hon nga tawo sang Dios. Magakabagay gid kita sa tagsa ka buhat nga maayo. Kon indi ta hakson ang Pulong kag basahon ini adlaw adlaw, kita indi magtubo kag magaluya. Sa indi madugay, ara na kita sa wayang, sa diin ang kaaway magapakaon sa aton sang magamay lang nga mga bahin sa kasulatan, nga ginakuha niya nga wala sa konteksto, ginaligwat kag indi amo ang aton pag-aplikar. Kon ini matabo, indi gid kita maghamtong kag indi ta matuman ang kabubot-on sang Diyos para sa aton mga kabuhi. Wala dira sang matuod nga pagkagintuton-an sa kinaugali nga wala nagapaidalom sa Pulong sang Dios. Ang tawo kinahanglanon gid magasugod sa pagbasa sang Bibliya kag magatubo pagkatapos nga natawo-liwat. Kon ikaw indi, masapwan mo ang imo kaugalingon nga nagabalik sa daan mo nga kabuhi, nga daw wala lang sang may natabo. Mahimo ka magkadto kag mag-upod sa bisan diin nga simbahan, kag magasugod sa pagpasad sang imo pagsunod sa kon ano ang ginahimo sang iban kag ginahambal sang nagapalibot sa imo. Kita ginawarningan /ginapanadaman sini suno sa 2 Corinto 10:12: "Kay indi kami amon makahimo sa pagpatupong ukon sa pagpaanggid sang amon kaugalingon sa iban nga nagapadayaw sang ila kaugalingon sing tama gid. Mga buangboang sila! Sila lang ang nagahimo sang ila talaksan sa pagtakos sang ila kaugalingon, kag nagahukom sang ila kaugalingon sa ila talaksan. 82
Sa pagpakita sini sa lain nga pamaagi, pasugti ako sa pagsugid sa imo sang pamatan-on pa ako nga nagaobra sa mga kabakahan. Sang ara pa ako dira, nakig-abyan ako sa isa ka pamatan-on nga naga-idad dise-siyete sa sina nga tion. Maayo sia nga kawboy, kag sagad magsakay sa mga kabayo kag mga kabakahan. Kada katapusan sang semana, nagakadto sia sa lokal nga rodeo nga paindis-indis kag na - gadaug kuwarta. Isa ka adlaw, sia nagsugid nga sia naga - hikot para sa iya propesyonal nga kard agod sia makaupod paindis upod sa mga kampeon sang kalibutan. Namang - kot ako sa akon amigo ngaa buhaton pa niya ini samtang nagapangdaog sia kuwarta sa tanan nga tion diin ara sia. Wala ko gid nalimtan kon ano ang iya ginhambal sa akon: Nahadlok ako nga kon indi ako magakadto paindis upod sa mga propesyonal, Ako magmanginkatulad lang sang mga iban nga nagasugod lang kag wala gid pulos sa bisan ano." Sa bug-os nga mga tinuig, yadtong pamatan-on nga lalaki padayon sa pagdaog sang pila ka mga pinakadalagko nga mga 'rodeo' sa kalibutan, samtang halos tanan nga mga 'amateor' sang una nga nagapaindis batok sa iya naga - pabilin sa pagka-wala pulos. Amo ini ang mahinabo sa aton espiritu, kon indi kita mag-alagad sa Kasulatan sang una naton nga kabuhi upod sa Dios. Kinahanglan ta mag - sugod basa nahanungod sa gamhanan nga mga lalaki kag mga babayi sang Dios kag magasugod sa pagkabuhi kaa - ngay nila bahin sa pagtuo. Kinahanglan pakan-on naton ang aton kaugalingon sa Pulong kon gusto naton magmanginkatulad ni David, ni Deborah, ni Pedro ukon ni Pablo. Samtang nagatuon kita sa Pulong upod ang putli nga tagipusuon, ang Balaan nga Espiritu nagapabakod sang aton espiritu, sa diin nagapang - hikot sa aton kalag sa pagpatubas pagbag-o. Matalupang - dan ta ang aton kaugalingon nga napun-an sang pagtuo 83
kag bag-o nga panan-aw kon ano kita kay Cristo kag kon ano ang gusto niya para aton mga kabuhi. Ang pag-upod kay Cristo amo ang pagtugyan sang aton kabuhi suno sa kasugtanan sa Kasulatan. Ang madamo ta nga paghangup kon sin-o gid ang Dios, mas madamo pa gid ang aton mahibaluan kon sin-o kita dira sa Iya. Ang mahapos nga sa pagsiling amo ini; "Ang paghibalo kon sin-o gid ikaw amo ang paghibalo kon sin-o ang imo Dios." Kag ang paagi sa paghibalo kon sin-o ang Dios amo ang padayon nga pagbasa kag pagtuon sa Bibliya. 84
Pahuway May ara tuhay nga kinalain sa tunga sang Cristyanismo kag sang iban nga mga relihiyon sang kalibutan. Ang iban nga mga relihiyon napasad sa kon ano ang dapat mahimo sang tawo para sa Dios samtang ang Cristyanismo napasad sa kon ano ang nahimo sang Dios para sa tawo. Samtang sila tanan nagasiling "himoon ta," ang krus ni Cristo nagasiling "tapos na"! Sa iban nga mga relihiyon, dapat nga kita maninguha nga manginmatarong sa atubangan sang Dios. Sa Cristyanismo, nabaton ta ang aton pagkamatarong paagi sa pagtuo sa kon ano ang natapos paagi sa dugo nga ginsakripisyo ni Cristo. Sa pagtuo lang gid sa grasya nga regalo sang kaluwasan, paagi sa kamatayon ni Jesu-Cristo, kita gid lang nanginmatarong sa aton kaangtanan upod sa Dios. Ang mga Cristohananon nagapahuway sa ihibalo nga sila naluwas kag subong may paghidait upod sa Dios. Sadtong iban nga mga relihiyon nagakabuhi nga indi sigurado sang ila nga bahin sa sining kinabuhi ukon sa isa nga magaabot. Samtang sila nagatinguha kag nagatrabaho sa pag-angkon sang ila bahin sa Dios, ang Cristohanon nagapahuway sa ihibalo nga ila na ini naangkon sa pagtuo. Ang Kasulatan nagasiling sa aton nga ang pagkama - tarong nga pagabatunon sang Dios gikan sa katawhan amo lang ang pagkamatarong nga iya ginhatag sa aton sang kita nagbutang sang aton kompleto nga pagtuo sa sakripisyo ni Jesu-Cristo. Natinluan kita sa sala kag naluwas Paagi sa paghinulsol sang aton mga kasal-anan, kag sang aton pagsalig sa pagpatulo sang Iya dugo. Kag paagi sang aton pagsalig nga kita gingawad gikan sa aton pagka -hulog kag nanumbalik sa Dios. Ang dugo ni Cristo nag-tinlo sang aton mga sala kag ginbalik kita sa paghiusa upod sa Dios, 85
kag nagbutang sa aton sa pareho nga himpit matarong nga estado katulad mismo ni Jesus. Isa ka gab-i nagbakho ako nga nagapangamuyo kag nagapaninguha gid magmanginmatawhay sa akon mga kahimtangan. Nabatyagan ko ang Espiritu nga nagsiling sa akon, "Kon si Billy Graham ara sa kilid mo kag si Oral Roberts ara sa pihak, kag sila nagapangamuyo tulad mo, indi ko kamo sabton! Kinahanglan mag-untat ka sa pagtinguha sa pag-angot sa akon sa kon sin-o ka kag magsugod palapit sa akon sa pagtuo sa kon sin-o ako kag ano ang akon nahimo." Indi kita makapahuway sa pagpaninguha nga dugangan ang natapos na nga buhat ni Cristo, asta indi naton mabat -yagan ang kabug-osan nga grasya sang Dios sa kabuhi nga para sa aton. Samtang nagalakat kita upod sa Dios, kita gid magahalong nga indi magatalang sa pagtuo sa gin - hatag nga pagkamatarong ni Cristo. Sa tinion sang kita naluwas, Indi gid kita dapat magbiya sa aton lugar sa pag pahuway sa paghibalo nga ang tanan nga pagkamatarong gikan kay Cristo. Ini amo ang aton nga pagtuo sa Iya nga nahatag ang Espiritu sang Dios sa pagpuyo sa aton kag sa pagbag-o sa aton pakadto sa himaya pa himaya. Kon madula ang aton panan-awon sa sini, magasugod kita sa pagtinguha kag ipasad ang aton kaugalingon nga pagkamata - rong paagi sa aton mga buhat. Ang ehemplo sang aton paglakat sa grasya makita sa Daan nga Kasulatan sa diin ang Dios nagmando sa mga pari nga indi magbayu sang bisan ano nga makapabalhas kon sila magaalagad sa iya. Ini ang ehemplo kon nga-a indi kita magtinguha sing kinaugalingon sa pagsulod pakadto sa aton paglakat sa Grasya. Samtang kita nagalakat sa Espiritu, indi gid naton pagdulaon ang aton pagtuo sa pahuway dira sa nahuman nga buhat ni Cristo kag sa iya dugo. 86
Sa sina nga kita nakapahuway, kinahanglan magpadayon kita sa pagkaon sa Pulong sang Dios kag magapamati sa malinong mahinay nga tingog sang Espiritu sa aton espiritu samtang kita nagakabuhi sa aton relasyon sa pagtuo kag paghiusa upod sa aton Ginoo. Dapat gid kita maghalong nga indi kita magbalik sa pangabuhi nga ginagamhan sang unod. Ini magapasubo sa Espiritu sa sina nga indi na kita makabati sa Iya, kag ang malaut nga kinaiya liwat magagahom sa aton. Pwede gid nga mapatumbayaan ta ang aton relasyon sa iya tubtob nga indi na kita makabatyag sang iya presensya. Mahapus ini nga mahimo naton kag magsiling,"Ako nagapahuway sa grasya,"ang aton gali matuod nga ginhimo nanginmabugnaw na kita, sa sina wala na ta paghiusa sa Iya. Dapat kita magakabuhi nga may pahuway sa duog nga may kumpleto nga pagpatawad kag pagbaton sa atubangan sang trono sang Dios! Indi ini dapat manginrason sa pagkabuhi nga wala sang relasyon upod sa Iya. Indi naton pasugtan ang aton kaugalingon nga mahulog sa relihiyoso nga pagpangabuhi sa idalom sa gahom sang aton malaut nga hunahona sa baylo sang aton paghiusa upod sa Espiritu kag upod sang aton nabag-o nga hunahona. Ang isa ka pinakadako nga mga hangkat amo ang padayon nga pag-upod sa Dios sa tion sang pahuway sa himpit nga pagkamatarong sa Iya atubangan. Indi pagtuguti ang demonyo nga magatuytoy sa imo sa pagpati nga may sala nga nagapatunga sa imo kag sa Dios. Kon kita nakasala, ang Balaan nga Espiritu magadala ihi - balo sa aton. Kag kon ini mahanabu, dapat kita maghinu - lsol para sa aton mga sala, pero indi magduhadoha sa ka - matuoran sang imo pagbag-o nga natawo liwat. Ang kaa - way nagapadayon tinguha nga kita malutos sang aton unod kag sini makombinse kita nga ang bug-os nga buhat sa bag- o nga espritu nga tawo indi matuod. Pila ka mga tawo nagapakita nga kinahanglan isulat ang eksakto nga petsa, tuig kag lugar sang sila nakaeksperyensya nga natawo liwat. 87
Indi gid magduhadoha sang imo kaluwasan! Kon ikaw imo kalinong kag magapati sang sini, madula ang magasugod ka paninguha sa pagbuhat kon ano ang natapos na didto sa Krus! Kon kita magakabuhi sa sining pagtiplang kag pagtagudili sa aton kaugalingon, kita matu -od nagasikway kay Cristo paagi sa pagpalayo gikan sa Iya grasya kag pagtinguha sa aton na kaugalingon nga mga buhat. Kon ini mahanabu, nag-untat kita sa paglakat sa Espiritu paagi sa pagtuo kag magsugod kita kadto sa nga gintawag legalismo. Kon matalupangdan ta ang aton kau - galingon nagapaninguha palapit sa Dios sa aton mga bu - hat ukon indi takus nga mga buhat kinahanglan kita ma - ngayo patawad. Gani igahatag sang Dios ang Iya grasya kag hilway nga maambit liwat paagi sa aton sa pagpatubas sang iya kabuhi kag bunga. Isa ka pinakadako nga rason kon nga-a madamo sa aton may mga kabudlayan sa sini; amo nga tungod wala naton nahangpan ang kabangdanan kon ano ang balatyagon sang Dios nga Amay nahanungod sa aton. Masyado na kadugay, nga si Satanas nagatiplang sa aton paagi sa pagbuhat sang malaut kag ginapasibangdan ang Dios, samtang sa sina man nga tion nagatinguha sa pagkuha sang tanan nga kaayohan nga ginhimo sang Dios. Sa sini nga rason, madamo sa aton nagakinahanglan nga bag-uhon ang aton paghangop sa batasan sang Diyos para sa aton. May ara kita indi amo nga impresyon nga kon kaisa sia malipayon, kon kaisa masubo, kag sa masami buringot. Madamo sa aton galakat sa mga tinuig, nga naga - batyag nga sia kuno malipayon upod sa kada isa, pero sa matuod indi upod sa aton. May tion nga kita wala pulos nga gapaminsar may ara gamay nga disgusto ang Dios ba -tok sa aton kaugalingon. Si Satanas, sa katubtoban, gati - nguha sa pagtiplang sa aton sa pagtuo nga ang Dios indi mahigugma-on. Gusto niya nga kita mangabuhi nga gi - 88
natagudilian imbis nga magpabilin sa kamatuoran nga ginahigugma kag ginabaton kita sang Dios. Talupangda ninyo kon daw ano ang paghigugma sang Amay sa aton! Ang iya gugma sa aton tama ka daku sa bagay nga gintawag kita nga mga anak sang Dios, kag matuod gid man nga amo kita. 1 Juan 3.1 Gani karon, kamo nga mga Gentil indi na mga dumoluong ukon mga sumalayo lang, kundi mga kasimanwa sang mga tumuluo, kag mga katapo na kamo sang panimalay sang Dios. Efeso 2.19 Ginasulay kita nga makita ang aton pagpalapit kay Cristo bilang puwertahan nga may buho nga kita makalili kag makita ang Dios. Kag magsugod kita tinguha mangita pagbatun sa sining malayo nga Dios diin, sa malaka nga mga okasyon, maghunahona man sa aton. Indi gid ini husto! Ang Kasulatan nagapakita sang maathag sa aton nga kita katapo na sa panimalay sang Dios. Manunobli man kita upod kay Cristo. Sang kita natawo-liwat, hangpon ta nga nagakadto kita sa puwertahan sang Dios, kag nag-abri ini para sa aton. Ang Dios sang Katubtoban nagtagna sa pagbaton sa aton kag nahamuot sia sa aton. Ang aton kaangtanan amo ang sigurado nga pamatuod sa tagipusuon sang Dios. Kita subong nagapungko sa lamisa upod sa panimalay sang Dios, nagaambit sang wala kaubosan nga pagpakamaayo. Ibantala ang imo pagtuo kag ipakita ang kabuhi sang Dios para sa imo. Ano karon ang aton masiling sini nga mga butang? Kon ang Dios nagaapin sa aton, sin-o bala ang makapamatok sa aton? Wala niya gani ginpaiway ang iya Anak, kundi nga iya ginhalad para sa aton tanan! Kon ginhatag niya sa aton ang iya Anak, 89
indi bala nga ihatagman niya sa aton sing maalwan ang tanan nga mga butang? Roma 8.31 - 32 Mabalik ta sa Genesis kag magpadayon samtang nagatulok kita sa tagipuson sang aton Amay sa Langit pakadto sa aton. Antes ta himoon ini, basahon naton ining mga bersikulo nga makabulig: Nagsugod si Pedro sa paghambal, "Karon natalupangdan ko nga alangay ang pagkabig sang Dios sa tanan nga mga tawo. Kay ang nagakahadlok sa iya kag nagahimo sing matarong, bisan ano ang iya rasa, nahamut-an sia sang Dios Binuhatan 10.34 - 35 Kay ginbautisohan kamo sa paghiusa kay Cristo, gani ginsuklob ninyo ang kinaugali ni Cristo. Gani wala sing kinatuhay ang mga Judio kag ang mga Gentil, ang mga ulipon kag ang mga hilway, ang mga lalaki kag ang mga babayi. Tanan kamo nangin-isa sa into paghiusa kay Cristo Jesus. Galacia 3.27 - 28 Karon hisgutan naton sa pagtuo kag sa pagbaton sining mga bersikulo nga magamit sa aton. Ind kita espesyal nga wala labot sa plano sang kaluwasan. Kon ginbaton mo si Jesus bilang Ginoo kag nagsikway sang imo sala; kag kon ang Dios nagahigugma sa tanan kag ginbaton sila, Sia nagahigugma kag nagabaton man sa imo! Kon magatan-aw kita sang aton kaugalingon lain sang sa sini; wala gid kita nagabuhat sang kumpleto kag husto nga pagtuo sa kay Cristo-Jesus. Dumdoma ang hitabo sa Hardin sang Eden diin kita nagsiling may ara duha ka sahi nga mga kahoy nga ginhingalanan? Nakahambal na kita natungod sa Kahoy nga Gatalupangod sang Maayo kag Malain, pero ano ang 90
natungod sa isa ka kahoy? Ini amo ang Kahoy sang Kabuhi. Ang Dios nagasiling "sila makakaon sa tanan nga mga kahoy luwas lang Ang Kahoy nga Gatalupangod sang Maayo kag Malain. Ang Kahoy sang Kabuhi ara dira para sa tawo sa pag-ambit sa Hardin. Ang Dios naghatag sa tawo sa pagpili sang kabuhi nga wala sing katapusan ukon ang pagpili sa dipagtuman kag mapatay. Kon si Adan kag si Eba nagtuman sa Dios, sila nakaka-on gid sa Kahoy sang Kabuhi kag nagpabilin sa Hardin. Wala gid sadto sing pagkahulog ang tawo, ukon wala nag-abot ang kamatayon sa katawhan. Ang plano sang Dios para sa tawo amo man gihapon; Sia naghatag dalan sang kabuhi, ang tawo kinahanglan magpili sa pag-ambit sang kabuhi ukon indi kag mapatay. Karon kay nakita na naton, magpadayon na ta kag sundon ang tagipusuon sang Dios samtang kita Iya ginapangita nga pakamaayuhon kag luwason. Kag ginbesdisyunan niya sila nga nagasiling, "Magpamata kamo sing madamo, ago dang inyo mga kaliwat magalapta kag magagahom sa bug-os nga duta. Ginatugyan ko sa inyo ang mga kaisdaanan, mga kapispisan, kag ang tanan nga mga kasapatan nga talunon. Genesis 1.28 (ginhambal kay Adam kag si Eva) Ginbesdisyunan sang Dios si Noe kag ang iya mga anak nga lalaki kag ginsingganan niya sila, "Magpamata kamo sing madamo ago dang inyo mga kaliwat maglapnag sa bug-os nga duta. Genesis 9.1 Hatagan ko ikaw sing madamo nga mga kaliwat kag mangin- isa sila ka daku nga pungsod. Bendisyunan ko ikaw kag himuon ko nga manginbantog ang imo ngalan, agod nga paagi sa imo madamo ang makabaton sing mga kaayuhan. Genesis 12:2 (ginhambal kay Abraham) 91
Si Abram manggaranon kaayo. May mga karnero sia, mga kanding, mga baka, kag subong man mga pilak kag mga bulawan. Genesis 13.2 Nagasaad ako nga hatagan ko ikaw sing madamo nga mga kaliwat subong kadamo nga mga bituon kag mga balas sa baybay. Ang imo mga kaliwat magadaog sang ila mga kaaway Genesis 22.17 Si Isaac sa sadto nga duta, kag sadto nga tuig nagpatubas sia sing 100 ka pilo sang sa iya ginsab-og, kay ang Ginoo nagbendisyon sa iya. Nagpadayon sia sa pag-uswag, kag nagmanggaranon gid sia, Sadto nga gab-I ang Ginoo nagpakita sa iya kag nagsiling, "Ako ang Dios sang imo amay nga si Abraham. Indi ka magkahadlok kay kaupod nimo ako. Bendisyunan ko ikaw kag hatagan sing madamo nga mga kaliwat, tungod sang akon saad sa ako alagad nga si Abraham. Genesis 26.12 - 13, 24 Ang Ginoo nagsugo kay Moises nga singganon si Aaron kag ang iya mga anak nga lalaki sa paggamit sang masunod nga mga pulong sa pagbendisyon sang mga tawo sang Israel: "Kabay ang Ginoo magbendiston sa inyo kag magtatap sa inyo; Kabay ang Ginoo magmaluloy-on kag magmaalwan sa inyo; Kabay ang Ginoo magmaayo sa inyo kag maghatag sa inyo sing paghidait. Kon gamiton nila ini nga endisyon sa ila pangamuyo sa Ginoo para sa mga tawo sang Israel, bendisyonan niya sila. Numeros 6.22 - 27 Ginsugo ako sa pagbendisyon, kag kon ang Dios nagbendisyon indi ako makabaliskad sini. Numeros 23.20 "Kon tumanon mo ang Ginoo nga imo Dios kag bantayan sing matutom ang tanan niya nga mga sugo nga akon ginahatag sa 92
imo karon nga adlaw, himuon niya ikaw nga gamhanan sang iban nga pungsod sa duta. Tumana ang Ginoo nga imo Dios kag ini tanan nga mga kaayuhan mangin-imo: Ang Ginoo magapauswag sang imo mga banwa kag mga uma. Ang Ginoo magahatag sa imo sang madamo nga mga kabataan, madamo nga mga patubas, kag madamo nga mga kabakahan kag mga karnero. Ang Ginoo magahatag sa imo sang maayo nga mga patubas nga trigo kag sing mga kalan-on nga ginaaman mo gikan sa sini. Ang Ginoo magapauswag sang bisan ano nga imo himuon. Ang Ginoo magalutos sang imo mga kaaway kon sila magasalakay sa imo. Magatingob sila sa pagsalakay sa imo, pero magapalagyo sila nga nagalinapta. Ang Ginoo nga imo Dios magapauswag sang imo palangitan-an kag magapun sang imo mga tambubo sang trigo. Bendisyunan niya ikaw nga iya ginahatag sa imo. Kon tumanon mo ang Ginoo nga imo Dios kag maghimo sang tanan nga iya ginasugo, himuon niya ikaw nga iya kaugalingon nga mga tawo suno sa iya ginsaad. Dayon ang tanan nga mga katawuhan sa duta makahibalo nga ang Ginoo nagpili sa imo nga mangin-iya kaugalingon nga tawo kag magakahadlok sila sa imo. Ang Ginoo magahatag sa imo sing madamo nga mga kabataan, madamo nga mga baka, kag bugana nga mga patubas sa duta nga ginsaad niya sa imo mga katigulangan nga ihatag niya sa imo. Magapadala sia sang ulan sa nagakaigo nga tion gikan sa talaguan sang iya madamo nga mga manggad sa langit kag pauswagon ang tanan mo nga hilikuton, agod makapahulam ka sa madamo nga mga kapung -soran pero indi magpanghulam sa ila. Ang Ginoo nga imo Dios magahi mo sa imo nga pangulo sa tunga sang mga kapung-soran kag indi nga sumolunod lang. Magauswag ka sa gihapon kag indi ka mapaslawan kon tumanon mo sing matutom ang tanan niya nga mga sugo nga ginhatag ko sa imo karon nga adlaw. Deuteronomio 28.1 - 13 Karon tan-awon naton ang pila ka mga bersikulo nga nagapakita sang tanan nga mga pagpakamaayo nga ginsaad 93
sang Dios kay Abraham kag sa pungsod Israel karon nangin-aton paagi kay Jesu-Cristo! Pero si Cristo nga ginpakamalaut tungod sa aton nagtubos sa aton gikan sa pagpakamalaut sang kasugoan, kay ang Kasulatan nagasiling, "Ginapakamalaut ang bisan sin- o nga ginalansang sa krus." Ginhimo ini ni Cristo agod nga ang bendisyon nga ginsaad sang Dios kay Abraham mahatag man sa Gentil paagi kay Cristo Jesus agod nga kita man paagi sa pagtuo, makabaton sang Espiritu nga ginsaad sang Dios. Galacia 3.13 - 14 Kon iya kamo ni Cristo, ti mga kaliwat kamo ni Abraham, kag magabaton kamo sang ginsaad sang Dios. Galacia 3.29 Sa pagpahuway sa natapos nga buhat sang dugo ni Cristo sa diin ginbayad sa aton mga sala kag ginbalik kita sa Dios, nakita man naton nga kita ginbaton sulod sa pamilya sang Israel kag nangin-anak nga lalaki kag babayi ni Abraham, ang tatay naton sa pagtuo. Nagselyo ini sa aton sulod sa kasugtanan sang Dios nga iya ginhimo upod kay Abraham kag naglab-ot sa aton. Basahon ta kon paano nga ini sadsaran sa paghibalo nga ang Dios nagahigugma sa aton kag nagsaad pagpakamaayo sa aton diri sa sining kabuhi kag sa katubtoban. Sang pagsaad sang Dios kay Abraham, nagpanumpa sia nga iya gid tumanon ang iya ginsaad. Tungod kay wala na sing gamhanan pa sa iya, nagsumpa sia sa iya kaugalingon nga ngalan. Nagsiling sia, "Ginsaad ko sa imo nga ako magabendisyon sa imo sang madamo nga mga kaliwat." Naghulat si Abraham sing mapailubon, gani nabaton niya ang ginsaad sang Dios. Kon ang isa ka tawo nagsumpa, nagapanumpa sia sa ngalan nga gamhanan pa sa iya, 94
kag ang sumpa nagapauntat sang mga pagsinuay sa tunga sang mga tawo. Ang Dios luyag magpaathag sa mga magabaton sang iya ginsaad nga indi gid magbalhin ang iya mga tinutuyo. Gani nagpanumpa sia sa iya pagsaad. Gani may duha ka butang nga indi gid magbalhin, kag nahanungod sini ang Dios indi makabutig. Gani kita nga nagadangop sa iya ginapaisog nga magmalig-on sa paglaom nga ginbutang sa ato atubangan. Ini nga paglaom subong sang angkla sang aton kabuhi. Malig-on ini kag indi mahulag kag nagsulod sa kurtina sang langitnon nga templo kag nagalambot sa nasulod nga santuaryo. Hebreo 6.13 - 19 Nagasiling ini sa aton nga kita may kasugtanan upod sa Dios kag sia magapakamaayo sa aton. Ini nga saad aton ginauyatan halin sa aton Dios samtang kita nagapangla - katon sa bug-os nga kinabuhi. Bisan sa sining adlaw nga napuno sang kasanag ukon sang bagyo, nakahibalo kita nga ang aton Dios nagahigugma sa aton nga wala nagapa-abot sing balus. Nagahigugma sia sa aton sang gugma nga wala pagbag-o kag wala sing katapusan. Kag nagapasalig sia sa iya kaugalingon nga Ngalan sa pagpakamaayo sa aton. Samtang kita nagabasa sa Kasulatan, ang pungsod Israel (ang dutan-on nga binhi ni Abraham) nawad-an sang duta paagi sa indi pagtuman, bisan pa gani nakita ta ang tagipusuon sang Dios, amo nabuong nga tagipusuon nga gugma. Ako lamang ang nakahibalo sang mga plano sa pagpauswag sa inyo, kag indi sa paglaglag, mga plano nga magadala sa inyo sang palaabuton nga inyo ginalauman. Dayon magapanawag kamo sa akon. Magakari kamo kag magapangamuyo sa akon, kag ako magasabat sa inyo. Magapangita kamo sa akon, kag inyo ako Makita, kay magapangita kamo sa akon sa bug-os ninyo nga tagipusoon. Jeremias 29.11 - 13 95
Nagahunahona bala kamo nga nalipay ako magtan-aw nga mapatay ang isa ka malaut nga tawo? Indi, kundi luyag ko nga maghinulsol sia kag magkabuhi. Ezekiel 18.23 Ang tagipusuon sang Dios para sa aton sigurado paagi kay Cristo sa Juan 10:10 diin sia nagsiling, "Ang makawat nagakari lamang sa pagpangawat, sa pagpatay, kag sa paglaglag. Ako iya nagkari agod may kabuhi sila, ang kabuhi sa iya kabuganaan." Ang gusto sang Dios para sa aton nga may kabuhi kag may kabuganaan. Ginhambal ini sing maayo ni Apostol Juan sa iya Ikatlo nga sulat una nga kapitulo, ikatlo nga bersikulo: "Hinigugma ko, kabay nga mangin yara ka sa maayo nga kahimtangan kag sa maayo nga lawas, subong nga nahibaluan ko nga yara sa maayo nga kahimtangan ang imo espiritu." Wala sing may malain sa Dios ukon sa iya mga tinutuyo sa aton, kag wala sing maayo sa demonyo kag sa iya handom batok sa aton. Ang ginapangita sang Dios amo lang ang gugma kag kaayuhan samtang ang demonyo nagapangita lamang sa pagpangawat kag sa pagpatay. Kinahanglan ta magdesisyon subong sa aton tagipusuon, ang Dios nagahigugma sa aton kag ang Iya gugma wala sing katapusan! Kon kita makasala, ginguba ta ining kaangtanan sang gugma kag magaabri ang kahigayunan sa demonyo. Kon ini mahanabu kag kita mahulog balik sa kampo sang kaaway, kinahanglan ta magbalik sa kay Cristo nga nagakasubo kag nagahinusol. Sa amo man kita nagakinahanglan sang dugo ni Cristo sa pagluwas sa aton kag kinahanglan ta man ang iya dugo sa pagtipig sa aton. 96
Ginasulat ko ini mga anak ko, agod nga indi kamo magpakasala. Pero kon may yara makasala, may mananabang kita sa atubangan sang Amay, Si Cristo Jesus, ang matarong, Kay si Cristo mismo amo ang paagi nga mapatawad ang aton mga sala, kag indi lang aton mga sala, kundi ang sala man sang tanan nga mga tawo. 1 Juan 2.1 - 2 Sang kita matuod gid nga naghinulsol kag nagtalikod sa aton sala hilway gid kita sa pagbalik pahuway sa gugma kag pagpakamaayo sang Dios. Kag si Cristo magapuyo sa inyo tagipusoon paagi sa pagtuo. Nagapangamuyo ako nga makapanggamot kag mapasad kamo sa gugma, agod nga kamo, upod sa tanan nga mga tumoluo, makaangkon sang gahom sa paghangop kon daw ano ang kasangkaron kag ang kalabaon kag ang kataason kag kada - lumon sang gugma ni Cristo. Kabay nga makilala ninyo ang iya gugma, bisan nga indi gid ini mahangpan sing bug-os, kag mapun-an kamo sang himpit nga kabug-osan sang Dios. Efeso 3.17 - 19 Isa sina ka gab-i, sa nagligad nga mga tinuig, sang pagkadto ko sa dalan, natalupangdan ko ang isa ka dako nga tawo nga nagtinguha nga makasakay sa bus sa kilid sang dalan. Nagpundo ako kag nagsakay sia sa akon salakyan. Sia daw tigulang kag ginakapoy samtang sia nagatulok sa akon. Sang kami nagapadayon na, nagkadto ako sa isa ka salakyan kag nagsiling sa tawo nga kon makita nila sia nga magguwa sa akon awto, basi sila magpundo kag sia pasakyon. Sia nagsiling, "Indi, nakaagi na sila sing makaisa sa akon." Ako nagsiling," Sa maayo, madamo sing mga tawo nagakahadlok nga makawatan ukon mapatay ukon iban nga butang." Sia nagsiling,"Indi ko na paghimuon sa imo, nag- 97
untat na ako, ginahimo ko ang pagpangawat kag pagpatay kag pagsakit sa mga tawo, pero wala na ako nagahimo sina." Salamat nalipay gid ako sang nabatian ko ina! Sang nagbalik ang tingug ko sa paghambal, kay wala gid sing maayo nga inughambal, ako nagsiling,"Kinahanglan matawo ka liwat?" Sia nagsiling,"Yah."Akon nabatyagan may pulong gikan sa Espiritu nahanungod sa iya. Gani ako namangkot sa iya,"Sa diin ka nga prisohan?" Sia na nagsiling," nakasulod na ako sa tanan sa ila, sa akon nadumdoman, gikan sa Wisconsin pakadto sa higad dagat, pero indi na gid ko magbalik; nagbag-o na ako." Sa mga nagligad nga pila ka mga milya, sang kami nagahambalanay, sia nagkomento nga wala ko gid malimtan. Sia nagsiling, "Mahapos magsalig sa tanan nga mga butang tulad sang adlaw kag bulan kag ang kalibutan nga gintuga sang Dios, kag ini mahapos para sa akon magtuo nga si Jesus napatay kag ang Dios nagbuhi liwat sa iya.. Ining tanan nga mga butang madali hangpon. Ang butang nga akon ginatinguhaan sa paghangop sa akon mga pagbiyahe kag akon ginahunahona sing sobra kon ako nagaisahanon; amo nga paano ang maayo nga Dios, gahigugma sa tinuga nga kaangay ko?" Sang ang tigulang nga natawo liwat nagguwa sa akon awto kag naglakat sa higad sang dalan kag sang nagapalayo ako sakay sa akon awto; natingala ako paano ang tama ka dako nga Dios naghigugma sa tulad ko nga makasasala. Kon mangita kita sang sabat sini sa aton kaugalingon, wala ini diri; pero kon magatan-aw kita sa Dios kag sin-o sia, kita gid makahangop. Ginahambal ini sa aton sa Efeso nga, sa magaabot nga panag-on, kita mangin ehemplo sang grasya sang Dios kag sang kaayohan. Sia nagapakita sang gugma sa kalibutan paagi kay Jesu-Cristo. Batunon ta ini paagi sa pagtuo. 98
Ang nagakilala nga si Jesus amo ang anak sang Dios, ang Dios nagakabuhi sa iya, kag sia nagakabuhi sa Dios. Kag kita nakakilala kag nagatuo nga ang Dios nagahigugmasa aton. 1 Juan 4.15 - 16 Ang Dios nagahigugma sa aton kag indi na ta makapabag-o sina! Kinahanglan lang magtuo kita nga ini matuod kag hibaluon napatay sia para sa aton tungod nga tama ka dako sang iya gugma! Ginhilway niya kita kag upod sang dugoon niya nga agtang kag palad nga may samad sang lansang mahigugmaon nga nagapamangkot, "Magasunod ka bala sa akon?" 99
100
Ang Lawas Pagkatapos basa sang Bag-o nga Katipan, maathag nga nakita ta ngaa ang pagkatawo liwat amo nga labaw sang sa pagbag-o sang hunahona kag bag-o nga pilosopiya; ini kabug-osan nga bag-o nga kinabuhi. Tulokon ta ang aton kaugalingon sa bag-o nga gawi, bilang miyembro sang panimalay nga Lawas ni Cristo, ang Iglesia. Ang pagpahayag sang iglesia sa aton komunidad amo ang ginatawag ta lokal nga iglesia. Sa amo sini nga panimalay nga pagsinalayo nga ginakabuhi ta ang indi kinaugalingon nga gugma ni Cristo nga iya ginbutang sa aton mga tagipusuon. Ang iglesia indi ang balay nga kita nagatipon, kundi kita nga mga tumuloo bahin sang Lawas ni Cristo. Tan-awon ta ang pipila ka mga bersikulo nahanungod sini: Pero kon maatrasar ako, ini nga sulat magapahibalo sa imo kon paano kita magginawi sa sulod sang panimalay sang Dios, nga amo ang iglesia sang Dios nga buhi, ang haligi kag pamakod sang kamatuoran. 1 Timoteo 3.15 Kari kamo subong buhi nga bato, kag ipagamit ang inyo kaugalingon sa pagpatindog sang espirituhanon nga templo, sa diin magaalagad kamo subong balaan nga mga pari, sa paghalad sa Dios sang espirituhanon kag nahamut-an nga mga halad paagi kay Jesu-Cristo. 1 Pedro 2.5 Ang Dios wala na nagatulok sa aton sadtong ginsikway pa kita, kundi bilang mga miyembro sang lawas ni Jesus diri sa duta. Hibalua ano ang ginasiling sang mga nagasunod nga mga bersikulo: 101
Wala sing tawo nga nagadumot sang iya kaugalingon nga lawas, kundi iya ini ginasagod kag ginaatipan, subong sang ginahimo ni Cristo sa iglesia, kay kita mga bahin sang iya lawas. Efeso 5.29 - 30, Ginbutang sang Dios ang tanan sa idalom sang mga tiil ni Cristo, kag ginhatag sia sa iglesia subong Pangulo sang tanan nga mga Efeso 1.22 Mga miyembro kita sang Lawas ni Cristo, amo ini ang iglesia. Ang Kasulatan nagtudlo sa aton ang nga Lawas may madamo nga mga miyembro (bahin) kag apang isa lang ka Lawas: Sa amo man nga bagay, kita tanan Judio ukon Gentil, ulipon ukon hilway, ginbautisohan sang amon nga Espiritu, agod mangin-isa kita ka lawas, kag kita tanan ginapainom sa amo man nga Espiritu. Karon kamo tanan amo ang lawas ni Cristo, kag ang tagsatagsa sa inyo bahin sina nga lawas. 1 Corinto 12.13 - 14, 27 Sang ginbaton ta si Jesus, nagtigana sia sang duog para sa aton sa iya Lawas.Wala sang paghinusol, ang Pulong naghambal kita indi na aton, kita iya na sang Dios. Indi matuod nga kita nagaangot kay Cristo nga kon wala matu - od gaangot sa iglesia. Ini kinahanglanon nga mahangpan naton nga ini indi lang sa sulod sang hunahona. Sa pisikal kag sa espirituhanon, kita nagaangot gid kag nagapakig - bahin upod sa Lawas. Mabasa ta sa libro sang taga-Roma; Gani, mga utod, tungod sang daku nga kaluoy sang Dios sa aton, nagapakiluoy ako sa inyo nga ihalad ninyo ang inyo mga kaugalingon subong isa ka buhi nga halad sa Dios, nga natugyan 102
sa pag-alagad sa iya kag iya nahamut-an. Amo ini ang matuod nga pagsimba nga dapat ninyo ihalad. Roma 12.1 Talupangda ini nagasiling ihatag ang inyo mga lawas, indi ang inyo kasugtanan, ukon pagtuo sa sining painoino kundi sa matuod nga lawasnon nga pagtugyan sang imo kabuhi sa mga tawo sa iglesia. Magkabalaka kita sa isa kag isa, nga nagabinuligay sa pagpakita sang gugma sa paghimo sing maayo. Indi naton pagbayaan ang aton kinabatasan nga pagtililipon, subong sang ginahimo sang iban. Sa baylo, maglinaygayay ang isa kag isa, kapin pa kay nahibaluan ninyo nga malapit na ang Adlaw sang Ginoo. Hebreo 10.24 - 25 Para gid sa pagtubo naton kag magmangintinuga nga gusto sang Dios, kinahanglan kita magmatinumananon nga katapo sang napahayag nga lawas ni Cristo, ang lokal nga iglesia. Sa lokal nga iglesia makita ta ang gugma sang Dios nga napahayag. Sa diri ang gugma ni Cristo ginakabuhi. Amo ini ang mensahi nga inyo nabatian halin sa ginsugoran: dapat kita maghigugmaanay. Indi kita magmanginsubong kay Cain nga iya sang Yawa. Ginpatay niya ang iya kaugalingon nga utod. Ngaa bala ginpatay niya ang iya utod? Kay ang mga hinimuan ni Cain malain, kag ang mga hinimuan sang iya utod matarong. Gani, mga kautoran ko, indi kamo magkatingala kon ang mga tawo sang kalibutan nagadumot sa inyo. Nahibaluan naton nga ginsaylo kita halin sa kamatayon pa kabuhi. Aton ini nahibaluan, kay ginahigugma ta ang aton mga kautoran. Ang wala nagahigugma yara pa sa kamatayon. Ang bisan sin-o nga nagdumot sa iya utod, manugpatay. Kamo nakahibalo nga wala sing manugpatay nga may kabuhi nga walay katapusan. Sa sini nga paagi nahibaluan ta kon ano ang 103
gugma: si Cristo naghatag sang iya kabuhi para sa aton. Gani kita man dapat maghatag sang aton kabuhi para sa aton mga kautoran. 1 Juan 3.11 - 16 Mga hinigugma, maghigugmananay kita, kay ang gugma naga - gikan Dios. Ang nagahigugma anak sang Dios. Ang wala nagahigugma wala makakilala sa Dios, kay ang Dios gugma. Sa sini nga paagi ginapahayag sang Dios ang iya gugma sa aton :ginpadala niya ang iya bugtong nga Anak sa kalibutan agod nga may kabuhi kita paagi sa iya. Amo ini ang gugma: indi tungod kay naghigugma kita sa Dios, kundi nga ang Dios nag - higugma sa aton kag nagpadala sang iya Anak agod nga paagi sa iya mapatawad ang aton mga sala. Mga hinigugma, kon amo ini ang paghigugma sang Dios sa aton, dapat man kita maghi - gugmaanay. 1Juan 4.7 - 11 Tan-awon naton subong sa kon paano ang gusto sang Dios maghikot ang Lawas kon ini tanan maghugpong: Mga utod ko, ano bala ang buot ko silingon? Sa inyo pagtipon sa pagsimba, ang isa handa sa pagkanta, ang isa sa pagpanudlo, ang isa sa pagpahayag sang tinago nga kamatuoran halin sa Dios, ang isa sa paghambal sang pulong sang Dios sa iban nga mga hambal, kag ang isa sa pagsaysay kon ano ang kahulogan sang amo nga mga hambal. Ang tanan nga ginahimo ninyo, himoa ninyo sa pagpalig-on sang iglesia. 1 Corinto 14.26 Talupangdon naton ini nagsiling nga tanan, diin kita upod man. Kon ginbaton ta si Jesus sa aton tagipusuon, kag sang ginapangita ta nga iya mangingintuton-an, pagagiyahan kita sang Espiritu sa aton bahin sa iya Lawas. 104
Ang Dios nagatawag sang iban niya nga mga alagad sa iglesia sa pag-alagad sa mga pinasahi nga pag-alagdan. Ang Bibliya nagahambal sang lima ka pag-alagdan nga ginhatag sa iglesia para sa bulohaton sa pag-alagdan sa pag-aman sang mga tumoluo. Sila ginatawag nga "ang lima kapag- Alagdan" sang iglesia. Sia amo ang "naghatag sang mga bugay sa mga tawo," ginpili niya ang iban nga manginapostoles, ang iban manginpropeta, ang iban nga manginmanugwali sang Maayong Balita, ang iban nga manginpastor kag manginmanunodlo. Ginhimo niya ini sa pag- amamn sang tanan nga mga tumoluo para sa bulohaton sang pag- alagad sa Dios, sa pagpalig-on sang lawas ni Crissto. Efeso 4.11 Ang Kasulatan maathag nga nagasiling plano ini sang Dios nga ining lima ka sahi nga mga pag-alagdan makita sa lokal nga iglesia asta nga ang kada isa magaabot sa paghamtong kag sa kabug-osan ni Cristo. Sa iban nga mga pulong sila makita nga nagapangalagad sa tunga sang mga iglesia asta sa pagbalik ni Cristo ukon asta ang kadaisa sa iglesia manginkaangay ni Cristo. Ang kabuhi kag gahom kag mga tinutoyo sang aton nabanhaw nga Ginoo napahayag diin sining lima ka sahi sang pag-alagdan nagapanghikot sa Diosnon nga sugo. Samtang ang silhig pirmi ginagamit sa salog kag ini nagatinlo, gani ining mga pag-alagdan dapat mapakita kag mapahayag sa pag-alagad sa lawas agod nga ini mangin-istable kag mapagros. Sa sulod sang lokal nga pagtipon, makita naton ang mga diakono kag mga tigulang. Ang mga diakono magapamuhat sang matag-adlaw nga hilikuton sang iglesia samtang ang mga tigulang magahatag sang ila kaugalingon sa pag- alagdan sa pangamuyo kag sa Pulong. (Diri sa liwat, indi ini manginkabangdanan nga mapakita sang iban sa aton nga mas labaw ukon mas mataas pa kay Cristo. Makita ta paagi 105
sa pagbasa sa libro sang Binuhatan, ang mga diakono nagpamuhat sang mas madamo ng mga milagro sang sa mga nahauna nga mga Apostoles.) Bisan pa kita nagaalagad sa sining mga pag-alagdan ukon wala, tanan kita dapat magahandom sa paghamtong sa sining balasihan nga nalista para sa ila sa Pulong. Sa sulat ni Pablo sa mga Taga-Roma, kita nakatuon paano ang Dios nagtigana sang nagakaigo nga duog sa pag- alagdan para sa aton sa iglesia. Ang Balaan nga Espiritu nakigbahin sang grasya sa tagsa sa aton sa pagpamuhat kag pag-alagad dira: Ang aton lawas may madamo nga mga bahin kag ini nga mga bahin may nagakalainlain nga mga bulohaton. Sa amo man nga bagay, bisan nga madamo kita, isa lamang kita ka lawas sa aton paghiusa kay Cristo, kag kita tanan nagaangot subong nagakalainlain nga mga bahin sang isa ka lawas. Gani, dapat naton gamiton ang nanarisari nga mga bugay suno sa grasya nga ginhatag sang Dios sa aton. Kon ang ginhatag sa aton amo ang bugay sa pagwali sang Pulong sang Dios, dapat naton gamiton ini suno sa aton pagtuo. Kon sa pag-alagad, dapat kita mag- alagad. Kon sa pagpanudlo, dapat kita magpanudlo. Kon sa paglaygay, dapat kita magpanglaygay. Ang nagapaambit sang iya pagkabutang sa iban, dapat niya ini himoon sa maayo nga kabubot-on. Ang mga manugdumala dapat magmaukod. Ang nagabulig sa iban, dapat maghimo sini sang malipayon. Kinahanglan ang paghigugma indi salimpapaw. Dumti ang malaut, kag himoa ang maayo. Maghigugmaanay kamo sing mahirop subong mag-ulotod kay Cristo, kag magtinahuray kamo. Magmapisan kamo kag indi magtinamad. Alagara ninyo ang Ginoo sang bug-os ninyo nga tagipusuon. Roma 12.4 - 11 106
Ini nagasugid sa aton, nga bahin kita sang iban; ini man nagasugid sa aton nga samtang nagalakat kita sa gugma gamiton ta ang aton mga gasa para sa paglig-on sang iglesia. Sa iglesia, makasarang gid kita magtubo sa kay Jesus, sang gintugyan ta ang aton kaugalingon sa hinaplas nga pag-alagdan nga ginbutang dira sang Dios. Samtang kita nagakabuhi nga may kaangtanan sa iban nga mga tumo - luo, kita nakahibalo sang iya plano kag katuyoan para sa aton mga kabuhi sa iya. May ara sing una daan nga ham - balanon, "Kon gusto mo magtubo, magtinguha ka!" Indi lang ini maayo; ini kamatuoran! Sa amo man nga paagi ang Dios nagdesinyo sa iya mga kabataan sa pagtubo sa pamil - ya, kag Iya man desinyo sa mga Cristohanon sa pagtubo sa iglesia. Samtang ginatugotan ta ini, nagabag-o ang aton kabuhi kag nagatubo kita sa pagkahamtung nga mga gintu - ton-an, samtang nagadugay gid kita kay Cristo kag kita nagabuhat sang aton bahin sa sulod sang Lawas. Kita ma - ngintinuga nga nahamut-an niya sa tanan nga paagi, naga - pamunga kag napun-an sang mga maayo nga buhat. Ako, liwat naman, gusto magapadasig sa imo nga ini indi relihi - yon ini relasyon! Imo gid mabinagbinag nga ang Lawas ni Cristo wala lang nagapundo. Indi gid ini gapabilin nga magapahimu - yong! Ang natawo-liwat dapat sa palaabuton ukon sa buwas magmanginapostoles, manginpastor, manginma - nunudlo, manginebangelista, kag mangin-propeta. Sa mapagros nga lawas, makita mo ang bag-o nga nagsulod, nagatubo, kag nagaguwa, amo man ang iglesia nagatubo, kag nagakadto sa bug-os nga kalibutan. Kon ang Lawas nagapanghikot sang matarong, makita ta ang matuod nga pag-alagdan (ini para sa tanan) kag matuod nga relasyon. Una gid ang pag-alagad gapasaka kadto sa Dios, kag naga- sulod sa Lawas, kag paguwa sa kalibutan. Ini ang dapat nga mangin una, sa matuod nga kaangtanan upod sa Dios, 107
mabakod sa sulod, kag hilway sa pagpahayag kay Jesus sa mga nagakawala kag sa mamalatyon nga kalibutan. Kon ini indi mando nga langitnon makita mo ang pagtalang kag ilinaway; ukon pinakamala nga eksperyensia, sangsa kabuhi kag gugma ni Jesus. Kinahanglan mangita kita paagi nga makaangot sa matuod nga iglesia ni Jesu-Cristo. Nagahambal ako sini bilang paandaman ka sang mga problema nga mahimo mo masugata sa lokal nga lawas sa tion kag tion. Kinahanglan ikaw mangin-andam sa sini gani nga kon ikaw makasugata problema, indi ka na mahimo magluya kag magpalayo. Madamo dira sang mga tinion sa lokal nga lawas diin kita makaeksperyensya kagamo tungod sa indi pagkahamtung kag sa ulodnon nga mga buhat. Pero kon sa inyo tagipusuon tama kamo kahisa, mahinakiton, kag maiyaiyahon ti indi kamo magpabugal kag magbinutig batok sa kamatuoran. Ini nga sahi sang kaalam wala nagagikan sa langit, kundi iya ini sang kalibutan. Yawan-on ini kag indi espirituhanon. Kay kon diin may kahisa kag pagkamaiyaiyahon, may kinagamo man, kag tanan nga sahi sang kalaut. Santiago 3.14 - 16 Pero ang Ginoo nagsilingsa iya, "Indi ang iya kataason ukon kaguwapo ang imo tan-awon. Ginsikway ko sia, kay ang akon pagtan-aw indi pareho sang pagtan-aw sang tawo. Ang tawo nagtulok sa gwa nga dagway pero ako nagatulok sa tagipusoon." 1 Samuel 16.7 Ini ang masubo nga kamatuoran sa iglesia motibo sang tawo, sa mga tion, indi putli. Kon ini mahanabu, kinahang -lan kita magatulok labaw sa Dios nga ginaalagad ta kag magapadayon sa aton personal nga relasyon upod kay Cristo kag sa iya gugma. Ang Dios nagahimo sang perpek -to nga buhat sa tunga sang indi perpekto nga mga tawo. 108
Sang ini ginasiling sa aton sa 2 Corinto 11:3; kon kaisa amo man sang si Eba gintiplang sang demonyo, ang mga tawo sa iglesia matiplang man. Sang ang mga tawo dira diin ara sa unod kag wala ginatuman ang Espiritu, mada -mo dira ang mapilasan, nga magadala sa ila sa pagkahulog. Indi ta magtugot nga ini mahanabu sa aton. Kinahanglan ta magpabilin nga matuod sa Dios upod lang sa mabaskug nga pangamuyo kag pasensya sa tunga sang kagamo nga ginadala sini. Sa sini nga mga tinion kita magapalapit sing maayo sa Ginoo gani ang Balaan nga Espiritu magauna sa aton sa bagyo. Kon kita magapalayo sa personal nga relas - yon upod kay Cristo pakadto sa relasyon nga nagasalig sa palibot sang iban, ining mga tinion manginkabangdanan nga madula ta ang bahin sang Dios kag ang iya plano sa aton. Indi ta pagtugutan nga ini magdala sa aton sa diin mahulog kita pagwa sa paghiusa kag madula sa aton kauga -lingon ang kabuhi sa Lawas. Kon kita nasakit, kita dapat magpatawad! Kon kita napilasan, si Cristo magaayo sa aton. Kon kita magapabilin nga matutom sa iya, sia napasi -dunggan. Ako makasiling sa personal nga eksperyensia nga sang panahon nga magamo sa Lawas, kag sang ako nagatinguha sa pagpangita sang akon dalanon, natukiban ko ang madalom nga kabuhi kay Cristo. Dapat kita maghalung nga indi gid kita matiplang kag maghunahona nga makapangalagad kita kay Cristo luwas sang pagkamatuod nga nagaangot sa Lawas. Liwat nga ini nagapahanumdom sa akon sang babayi nga akon nasugata sa madamo nagligad nga mga tuig sa gamay nga banwa di - in ako nagkadto sa pagtukod sang lokal nga iglesia. Akon nabatian ining babayi diin ginasiling nga Cristohanon. Sang isa sina ka adlaw sa tindahan, Nakatigayon ako nga maatubang sia. Sang nagapakilala kami sang amon kauga - lingon kag nagsugod hambalanay, ako namangkot ano nga iglesia sia nagatambong. Sia nagyuhom pinakama tahum nga yuhom kag nagsiling sa akon nga wala sia nagakadto sa 109
iglesia kag ang iya pastor indi niya kilala 2,000 milya ang kalayuon (3,218 kms.) Gin-usisa ko sia kon naghalin sia gikan didto ukon kon ang iya pastor sa isa ka tion ara sa bahin namon. Sia nagsabat,"Indi wala ko gid nakita ang pastor. Ako nagapamati lang sa iya sa akon "cassette player". Sang ako nag-imbitar sa iya sa amon panimbahon, sia nagsiling, "Indi, madamo dira problema kon ang mga tawo nagatipon sa lokal nga iglesia; mas makapamuhat ako sing maayo upod sa akon "plastik nga pastor" (ini iya mga tinaga). Sia nagsiling nga sia nagakadlaw kag nagahibi, kag nagapadala kuwarta sa iya, kag wala gapalibog sa tanan nga nagakahanabu sa sulod sang lokal nga iglesia. Nasuboan ako sang akon nabinagbinag nga wala gid sia nakahangup nga "ang tanan nga nagakahanabu sa sulod sang lokal nga iglesia" nga nagahigugmaanay kami sa isa kag isa kag nagatubo. Wala lang niya nadula ang tanan halin sa Dios nga para iya batunon halin sa Lawas, pero ang Lawas nawad-an tanan sang halin sa Dios nga igahatag man sa iya. Palihog indi ini pag-gamita sa pagpaminsar nga may ara butang nga malain nga magbatun sang mga gamit tulad sang mga "tapes", mga libro kag ang mga telebisyon nga pag-alagdan. Sila mga daku nga pakamaayo sa aton apang indi ta lang tugotan nga sila magabulos sa kabuhi sang Lawas, ukon ibalewala ang aton pagtugyan sa kon ano ang gusto sang Dios nga himuon diri kag subong upod sa grupo nga kita gintawag. Ini nga mga pag-alagdan masyado gid nga kinahanglanon diin ang lokal nga iglesia indi pa gid bantog. Madamo sang mga Cristohanon subong mas edukado pero indi sila mapuslan tungod nagabalibad sila sa pagtuman sa Dios sa bahin sa pagpaidalum sa lokal nga iglesia. Ang ila mataas nga pamatasan sa maalamon nga 110
hukman ang tanan nagapugong sa ila para makahimo sang tanan nga maayo nga butang. Imbis magapatubas sang bunga, sila nagapabilin mga painoino sa ila kaugalingon nga mga hunahona. Indi kita magtugot nga ini matabo sa aton, kon kita magatubo sa pagkamanginhamtung nga tagayan nga gusto sang Dios sa aton. Dapat kita "mag-upod gid" kag "magtubo gid." Kon kita ara sa lokal nga pagtipon upod sa aton utod nga mga lalaki kag mga babayi, isa sa mga sagrado kag halandumon nga mga tion nga aton mahibaluan amo nga sang kita upod sa pagpakig-ambit sang komunyon ukon katapusan nga panyapon. Nagahunahona ako nga ang pinakamaayo nga paagi sa pagpaathag sini sa imo amo sa pagbasa kon ano ang ginsulat ni Pablo sang nahauna nga simbahan. Kay ginbaton ko halin sa Ginoo ang pagtulon-an nga ginpaa - linton ko man sa inyo: nga si Ginoong Jesus, sang gab-I nga gin -tugyan sia, nagkuha sing tinapay, nagpasalamat sa Dios, nag - pamihakpihak sini kag nagsiling, "Ini amo ang akon lawas para sa inyo. Himoa ninyo ini sa akon handumanan." Sa amo man nga bagay ginkuha niya ang kupa sa tapos ang panihapon kag nagsiling, "Ini nga kupa amo ang bag-o nga kasugtanan nga ginsilyuhan sang akon dugo. Sa inyo pag-inom sini, himoa ninyo ini sa akon handumanan." Kay sa tagsa ninyo ka pagka-on sini nga tinapay kag pag-inom sa sini nga kupa, ginabanta-la ninyo ang kamatayon sang Ginoo tubtob nga magkari sia. 1 Corinto 11.23 - 26 Indi ko mapabutyag ang kalipay kag kalangkag sa akon pag-ambit sang komunyon! Nagapasalamat ako sa Dios nga wala ni isa nga nagatindog sa tunga ko kag sa Dios sa sina nga tion. Ang dugo ni Cristo naghatag sa akon nga makapalapit sa trono sang Dios, kag wala sang tawo nga makatandog sini. Ang Dios nagsugata sa akon dira sa 111
madamo nga tion kag sa madamo nga mga paagi. Nagapaabot kita sa iya paghambal, sa pagtadlong, sa paglig- on, sa paghilway kag bisan sa pag-ayo sa aton samtang kita nagahatag sang aton pagtuo sa iya sa tion sang balaan nga komunyon. Ang isa naman ka importante nga pag-alagdan nga makita ta sa lokal nga iglesia amo ang pagtungtong sang mga kamot. Wala dira sang mas bilidhon pa sang sa pagtandog ni Jesus gikan sa gugma sang iban nga tawo samtang sila nagapakilala upod sa aton. Ini mahanabo kon ang tagsa nga alagad magatungtong sang ila mga kamot sa tagsa ka tawo para sa nagakaigo nga espirituhanon nga katuyoan. Ginagamit ini sa mga nagakalain-lain nga paagi kag ining tanan makita nga suno gid sa Kasulatan. Ang pagtungtong sang mga kamot ginagamit sa Bibliya bilang alagyan para mapagwa ang pagtuo sa pag-ayo sang mga nagamasakit: Malapit sa amo nga duog may mga kadutaan nga ginapanag- iyahan ni Publio, ang pangulo sang isla. Ginabaton niya kami sing maabiabihon kag naginbiasita kami niya sa sulod sang tatlo ka adlaw. Ang amay ni Publio nagamasakit nga may hilanat kag balaod. Nagsulod si Pablo sa iya kuwarto, nagpangamuyo, nagtungtong sang iya mga kamot sa iya, kag nag-ayo sa iya. Sang nahanabo ini, ang tanan nga mga masakiton sa amo nga isla nagkari kag ginpang-ayo sila. Binuhatan 28.7 - 9 May ara bala sa inyo nga nagamasakit? Magtawag sia sang mga katigulangan sang iglesia nga magapangamuyo para sa ila kag magahaplas sa iya sang lana sa ngalan sang Ginoo. Ini nga pangamuyo nga nahimo sa pagtuo magaluwas sang mga nagama -sakit; ang Ginoo magaayo sa iya, kag magapatawad sang iya mga sala nga nahimo. Santiago 5.14 - 15 112
Bisan pa kita nakahibalo nga ang pagtungtong sa mga kamot naandan nga bulohaton sang una pa nga iglesia, kon kaisa ang mga tawo naga pakita sang ila pagtuo kag ang pag-ayo nagaabot bisan wala ina. Para ehemplo, ang iban nagaayo paagi sa landong ni Pedro. Ang iban nag-ayo paagi sa paghambal sang Pulong. Apang ang naandan nga bulohaton amo nga makita ang pagtungtong sang mga ka - mot. Tan-awon ta subong pipila nga mga bersikulo sa diin ang pagtungtong sang mga kamot ginagamit sa mga katu - yoan luwas sang sa pag-ayo: Gani, naglakat si Ananias kag nagsulod sa balay kag gintungtong niya ang iya mga kamot kay Saulo nga nagasiling, "Utod Saulo, ginpadala ako diri ni Ginoong Jesus nga nagpakita sa imo sa dalanon sang nagapakdto ka diri. Ginpadala niya ako agod nga makakita ka liwat kag mapun-an sang Espiritu Santo." Sa gilayon nahulog halin sa mga mata ni Saulo ang daw sa mga himbis sang isda nakakita sia liwat. Binuhatan 9.17 - 19 Sang nagaalagad sila sa Ginoo kag nagapuasa, nagsiling sa ila ang Espiritu Santo, "Paina para sa akon si Bernabe kag si Saulo, sa pagtuman sang hilikuton nga gintigana ko sa ila." Binuhatan 13.2 - 3 Indi pagpatumbayai ang espirituhanon nga bugay nga yara sa imo, nga ginhatag sa imo sang gintagna sang mga propeta kag sa pagtungtong sang mga katigulangan sang iglesia sang ila mga kamot sa imo. 1 Timoteo 4.14 113
Tungod sini ginpahanumdom ko ikaw sang pagdabdab sang bugay sang Dios sa imo, sang pagtungtong ko sang akon mga kamot sa imo ulo. 2 Timoteo 1:6 Halin sa sini nga mga dinalan makita ta nga paagi sa mga pagtungtong sang mga kamot ang Espiritu sang Dios puwede maipa ambit paagi sa isa pakadto sa iban. Mahana -bu ini sa Lawas, diin ang duha ang gahatag kag ang gaba - tun kilalahay kag matutom. Indi kita magtugyan sang aton kaugalingon sa sining hilikuton sa mga tawo nga indi ta ki -lala nga mga matuod nga ministro sang Dios. Sa amo man indi kita magadasig sa pagtungtong sang aton mga ka - mot sa isa nga indi ta kilala. Sa sulod sang Lawas, magaeksperyensya kita sang pag - tungtong sang mga kamot kag madamo nga iban nga mga gasa kag mga pagpahayag ni Cristo upod sa iban. Ining mga relasyon indi lang makabulig sa aton samtang kita na - galakat sa gugma, sila man magabulig sa aton magpaubos kag sa padayon naton lakat upod kay Cristo. Ang Bibliya nagsiling sa aton" ang ihibalo nagahatag sing bugal, pero ang gugma nagapabakod (1 Corinto 8:1) Ang kaalam indi makahimo sa aton maayo nga gintuton-an; ang gugma makahimo. Wala dira sang pinakamaayo nga lugar sa pagpamatuod nga ini naga kaigo gid sang sa sulod sang Lawas. Kada tion nga kita nagahunahona nga kita kaangay gid tulad ni Cristo ginadala kita sa kamatuoran sa aton ka - angtanan upod sa Lawas. Mga ehemplo sa Biblia nga gi - natawag mga dalagko nga sumolunod ni Cristo sang una nga iglesia, tulad ni Pedro diin nag-utod sang dulonggan sang guwardia, ukon si Pablo kag Barnabas nga wala nag - hisugot, ginapakita sa aton nga ini bahin sang pagham - tong. Kon kita mapainobuson lang sa pagtugot sina, ang aton ihibalo mahimo nga magmanginlakat sa gugma, diin 114
ginabayaw ta ang iban nga mas mataas sang sa aton kau - galingon. Sa sulod sang Lawas, may madamo dira nga kahiga - yonan sa pag-alagad labi na gid sa isa kag isa. Ang ehem - plo sang sining paghiliusa makita sa libro sang Binuhatan diin nagasiling paano ang nauna nga mga tumuluo nga Cristohanan nagakaon, nagapangamuyo, kag nagapakig- ambit tanan. Si Jesus permi gid may tion sa tunga sang iya kasakuon sa pagkuha nga may pagpalangga sa bata, ukon sa pag-ayo sing maluloy-on para sa isa. Kon nagalakat kita sa Espiritu, mabatyagan ta ang iya pagtuytoy sa aton para makapabutyag sang gugma, paghiliusa, kag iban nga maa - yo nga mga buhat. Samtang kita nagakabuhi sang aton kabuhi nga naga - serbisyo sa iban, kinahanglan nga kita gid magahalong nga ini nahimo halin sa relasyon kag indi halin sa obligasyon. Indi ta pagtugutan nga ang aton maayo nga buhat mangin -dalan sa diin kita makapalapit sa Dios, ukon magbatyag nga sila amo nga nabaton kita sa iya. Nagaka-buhi kita nga hilway sa paghibalo, nga ginbaton kita sang Dios paagi sang aton pagtuo sa kay Jesu-Cristo Ang aton mga maa yo nga buhat amo ang mga pagpabutyag sang aton gugma. Ang aton gugma magmanginmaukod samtang kita na - gapadayon sa paglakat upod sa iya, ginatuytoyan sang Es - piritu kag sa pagpakita sang aton mga kabuhi para kay Cristo. Ginapaabot ini sang Dios nga magatubo kita sa aton pagpalapit sa iya. Samtang ginahimo ta ini, nagakadto kita sa panimbahon ukon sa mga pagtipon bilang tagayan nga puno sang Espiritu handa nga igaula sa mahigugmaon nga serbisyo, sangsa magpakita nga mamala kag maluya lang. Ini amo nga sang nagalakat kita sa paghiusa upod sa Dios 115
bilang mga tawo; amo nga kita nanginmabakod nga La - was. Nahibaloan ko madamo nga mga tumuluo kag mga tilipunan diin nagatambong tinuig ang mga tawo kag ang tanan nagapabilin nga mga bata. Nagakadto sila sa sim - bahan gapaabot nga pakan-on nga daw bata, tugotan sa paghibi, kag dayon maga biya asta sa sunod nga tion. Samtang nagapakita sila sang kabuhi nga wala unod sang Pulong kag wala pangamuyo, updan sang tion nga wala ga -pakig-upod sa Dios; nagapabilin sila nga malaut kag indi mabinungahon. Sa aton ini kaugalingon nga relasyon upod sa Dios amo nga makita ta una gid si Jesus, kag da - yon magsulod kita sa Lawas sa paghatag kag sa pagbaton. Pinakadako ini nga kahimtang para sa aton nga maglig- on sa Pulong bilang tumuluo kon magapangita kita sang iglesia ukon magakadto sa isa ka lugar kag sa iban. Maga - tipig ini sa aton para indi matiplang paagi sang malain nga pagtudlo kon makakita kita sang grupo nga wala ginatu - man ang Bibliya. Bisan daw paano ka dako ang pangulohan sang iglesia, indi gid nila matuman ang gusto sang Dios para sa ila kag sa ila grupo. Ang nabilin nga bahin sang Lawas dapat makig-ambit sa pagpahayag kon ano ang handom sang Balaan nga Espiritu para sa iglesia. Kon ini matabo, ang iglesia magabag-o halin sa grupo, kag pakadto sa buhi nga tinuga nga amo ang ginahandom sang Dios. Para mapakita sing hayag ang bug-os nga Grasya sang Dios, dapat hangpon ta nga ang Dios wala nagplano sang iglesia nga mag-binahinbahin sa sila nga nagaalagad kag sila nga indi mag-alagad. Pinakaimportante nga makita ta ang iglesia bilang buhi nga tinuga, ang Lawas ni Cristo, diin tagsa ka miyembro parehos ang bili kag tindog sa atu - bangan sangs Dios. Tanan kita nagatindog nga alangay sa atubangan sang trono sang Dios. Indi gid kita maghuna - 116
hona sa panimalay nga ang amay gatindog malapit sa Dios sang sa iloy kag sa kabataan. Indi ta pagtan-awon ining kinalain nahanungod sa mga miyembro sang iglesia. Sam - tang may ara dira pila nga gintawag sa pag-alagdan sa pag - panudlo sila indi nga mas importante ukon mas lapit sa Dios sangsa aton. Ang putli kag kumpleto nga pagsulod sa atubangan sang trono sang Dios amo ang nabaton pa -agi sa ginhatag nga pagkamatarong ni Jesu-Cristo. Sa nasi -ling ko na sang una, ang aton bili kag pagbaton atubang sa Dios naangkon paagi lang sa pagtuo sa sakripisyo nga dugo ni Jesus. Gintawag kita nga mangin-pari kag hari para sa Dios (Bugna 1:6) Indi na kita magbalik sa daan nga Kasugoan ni Moses diin pila lang ka pinili nga tawo nagtindog bilang nagapatunga sa Dios kag sa mga tawo. Ang tawo nga dapat magpatunga sa aton kag sa Dios amo lang gid si Cristo Jesus! Wala sang tawo ukon grupo nga makapugong sa aton para magaangot deritso sa aton Langitnon nga Amay paagi kay Jesu-Cristo. Ang dugo gid lang ni Jesus ang nagdala sa aton sa himpit nga pagtindog sa atubangan sang Dios. Samtang nagatindog kita sa sining kamatuoran, kita dapat man nga magapabilin sa kamatuoran nga may mga bahin sa iglesia nga dapat kita magaangot kag magpaubos. Ginhatag sila sa iglesia para sa katuyoan sang pag-alagdan sa pagtubo sang mga tumuluo kag indi sa pagpataas /pagpabugal. Ang pagkaalalangay sang tanan nga mga tawo ginbakal paagi sa dugo ni Cristo sa krus kag indi ini mabakal. Halin sa sining pagkaalalangay ang Dios nagpili sa iban nga katungdanan sa pagdumala sa iglesia. Dapat nga hibaluon sila, magpaubos sa ila kag magpatudlo sa ila. Mahimo ta ini upod ang kalipay sang nagapahuway kita sa nagakaigo nga paghangop kon sin-o kita kay Cristo. Magabalik kita sa ehemplo sang panimalay, bisan pa nga ang bata isa upod sa amay magapabilin ang awtoridad sang amay sa bata samtang sia nagatubo kag nagahamtong sa pagtigulang. Gani amo man ini sa iglesia. 117
Indi kita dapat magmahamkunon sa paghandom sang awtoridad, tungod indi ta dapat himuon ini kag sa amo man nga tion may ara tagipusoon sa pag-alagad. Kinahanglan kita maghandom sang pinakadako nga impluwensya para sa Iya indi para makilala ang aton kaugalingon. Ang aton pagtaas magahalin gikan sa Dios kag indi sa kon ano ang nakita sang iban sa aton bilang amo kita. Sang ang Dios nagpakita sang aton bahin sa Lawas kita kinahanglan gid magsabat upod ang tagipusuon sa pag-alagad kag mag- alagad nga malipayon dira sa iya. Sang makita ta nga ang katungdanan sa iglesia wala sing bahin sa aton kaluwasan ukon ang kahimtang sa atubangan sang Dios; ini nagakuha sa aton sa pagbatyag nga kita ubos sang sa iya gusto. Ini man nagdula sang tanan ta nga balibad para indi magpadayon sa Dios kag magmanginbug-os ang tanan nga iya gusto sa aton. Ang Dios nagatan-aw sang aton tagipusoon, kag indi ang aton katungdanan sa pag- alagad. Ang aton katungdanan sa iglesia amo ang pagpili sang grasya. Ining aton puwesto sa kay Cristo ang nagahatag sa aton awtoridad batuk sa mga lugar sang kadudolman. Sa madamo nga mga tion ang balaan nga tinuga upod sa matuod nga relasyon kay Cristo kag sa iglesia may tama ka dako nga epekto para sa Dios sang sa bisan sin-o nga masako sa mga buhat kag kulang sa kaugalingon nga relasyon. Magpabilin kamo sa akon kag ako magapabilin sa inyo. Kon indi kamo magpabilin sa akon indi kamo makapa- munga, subong nga ang sanga indi makapamunga kon wala nagaangot sa puno. "Ako amo ang puno sang ubas, kamo ang mga sanga. Ang nagapabilin sa akon, kag ako sa iya, 118
magapamunga sing madamo, kay kon wala ako wala kamo sing may mahimo. Juan 15.4 - 5 Indi gid kita magbatyag nga may ara nga mas malapit sa Dios sang sa aton. Kag sa amo man nga tion indi kita maghunahona, "Si Jesus lang kag ako kag hilway na ako." Maathag ang handom sang Dios sa aton nga manginbahin sa iglesia, magapaubos sa sadtong nagapalibot sa aton kag sa pag-alagdan nga gadumala sa aton. Samtang gintugyan ta sa pag-alagdan nga ginhatag sang Dios sa iglesia, mabaton ta ang mga nga bugay halin sa Dios nga ginbutang dira. Makita ta diri ang aton kaugalingon nga ginalig-on tanan sa gugma. Kari kamo subong buhi nga mga bato, kag ipagamit ang inyo kaugalingon sa sa pagpatindog sang sang espirtuhanon nga temple, sa diin magaalagad kamo subong balaan nga mga pari, sa paghalad sa Dios sang espirituhanon kag nahamut-an nga mga halad paagi kay Jesu-Cristo. Pero kamo inyo pinili nga rasa, harianon nga mga pari, balaan nga pungsod, mga tawo nga iya gid sang Dios, pinili sa pagbantala sang makatilingala nga mga buhat sang Dios, nga nagtawag sa inyo gikan sa kadudolman pakadto sa iya makatilingala nga kapawa. Sang una anay indi kamo mga tawo sang Dios, pero karon iya na kamo. Sang una anay wala kamo makaagom sang kaluoy sang Dios, pero karon nabaton na ninyo ang iya kaluoy. 1 Pedro 2.5 - 9, 10 Ang pinakadako nga pagtawag sa bisan sin-o sa aton nga ihibalo amo ang perpekto nga lugar sang grasya nga kita gapahuway samtang kita nagapakadto sing maukod sa kay Cristo. Ini ang kaangtanan natun upod sa iya nga ginapahayag sang Espiritu sang Dios sa aton kag gikan sa aton. 119
Dapat magapabilin ang kaangtanan ta upod sa iya kag magapahuway dira samtang nagapasad sia sang iya iglesia paagi sa aton. Gintuyo ini sang Dios kag indi kita ang ma - gapili kon ano ang aton nga pagkatinawag. Kon indi kita makahangop kag makasalig sini magapadayon kita pani - nguha sa pagpangita sang aton bahin. Sa tion nga makita ta ang awtoridad sa iglesia nga gaangot sa aton bili ukon sa pagtindog sa Dios; permi kita magapangita sang alag -yan para makapalapit sa Dios paagi sa buhat. Ini mangin - kabangdanan nga kita mag-alagad sing kinaugalingon kag magpaindis imbes nga magpangalagad sa gugma. Dapat makita si Cristo bilang ulo sang iglesia kag ang Balaan nga Espiritu bilang tagdumala kag tanan kita bisan apostol u - kon manug-abiabi, mga sinsilyo lang nga mga alagad. Kon ini indi natuman sang tawo, kita may patay nga buhat kag nagkasubo ang Espiritu sa tunga naton. Amo ini kon ngaa pangitaon ta lang ang himaya sang Dios samtang ginapa - ngita ta ang pinakadako nga impluwensia para sa iya. "Gintawag sila tanan ni Jesus kag nagsiling, Inyo nahibaluan nga ang mga pangulo may gahom sa ila mga tinawo kag nagapagusto lang sila sang ila himuon sa ila mga tinawo. Pero lain iya ang para sa inyo. Kay kon may isa sa inyo nga luyag magpangulo, dapat sia magmanginsuloguon ninyo. Kag may isa sa inyo nga luyag mangin-una, dapat sia mangin-ulipon ninyo. Subong nga ang Anak sang tawo wala magkari agod alagaron, kundi sa pag-alagad kag sa paghatag sang iya kabuhi sa pagtubos sang madamo nga mga tawo." Mateo 20:25-28 Dapat gid nga kita magahalong nga magapabilin pirmi ang tagipusoon sa pag-alagad sa Lawas kag ang bahin naton sa sina. Kinahanglan nga kita pahibal-on gid liwat-liwat kon paano nga indi lang ang mga tigulang kundi ang mga tumuloo magatindog nga pareho lang upod sa Dios, kag ang kadaisa sa aton kinahanglan magpaibabaw sa paguwa 120
sa ulodnon nga kalibutan pakadto sa Espirituhanon nga kalibutan. Ina lang kon ang iglesia magasugod tipon kag maghikot sa mataas nga bahin sa Espiritu kag makita ta ang kabug-osan ni Cristo sa tunga naton. Matuod ini bisan ara kita sa grupo panimalay ukon sa dalagko nga iglesia. Wala sapayan kon ano nga paagi kita magtipon kinahanglan ta ang Balaan nga Espiritu para ang Lawas ni Cristo manginbuhi nga tinuga suno ini sa gusto sang Dios. Sa masami, ang panimbahon sa iglesia may ara pipila lang ka mga tawo gapaubaya sa Balaan nga Espiritu husto lang nga mahibaloan kon ano ang kabubut-on ni Jesus pa - ra sa Lawas sa sina gid nga lugar kag tion. Kag ang panim - bahon asta lang kag wala na dugang sa pagdayaw kag ang mensahi para sa mga tumuluo, sa pagtinguha tuytoy sang ila kaugalingon pakadto sa Espiritu. Ini mata -bo ukon in - di matabo sa pagtapos sang panimbahon. Imbis nga ang Lawas magatipon kag maghikot sa naga -kaigo, ang miye - mbro nagkadto, nagkaon kaangay sang bata ensakto lang para sa dason naman nga semana nga kinaugalingon nga pangita. Tungod sini ang iglesia indi makahimo sa pagtu - man sang hunahona kag tinutuyo ni Cristo. Dapat magalakat kita nga gaangot upod kay Cristo ga - ni kon ang Lawas magatipon, Si Cristo Jesus (ang presen - sia sang Balaan nga Espiritu) ara sa aton tunga. Ang Dios ara dira kag may plano sia para sa panimbahon. Ini mag - manginkaangay sang masinadyahon nga tion kon magabot sa panimalay ang ginikanan kag ang kabataan nagakalang - kag kag malipayon, kag ini ang pinakamalipayon nga tion sang paghiliusa samtang ang tanan nagatipon sa gugma. Samtang ang tagsa ka miyembro nagapaubaya sa Espiritu (hunahona ni Cristo) makita sa tunga ang ga -hom ni Jesus sa pagsugata sang tagsa naton nga kinahanglanon. Ang kabug-osan ni Jesus kag ang iya milagroso nga mga buhat kag dalagko pa gid Niya mga buhat makita sa tunga naton. 121
Samtang ang mga bugay kag ang presensya sang Balaan nga Espiritu ginapahayag sa aton tunga, amo nga si Jesus matuod kag mahimayaon. "Nagasiling pa gid ako sa inyo, nga kon ang duha sa inyo maghisugot diri sa duta nahanungod sang butang nga inyo pangayuon sa pangamuyo ina pagahimuon sang akon Amay sa langit. Kay kon diin ang duha ukon tatlo nga nagatipon sa akon ngalan, yara ako sa tunga nila. Mateo 18:19-20 Ang Espiritu sang Dios indi lang ginapahayag sa pagsimba, kundi ang Gasa sang Balaan nga Espiritu ginakinahanglan nga ipahayag gikan sa tagsa sa aton bilang indibiduwal nga mga tumoluo. Samtang ang iglesia nangin isa ka tagayan nga nagatugyan sa kalag kag kinaalam nga bahin sa Espiritu, ang gahom ni Cristo mapagwa sa tinutuyo nga gusto sang Dios. Wala kita nagahulat sa Dios ---Ang Dios amo ang nagahulat sa aton. Ang Dios nagamando sa aton sa pagtubo sa grasya kag sa paghibalo kay Cristo Jesus. Indi ta pagtugotan ang aton kaugalingon nga indi magmangin balanse kag indi magtu - bo sa aton ihibalo sa aton relasyon sa grasya. Ang pinaka - malain sa sini makita sa mga Phariseo diin nagapati nga si - la may bug-os nga ihibalo sang Dios, samtang sa sina man nga tion sila wala gid nagkilala kay Jesus sang Sia na - gatindog dira sa tunga nila. May husto man kita nga paghangop, pero kon indi kita magalakat sa husto nga relasyon, sa gihapon indi kita naga - lakat sa gahom kag abilidad nga gusto sang Dios sa aton. Makita ta sa tion sang pagtipon nga indi maglabaw ang aton kaangtanan sa iban nga parehos man sa aton kahimtang. Magahimo kita maghisugot upod sa kamatuoran sang mensahe. Magatinguha kita sa pag-aplikar sini sa aton 122
kinaugalingon nga mga kinahangla-nanon. Pero kita gid bala makahibalo sang kamatuoran kag kabuhi nga gus - to sang Dios para sa aton? Ara bala dira ang presensya kag gahom sang Dios? Ukon maga-hambal kita nahanungod sa klima, panimalay ukon iban nga mga butang, sang sa pag-upod sa presensya sang aton Dios? Ang pagtilipon upod sa mga tumoluo importante, pero indi ini makom - parar sa pagpangita sa presensya sang Dios. Kon unahon ta ang kinaalam bilang alagyan sa Dios, sang sa pagpaha - yag sa gahom sang Balaan Espiritu sa aton ini may indi maayo nga epekto sa iban. Kinaalam gikan sa Dios maayo kon ini magadala sa aton pakadto sa madalom nga relas - yon, pero ini delikado kon ini magasu-god nga indi kita magdepende sa Balaan nga Espiritu kun-di sa aton kau - galingon. Sa madamo nga tion ang iban nga maalam gina - dayaw sang tawo pero indi ang Dios. Kon ang pagatubang sa Dios magabase suno sa kadaku-on sang aton kaalam, ang bata pa nga tumoluo makabat-yag nga indi sia takos tungod mabatyagan nila nga wala sila sang mahimo para sa Dios. Indi ako batok sa edukas-yon; ginahandom ko nga tanan may edukasyon. Nagakabalaka ako sa kon ano ang mangin bunga sang edukasyon kon ang lalambuton kinaalam lang sang Dios, samtang ginsikway ang paghikot sang Balaan nga Espiritu kag ang gahom sang Krus. Naga - talang kita kon magtinguha kita pag-giho sa iglesia suno sa mataas nga kinaalam sang sa paagi sa Espritu. Ang ra -son nga wala kita gahom ni Cristo sa tunga naton sa mada - mo nga tion tungod napasubo ta ang Espiritu upod sa aton kinaalam nga pagtinguha sang iglesia dapat maghamtong sa Espiritu sa pama-agi diin ang Bala - an nga Espiritu amo ang nagakontrol kag indi ang kina -alam sang tawo. Gani bilang pag-isa ang iglesia makalakat upod sa Espiritu kag magpatubas bunga nga ginahandom sang Dios para sa iglesia. iya grasya. Ang 123
Indi siguro nga tanan kita pagatawgon sa "lima ka Pag- alagdan" pero tanan kita gintawag sa pag-alagad kag sa pagbaton sang ginaula sang Balaan nga Espiritu. Wala dira pagpugong sa pila sa aton nga pagkabuhi kag paggiho sa Espiritu sang Dios kon kita lang nagasakripisyo nga mag - kabuhi para sa Iya. Paano nga indi kita makabayad kon binagbinagon ta kon ano ang nahimo niya para sa aton? Magagagiho ang Dios agud matuman ang iya kabubot-on paagi sa iya mga sumolunod nga nagakabuhi sa Krus. Ginhambal ini ni Jesus sa Mateo 11:25-27; Sa sadto nga tion si Jesus nagsiling, "O Amay, Ginoo sang langit kag duta! Nagapasalamat ako sa imo tungod kay ginpahayag mo samga di-maalam, ang gin-lipdan mo sa mga maalam kag may mataas nga tinun-an. Huo, O Amay kay amo ini ang imonahamut-an."Ang akon amay nagtugyan sa akon sang tanan nga butang Wala sing nakakilala sa Anak luas ang Amay, kag wala man sing nakakilala sa Amay luas ang Anak kag ang bisan sin-o nga luyag ipahayag sang Anak ang Amay. Nagapangamuyo ako nga indi ka mag-untat ukon buy- an mo ang plano sang Dios kag ang duog para sa imo nga sa iya. May ara nga matabo sa pagtulok sa aton kaugalingon sa tawuhanon kag indi sa Espiritu. Ini ang kabangdanan nga nagabatyag kita nga wala ta ikasarang sa paggiho sa Espiritu upod sa Dios. Dapat isikway kag daugon ta ini kag ituad ta nga bag-o na kita nga tinuga kay Cristo gintagna sa pagbuhat sang mga maayo. Indi kita mag-untat sa pagtuo sini kag indi gid mag-untat sa imo kaugalingon. Pero kami nga may espirituhanon nga manggad kaangay sang tibod nga duta, sa pagpakita nga ang labing daku nga gahom indi amon kundi iya sang Dios. 2 Corinto 4:7 124
Pero nagsabat sia, "Ang akon grasya amo ang kinahanglan mo, kay ang akon gahom mabatyagan mo sing labi kon ikaw maluya." Gani labi ako ka malipayon sa pagpabugal sang bisan ano nga kaluyahon, agod nga akon mabatyagon ang gahom ni Cristo nga yari sa akon. 2 Corinto 12:9 Indi dapat nga may isa ukon may butang nga magkawat sang aton abilidad sa Dios. May ara bala mabudlay para sa Dios? Wala! Indi gani kita mabug- at para sa iya. May ara sia tinutuyo para sa imo sa iya ginharian kag sa iya iglesia, kag mas dako ini sang sa imo ihibalo sa imo dutan-on nga hunahona. Indi-indi- indi ka gid mag-untat! Sia nga nagsugod sining maayong buhat sa imo magatapos man sini! 125
126
Paghatag Ginahigugma gid kita sing dako sang Dios nga gin - hatag niya ang iya bugtong nga Anak, para mapatawad ki - ta kag maluwas. Si Jesus nagkabuhi sa sining kalibutan sa pagpahayag sining gugma sa imo kag sa akon. Sa tagsa ka tawo nga iya natandog amo ang makita nga gugma halin sa Dios sa tawo. Ang kamatayon ni Cristo amo ang pina - kadako nga buhat nga gugma. Ginbayad niya ang iya dugo para mabakal ang dalan balik sa Dios para sa imo kag sa akon; sia subong nagapungko sa natuo nga kamot sang Amay kag sa iya gugma nagapangamuyo sia sa aton. Basa - hon ta ang 2 Corinto 5:14-15 Kay ginagamhan kami sang gugma ni Cristo, karon nga nakilala namon nga may isa ka tawo nga nagpanginmatay para sa tanan nga mga tawo, kag ini nagakahulogan nga ang tanan nga mga tawo nagpakig-ambit sang iya kamatayon. Nagpanginmatay sia para sa tanan nga mga tawo, agod nga ang nagakabuhi indi na magkabuhi para sa ila kaugalingon, kundi para lang sa iya nga napatay kag ginbanhaw tungod sa ila. Paagi ini sa sakripisyo nga gugma ni Jesus nga may kaisog kita nga magsalig sa Dios kag maghatag sang aton bug-os nga kaugalingon sa Iya. Wala na kita nagakabuhi sa aton kaugalingon, pero para sa Iya nga nanginmatay para sa aton. Ang pagtuo naghatag sa aton ihibalo nga ang pinakamaayo nga duog nga kita magpabilin amo sa tiilan sang krus, sa bug-os nga pagtugyan. Nagkadto kita sa paghibalo kag sa pagsalig sa Dios indi lang bilang Manunoga, kundi amo ang tag-iya sang langit kag sang duta. Sia ang ginhalinan sang tanan nga mga butang nahanungod sa aton kag sa aton kabuhi. 127
Sa pagbulig sa imo sa sini, maghambal ako sa imo nahanungod sa kuwarta. Nakahibalo ako nga ini nga bahin tanan kita dapat makahangop, tungod kon indi ensakto ang unod sa imo bulsa, indi ensakto ang imo tagipusuon. Nalipay ako kay indi ako ginabayaran bilang alagad, gani mahibaloan mo ang akon mga tinotuyo putli sa sini. Magasugid ako nahanungod sang akon mga eksperyensya kag tan-awon ta dayon ang kasulatan. Sang ako nagluhod kag nangayo kapatawaran kay Jesus kag sa pagsulod sa akon tagipusuon, nakibot gid ako sang ang kuwarto napuno sang Iya presenysia. Dira sang nagaluhod ako ginbaton niya ako, palahubog nga tinuga. Sa dason nga mga inadlaw, natalupangdan ko ang gugma sang Dios nga Balaan, nga nagpaubos sang Iya kaugalingon kag nagpalapit sa malaut nga tawo tulad ko. Kag gindala ako gikan sa kadulom pakadto sa kasanag. Napuno ako sang kalipay sa kalinong nga ara sa akon, pero may kahadlok basi makadanlog ako kag magbalik sa pagpakasala. Bisan diin sining tion nabatian ko ang nagasunod nga bersikulo: Indi kamo magtipon sang manggad para sa inyo kaugalingon diri sa duta, sa diin ang mga sapatsapat kag ang mga tuktok makaut-ot kag ang mga makawat makasulod sa pagpangawat. Sa baylo, magtipon kamo sing manggad sa langit, sa diin wala sang sapatsapat kag tuktok nga makaut-ot kag ang mga makawat indi makasulod sa pagpangawat. Kay kon diin ang inyo manggad didto man ang inyo tagipusuon. Mateo 6.19-21 Nabinagbinag ko kon ang akon pinansyal ihatag ko sa Dios, ang tagipusuon ko matuod nga nagapabilin man sa iya. Nakita mo, ang paghatag sang aton kuwarta nagaupod ang aton tagipusuon. Ginahigugma ko sia kag gusto ko higuma-on sia sa bug-os ko nga kabuhi, gani nagsugod ako sa kabuhi paghatag. Sa ginsuguran, wala ako makahibalo 128
kon pila ang akon ihatag, gani ginahatag ko tanan sa iya kag nagapamangkot ako kon ano ang akon pagabatunon. Sa ulihi na lang ako nakahibalo nahanungod sa ikapulo kag paano ginpaka-maayo sila nga nagahatag. Nagahatag kita sa Dios sa pagtuo nga sia ang matuod nga ginhalinan: indi ang aton trabaho, ang aton mga tinipon, ang aton mga abilidad, ukon bisan ano nga butang. Gasalig kita sa iya nga sia lang ang Dios nga makahatag sang tagsa naton nga kinahanglanon. Ang Bibliya nagasiling sa aton sa Filipo 4:19, nga "ang Dios magahatg sa inyo sang tanan ninyo nga kinahanglanon sa buganan nga manggad kay Cristo Jesus." Sa aton paghatag ginabuksan ta ang iya kamot sa pagpakamaayo gid sa aton. Isa sina ka gab-i sa simbahan, nagapasa sila sang 'offering plate' kag sang ini nagapadulong na sa akon gintan-aw ko ang akon pitaka kag may isa ako ka dolyar nga papel kag bente papel nga dolyar. Tani lima ka dolyar, pero wala ako sina. Nagsugod ako panghunahona kon diin sa sini ang akon ihatag. Sa una, kinuha ko ang isa ka dolyar kag ginkondenar ako; gani ginbalik ko kag ginkuha ang bente, pero nagbatyag ako tama ka dako. Ara ako sa negosyo sa sina nga tion kag amo lang gid ini ang akon kuwarta. Ang tinago ko sa bangko gamay na lang kag wala ko kahibalo kon san-o ako makakuwarta. Nagapalapit na ang 'offering plate'. Sa hinali nabinagbinag ko ginhatag ni Jesus ang tanan para sa akon. Gani nagdesisyon ako nga ihatag ang tanan nga akon dolyar kag ginbuy-an ko ang akon pagtuo nga ang Dios magahimono sang akon mga kinahanglanon. Sang ako nagkadto sa akon 'mailbox' sa sunod nga adlaw, dira may 972 nga dolyar sa sulod! Si Jesus nagsugata sa punto sang akon pagkinahanglan kag sa sini naeksperyensya ko ang relasyon upod sa iya. 129
May mga tawo nagasiling indi kita maghatag para magkuha balik. Ang kamatuoran indi ta ibalewala, tungod nga, sa paghatag, ginahimo ta sa buhi kag gamhanan nga Dios. Sa sini nga bahin sang paghatag, makita ang Dios nagasugata sang aton matag-adlaw nga kinahanglanon, kag nagadalom ang aton personal nga relasyon sa iya. Diri makita ta nga gusto niya nga mangin-Dios sa tunga naton, kag indi lang wala kabalaka nga agalon sa ibabaw naton: Magpanghatag kamo sa iban, agod ang Dios magahatag man sa inyo. Ang ihatag sa inyo nasukob sing maayo, nadasok, nauyog kag nagaawas. Kay ang ginagamit ninyo nga talaksan para sa iban amo man ang talaksan sang Dios para sa inyo. Lucas 6.38 Makapalapit kita sa Dios sa isa sa duha ka mga pagga - wi nahanungod sa kuwarta. Ang isa, nagahatag kita kag nagabaton kay may relasyon kita upod sa Dios. Nagpaka - maayo sia sa aton. Kag magabugana pa kita sa pag-alagad upod sa iya. Ang ikaduha, imbis nga kita mag-alagad sa Dios; nagahatag kita agod ang Dios magabulig sa aton mag alagad sa kuwarta kag dutan-on nga mga handom. Kon indi kita maghalong, magasugod kita patindog nga gatinguha gamiton ang Dios sa bahin nga kita ang mag-alagad sa iya. "Wala sing tawo nga makaalagad sa duha ka agalon. Kay kontrahon niya ang isa kag higugmaon niya ang isa, ukon magadampig sia sa isa kag magatamay sa isa. Indi kamo makaalagad sing dungan sa Dios kag sa manggad." Mateo 6.24 Sa aton paghatag dapat sundon ang ehemplo ni Jesu- Cristo kag paagi sa aton pagtuo ang Dios magapakamaayo sa aton kag magahimuno sang aton mga kinahanglanon. Wala gid sing malain sa manggad; ang aton kinaugali sa sina amo ang importante sa Dios. 130
Tan-awon ta ang iban nga mga hitabo diin ang Dios nagapadya sa nagahatag, kag dayon sa pipila ka mga kasulatan sa sini. Sang kami nagsaylo sa Valer, Montana, sa pagpatukod sang iglesia didto, nagatipon ang mga lalaki nahanungod sa paano ako bayaran. Sa simbahan, may ara dira kahon nga may duha ka buho sa ibabaw. Ang isa may marka nga ikapulo kag ang ikaduha may marka nga 'offering'. Ang mga tawo, sa ila kinabubot-on, magabutang sang ila kuwarta sa kahon suno sa Dios nga naghikot sa ila tagipusuon. Matapos ang mga hinambalanay, naghambal ako sa pagkuha sang 90% sa ikapulo kag ang 10% ihatag ko sa iban nga grupo. Ang isa ka utod, sa indi makapati, nagpamangkot kon ako nag-buang. Sa sulod sang anom ka bulan sang wala pa kami nakaabot sa simbahan, ang ila bulanan nga makuha sa ikapulo kag 'offering' apat ka gatos ka dolyar. Ini nga kantidad kulang para sa arkila kag pagkaon para akon pamilya. Ako nagsiling indi ako buang, pero kami nagatuo nga sa paglakat upod sa Dios, sia nag- upod sa amon. Nahuman ang desisyon sa pagtuman sa idalom sining kasugtanan. Sa sulod sang dose ka bulan, nahuman ang simbahan, naplastar ang eskwelahan, kag nahimun-an ang amon pagkinahanglan. Sa pila ka mga semana nga nagligad, may isa naman ka pagtipon diin ako nagsiling kinahanglan magdugang isa ka kuwarto sa simbahan. Ang amo man nga utod nga sang nagligad nagpamangkot kon ako nagbuang nagkuha sang katapusan niya nga 250 nga dolyar sa iya ngalan kag ginahatag ini sa pagsugod sa sini nga proyekto. Sunod semana, tapos nga wala trabaho sa madugay nga tion, may 'oil company' sa malayo nagtawag sa iya sa pagtrabaho para sa ila. Nag-obra sia sang 60 ka oras sa tag-65 ka dolyar kada oras. Ginhimon-an sia sining kuwarta sa pagkaon sang iya panimalay asta sang ang obra sang tig-lagas sang dahon nag-abot. 131
Akon man nadumdoman sang gab-i ang babayi nagtin - dog sang natapos na ang panimbahon kag nagtuad sia nagakinahanglan kuwarta para ibayad sa tag-iya sang balay ukon pagapahalinon sia sa balay nga iya ginaistaran. Isa sa mga utod sa Ginoo, diin wala trabaho halos diutay nabilin nga kuwarta, ginhatag niya ang iya hingapusan nga pila ka mga dolyar para indi sia pagpahalinanon sa balay. Sunod semana, nagbalik sia sa pag-obra kag nagpabilin nga masa - ko sa pag-obra sa nabilin nga tigtulognaw. Nakita ko nga kon ginakinahanglan ta pinansyal kag wala ta kahibalo ano ang aton himoon kinahanglan mag - hatag kita kon ano ang ara sa aton, kag magsimba sa Dios. Matuod Sia! Buhi Sia! Ini magapahayag sang aton pagtuo sa Iya. Ang Dios nagakabalaka para sa Iya kaanakan. Wala na sing nabilin nga bahin sa sini nga libro para sa akon pagpanugid sang tanan ko nga pagkinahanglan pinansyal kag halin sang akon pagkinahanglan naghatag ako bahin sini bilang binhi sang akon pagtuo. Samtang nagasab-og ako sini ginapahayag ko ang akon pagtuo. Akon ini ginali - watliwat himo. Ang Dios nagsugata sang akon kinahang - lanon kag ginabayaw ako labaw sa diin ako sadtong wala pa ako nagsalig sa Iya. Tan-awon ta subong sa kasulatan ang nahanungod sa paghatag. Nagsugod ini sadto pa upod sa aton amay Abra -ham sa libro sang Genesis. Kag si Melquisedec nga hari sang Salem ag pari sang Labing Mataas nga Dios nagdala sing kalan-on kag bin okay Abram, Kag ginbesdisyonan niya kag nagsiling, "Kabay nga ang Labing Mataas nga Dios nga naghimo sang langit kag duta magbendis - yon kay Abram. Kabay nga pagadayawon ang Labing Mataas nga Dios nga nagpadaog sa imo sa batok sa mo nga kaaway." 132
Kag si Abram naghatag sa iya sang ikapulo nga bahin sang tanan nga iya nakuha. Genesis 14:18-23 Makita ta si Abraham wala gin-obligar sa paghatag sini. Wala gid sia ginhambalan sa paghatag sini. Sia may ara da - ko gid nga gugma kag pagdayaw para sa Dios, kag indi gid sia makapugong kundi maghatag. Parehos man sini sang ang Dios nagahigugma gid sa aton, kag nagpakatawo kag napatay sa krus para sa aton. Ang paghatag sang kuwarta indi sa bisan ano nga bu - hat sa pagbakal lugar sa atubangan sang Dios ukon naga - pugong sa Iya nga pinahan kita kon indi ta maghatag. Na - himo ini upod sa aton pagpalangga sa Iya kag sang aton buhi nga relasyon. Nagatuo ako nga kon ano ang ginahi - mo ta sang aton kuwarta nagapakita kon diin ang aton tagi - pusuon. Sang ang Dios naghambal, Sia nagahigugma sa malipayon nga nagahatag; Sa hunanona ko Sia nagasiling, ginahiguma ko ang abri mo nga tagipusuon sa akon kag ang kinaiya mo sa pagsalig sa akon sa paghimono sang imo mga kinahanglanon. Indi ta ibaylo ang aton pagtindog sa atubangan sang Dios palayo halin sa krus pakadto sa dutan-on nga mga buhat tulad sang aton paghatag. Dapat manginkaangay kita kay Abraham nga tapos ginbaton ang pagpakamaayo sang Dios nagbalik sa pagsimba kag paghatag ikapulo sang tanan nga iya. Makita sa idalom sang daan nga katipan ang Dios nagsiling hatag kag Ako magpakamaayo sa imo. Sa kay Jesu-Cristo, ang Dios nagpakamaayo na sa aton. Wala na kita nagahatag sa kahadlok, nagahatag kita sa pagtuo. Gi- nahatag sini kon ano ang aton nga Iya ni Cristo. Bilang Bag- o nga Katipan nga mga Cristohanon ang aton paghatag 133
wala nagbag-o sang aton tilindugan sa atubangan sang trono sang Dios; ini naga-abri sang aton tagipusuon kag aton pagtuo. Gani ini nagapahayag sang grasya sang Dios sa pag-ilig paidalom kag nagasugata sang aton tanan nga kinahanglanon sa kay Cristo Jesus. Ang mga pagpakama - ayo tungod sang aton paghatag nagaabot sang ginapaha - yag ta ang aton pagtuo sa krus ni Cristo kag sa kamang - garan nga gintigana paagi sang Iya sakripisyo. Kon kita nga gintuton-an ni Jesus nagahatag, nagapahuway kita sa atubang sa trono sang grasya kag tulad ni Abraham nagahatag kita sang aton ikapulo kag mga halad sa pagsimba sa aton Dios. Diri sini, ginatugyan ta ang aton manginkaayuhan nga palaabuton, ang patubas sang aton mga kina - budlayan, kag mga handom sang aton tagipusuon. Sa paghatag naton ginatuad ta sa aton Dios, "Ikaw ang nagtuga sang Langit kag sang Duta, tag-iya sang tanan nga mga butang subong kag sa katubtoban. Ikaw lang gid ang akon Dios." 134
Pangamuyo May ara ka bala lugar diin ikaw nagakadto, kag ang tanan dira daw may kapuslanan? Sang bata pa ako ina amo ang "dako nga bungyod."Kon may mga butang nga mabug-at sa akon kabuhi. Nagakadto ako sa dako nga bungyod dala ang akon bag kag riple. Ang akon kaladtuan daw isa ka milya kag tunga sidlangan sang balay nga ako nagtubo. Ining bungyod bilidhon lang sa akon. Sang ako nagalakat sa mga kahilamonan pakadto sa mga kahoy u - pod sa akon ido, Timber, ini daw nagapabalik sa akon ka - ugalingon liwat. Didto naghimo ako balay balay halin sa mga sanga, nagsindi kalayo, kag nagaisahanon upod sang akon mga damgo kag kasakit. Magapungko ako, gatulok sa kalayo kag nagakaon. Samtang ang kalayo nagasaot, ang ido gatulog, kag ginatulok ko ang palibot gikan sa akon bungyod, ini daw nagabuhi sa akon liwat sa punto nga ma -sarangan ko ini. Indi gid ako sigurado nga, tungod wala man sang nagbag-o luwas lang sa akon batasan. Subong ang lugar nga akon ginakadtuan amo ang pangamuyo kag mabatyagan ko ang kalinong. Sa pangamuyo, mas mada - mo pa sang sa aton lang batasan ang gabag-o! Sa ining pagpangamuyo masugata ta upod ang aton personal nga Dios. Ginhtagan niya sing kusog ang mga maluya kag ginakapoy. Bisan ang mga pamatan-on ginaluyahan; ang mga pamatan-on nga lalaki giinakapoy. Pero ang nagasalig sa bulig sang Ginoo makaangkon sang bag-o nga kusog. Magatimbuok sila kaangay sang mga agila; Kon magdalagan sila, indi sila pagkapuyon; kon maglakat sila, indi sila pagluyahan. Isaias 40.29 - 31 Sa pangamuyo amo nga diin gakadto kita sa presensya mismo sang Dios kag makita ang Iya plano, kahilwayan, 135
kag gahom. Diri nagadayaw ta kag nagasimba sa Iya sang tanan kag tanan nga Iya nahimo, kag pagahimoon. Sila lang gid nga nakahibalo sining lugar sa pagpakig-angot amo sila nga nagapalapit sa Dios paagi kay Jesu-Cristo. Sa aton paghiusa upod sa Dios, ang pangamuyo naton may madamo nga mga porma, pareho sang paghinam - balanay upod sa isa kag isa. May ara kita pagsulondan sa pagpangamuyo nga ginhatag ni Jesus: Gani dapat kamo magpangamuyo sing subong sini: 'Amay (mahigugmaon nga relasyon) namon nga yara sa langit, pakabalaanon ang imo ngalan (pagtahod kag pagsimba), Magkari ang imo ginharian, matuman ang imo kabubot-on diri sa duta (nagapangayo para paggiya) subong man sang sa langit (nagatuman sa iya pagkaGinoo). Hatagi kami karon nga adlaw sang kalan-on nga amon kinahanglanon (pangamuyo para sa mga kinahanglanon), Patawara kami sang amon mga sala (pagtuad kag pagpatawad), subong nga ginapatawad man namon ang mga nakasala sa amon (pangamuyo sa pagpatawad sa iban kag pagpatunga). Indi kami pag-ipadaog sa mga pagsulay (personal nga pangamuyo) kundi luwasa kami sa Malaut. Mateo 6:9-13 Sang ika-18 nga siglo, sa tion sang 'Inaway Sibil' sa Estados Unidos, may ara didto tigulang nga mag-asawa diin masyado gid ka manggaranon. May ara sila isa lang gid ka bata nga laaki nga ginapalangga kag pagahatagan sing tanan nila nga manggad. Sang ang inaway nagapadayon, ang ila gugma para sa mga Aprikano-Amerikano nga mga ulipon nagtubo sing dako kag sila nagtugot sa pagresgo sang tanan nila nga gugma kag mga damgo sa pagpadala sang ila bugtong nga anak sa pag-entra sa inaway. Sang nadula sia sa ila panulok, naglaom na lang sila nga magatapos sa madali ang inaway kag magabalik sia sing madinalag-on. 136
Naghulat sila, upod ang kahangawa sa tagipusuon, sa pag-abot sang tagsa ka sulat kag magasugid sa ila nga ang ila anak buhi sa inaway. Sigi abot ang mga sulat kag naga - sugid sang tion sang kalipay sa pagbalik liwat sa panimalay upod sa iya mga pinalangga, balik sa iya ginpanubli, kag sa paghiliusa upod sa ila. Gani isa ka adlaw ang ila gid ginaka -hadlukan nahanabo nag-untat ang mga sulat. Sang ang inadlaw nahimo semana kag ang semana sa binulan, nag - hulat sila nga wala gid tinaga halin sa ila bata. Ang inaway natapos kag padayon ang kabuhi, nalipatan ang tanan kun -di handumanan. Isa ka adlaw, nakabati ang amay ginahod nga matunog kag nagasinabtanay sa portico sang ila dako nga balay. Sang sia nagakadto sa puwertahan, nakita niya ang bantay nga mainit nga nagasabat sa imol nga gisi-gisi ang bayu, nga indi maghalin. May ara sia ginabayaw gision nga papel kag gusto maghambal sa tag-iya. Ang amay nag - siling sa bantay sa pagsugot sa tawo sa pagpalapit. Ang estranghero nagpalapit kag nagluhod atubang sa amay kag ginhatag ang gision nga papel sa iya. Ang amay nagkuha sang piniod kag duguon nga papel kag ginbasa ang nasulat nga mensahi nga dala sini. "Pinalangga ko nga amay, tagu - matayon Ako subong sa patag-awayan. Ginhatag ko ang akon tanan sa pagbakal kahilwayan para sa akon mga ami - go. Nagaluhod ang isa sa ila sa tupad ko sa pagbulig sang akon mga pilas. Kon sia makakadto sa imo upod ining papel nga nasilyohan sang akon dugo; amay ko, tuguti nga ang akon manggad mangin-iya, parehos man sang presyo sang iya kahilwayan nga sa subong nangin-akon." Kay kamo nakahibalo sang grasya sang aton Ginoong Jesu- Cristo, nga bisan manggaron sia, nagpakiimol sia tungod sa inyo, agod nga paagi sa iya kaimulon mangin-manggaranon kamo. 2 Corinto 8.9 Kon mag-abot ina nga adlaw, indi kamo magpangayo sa akon sang bisan ano nga butang. Nagasiling ako sa inyo sang matuod: 137
Ang Amay magahatag sa inyo sang bisan ano nga inyo pangayuon sa akon ngalan. Tubtob karon wala pa kamo maka -pangayo sang bisan ano sa akon ngalan; pangayo kamo kag kamo magabaton, agod nga ang inyo kalipay manginbug-os. Kon mag-abot ina nga adlaw magpangayo kamo sa iya sa akon ngalan, kag wala ako nagasiling nga kinahanglan pa magpanga -yo ako sa akon Amay para sa inyo, kay ang Amay mismo nagahigugma sa inyo. Ginahigugma niya kamo kay kamo naga -higugma sa akon kag nagatuo nga ako nagikan sa Dios. Juan 16.23 - 24, 26-27 Amo man ini sang kita ara kay Jesus. Ang tanan nga kamanggaran sa langit ginatigana para sa aton. Ang aton pagtuo sa Iya dugo; ginpatulo sang aton Manlulowas naghilway sa aton mga sala kag naghatag sa aton dalan pakadto sa Amay. Dira sa atubangan sang Iya trono may kaangtanan kita upod sa Iya. Aton ang kamanggaran sang ginharian paagi sa pangamuyo sa pagtuo. Paagi sa ining pangamuyo nagakadto kita sa trono sang aton Manunoga kag gapahuway bilang hari, tinlo kag hilway kay Cristo. Diri ginapahayag ta ang gahom kag kabuhi sang Dios sa aton mga kahimtangan kag sa kahimtangan sang iban. Tan-awon ta sa pila ka kasulatan nahanungod sini: Gani indi kita magkahadlok sa pagpalapit sa trono sang Dios, sa diin yara ang grasya. Didto magabaton kita sing kaluoy kag grasya nga makabulig sa tion nga ginakinahnglan naton ini. Hebreo 4.16 Indi kamo magpalibog sang bisan ano, kundi sa inyo pagpa - ngamuyo, magpangayo kamo sa Dios sang inyo kinahanglanon nga magapasalamat sa gihapon. Filipos 4.6 Nagsiling si Jesus, "Dumdoma ninyo ini! Kon nagtuo kamo kag wala nagapangduhadoha, mahimo ninyo ang akon mahmo sa 138
sining higera; kag indi lamang ina, kundi makasiling pa kamo sa sini nga bakulod, "Halin ka diri kag maglukso sa dagat,' kag mahimo ina. Kon nagatuo kamo, mabaton ninyo ang bisan ano nga pangayuon ninyo sa pangamuyo. Mateo 22.21 - 22 "Pangayo kag pagahatagan kamo, panuktok kag pagaabrihan kamo. Kay ang nagapangayo pagahatagan, kag ang nagapangita makakita, kag ang nagapanuktok pagaabrihan. May amay bala nga magahatag sing bato sa iya anak nga nagapangayo sing tinapay? Ukon magahatag bala sia sing man-og kon pangayuan sia sang isda? Gani kon kamo nga mga malaut makahibalo maghatag sing maayo nga mga butang sa inyo kabataan, daw ano pa gid ang inyo Amay nga yara sa langit. Magahatag sia sing maayo nga mga butang sa mga nagapangayo sa iya. Mateo 7.7 - 11 Kon basahon ta sa Bibliya upod ang putli nga tagi - pusuon, Makita ta ang bisan ano nga butang nga mahimo sang Dios, sa Iya ginsaad nga himoon sa pagsabat sa aton pangamuyo. Masyado ini ka makatilingala labaw pa sang sa mahangpan naton kon wala ang bulig sang Espiritu. Kinahanglan nga bantayan ta ang aton tagipusuon kag ang aton mga handom kon ara kita nagapangamuyo sa atubangan sang trono sang Dios. Antes ka mangamuyo, dapat pamangkuton mo ang imo kaugalingon, ako bala nagapangamuyo sa Dios kon gusto ko lang ukon ako bala nagatugyan sang akon kaugalingon nga kabuhi sa Ginoo? Tan-awon ta ang kasulatan nga nagapakighambal sa aton nahanungod sang aton batasan sa pangamuyo karon nga nakita ta ang ining gahom nga ginatigana sa aton: Hupti ninyo ini nga panghunahona nga iya man ni Cristo Jesus: Bisan sia Dios wala sia magpamilit nga magpabilin nga katupong sa Dios. Sa baylo sa iya kaugalingon nga kabubot-on 139
Ginbayaan niya ining iya mga kinamatarong kag nagkabuhi subong isa ka ulipon. Natawo sia kaangay sang isa ka ordi - naryo nga tawo. Nagpaubos sia sang iya kaugalingon kag nag - masinulondon tubtob sa kamatayon, bisan pa ang kamatayon sa krus. Filipos 2.5 - 8 Kita nga natawo-liwat kay Cristo matuod gid nga may gahom sang Manunoga nga gintigana diri sa kalibutan. Indi ini butang nga dapat ta tinguhaon gid; dapat saligan ta ini, sa pagtuo. Gani dapat kita magbalikid sa krus kag sa pagpaubos itugyan ini tanan balik sa Iya. Amo nga sa diin ang Espiritu dapat magakontrol sa aton, indi ang ulodnon ukon ang kinaalam nga kagamhanan. Kon ang pinakauna naton nga lambuton sa pangamuyo indi ang madalom nga relasyon upod sa Gamhanan nga Dios, ang aton pangamu -yo magapahayag sang aton kaugalingon nga handom kag unod. Makita naton ang aton kaugalingon nagapangayo sang mga butang sa Dios kag wala sila mabaton. Mabasa ta ini sa Santiago 4:3: "Kag kon nagapangayo kamo, wala kamo ginahatagi, kay ang inyo mga tinutuyo malaut. Ginapangayo ninyo ini nga mga butang para sa inyo kaugalingon nga kalipay." Ini importante nga indi ta pagkuhaon ang gahom sang Dios kag tinguhaon nga gamiton sa pag-alagad sang aton daan nga tawo ang handom sang aton unod. Nagapati ang iban nga sang natawo ka liwat, ikaw dayon naggamit sang Gahom sang Dios kag magalakat sa pagtuga sang imo kaugalingon mauswagon nga kalibutan upod sa panga - muyo sa pagtuo. Matuod ini kon patay ka sa imo kaugalingon kag buhi sa kabubot-on sang Dios; pero kon wala kita nagtugyan sa Iya pagkaGinoo, matuod nga kita nagatinguha paggamit sa Dios sa pag-alagad sang aton rebelyon. Sang ginahimo ta ini, nagapadayon kita kaon sang Kahoy sang Ihibalo sang Maayo kag Malain, kag wala nagalakat sa Espiritu. Mahimo kita makakuha pila ka mga 140
pagpakamaayo halin sa Dios sa sining paagi (nagapaulan Sia sa mga matarong kag dimatarong), pero madula ta ang madalom nga kaangtanan nga ginahandom sang Dios para sa aton. Ini makalulooy sang ikomparar ta ining batasan upod sa tagipusuon ni Cristo. Sia nagsiling sa Juan 6:38: "Kay nagkari ako halin sa langit indi sa pagtuman sang akon kabubot-on, kundi sa kabubot-on sang nagpadala sa akon." Diri sa liwat, indi ta pamainsaron ang pangamuyo sa pagtuo bilang una nga lupok kag madalagan sa paghimo sang mga dalagko nga butang samtang tagsa tion lang mag- upod sa Dios. Wala na sang pinalamalaut dira amo ang pagbaton kay Cristo kag himoon ang iya grasya mag-alagad sang aton handom kag kinaugalingon nga gusto. Dapat maghalongs nga indi kita bahin sa amo sining kinagamo. Dapat mahangpan ta nga ang aton kaangtanan upod sa iya amo ang pinakadako nga benipisyo nga aton nga mabatuns gikan sa pangamuyo. Panumdomon ta pirmi ang paandam sang mga taga Colosas 3:1-3: Ginbanhaw kamo kaupod ni Cristo, Gani pangitaa ninyo ang mga butang nga yara sa langit, sa diin nagalingkod si Cristo sa iya trono sa tuo sang Dios. Ibug-os ang inyo mga panghunahona sa mga butang nga didto sa langit kag indi sa mga butang nga yari diri sa duta. Kay napatay kamo kag ang inyo kabuhi natago upod kay Cristo sa Dios." Makita ta nga ano ang ginahandom ta sa guwa ni Cristo amo gali ang malaut nga handom kag dapat ituad ta ini nga sala. Magasugid ako masubo nga estorya nahanungod sa akon sa sini nga bahin kag ang pangamuyo ko indi ka man magparehos sini. Nagsugod ini sa akon sang pagtuon ko magpiloto. Wala ini nagdugay sang nagsugod ako sa pagtan-aw sa mga eroplano kag nangabay may ara ako sina. 141
Bilang isa ka tawo nga ang hunahona sa sina nga tion wala gid bug-os nga "nagapangita sang butang sa ibabaw," nagsugod ako handom sang akon eroplano. Dayon nagsu - god ako sa pagpahanugot sa demonyo sa paghambal sa akon nga anak ako sang Dios kag para ang ina sa akon. (Nadomdoman mo ano ang ginhambal sang demonyo kay Jesus? Kon ikaw Anak sang Dios hambala ining mga bato sa paghimo tinapay.) Tapos indi bala kita tanan "Mga bata sang Hari?" Kita dapat gid makaangkon sang mga maayo nga butang? Kag nagpadayon ini asta nakabati ako nga kon ituad mo ang imo pangamuyo kag maghambal bas -kog nga nagasigurado, maangkon ko ang eroplano! Ang handom sang akon mga mata kag ang bugal sang kabuhi napalipay ko. Ang tanan magamaayo sa ina nga tion. Wala madugay natukiban ko ang Pulong sang Dios matuod, gani lang, diin ini nagasiling sa Salmo 106:15 Nakita mo nanginkalibutanaon ako sa akon tagipusuon, nagsugod ako sa pag-angkon sang mga pagpakamaayo sang Dios labaw pa sa kaugalingon nga gusto sang Dios. Sa ikaduha nga tion nga ako nagpalupad sang eroplano natalupangdan ko nga sa guwa ako sang kabubot- on sang Dios. Naghinulsol ako kag nagbiya sa eroplano. Nagpangamuyo ako sang kapatawaran sa Dios kag grasya para sa akon pagkamahamkunon, nga sa Iya mga mata amo ang pagkadios-dios. Indi madugay tapos si ni nabasa ko sa Salmo 12:4...Makatuo kita, makatuad, kag magsaksi, pero kon kita nagapangayo sang mga butang nga indi kabubot-on sang Dios para sa aton dutan-on nga handom, nagapa -kasala kita. Samtang nagakabuhi kita nga malapit upod sa Dios kag sang ang Espiritu nagagiya, napakita ta ang aton pag-tuo kag naangkon ang tanan nga natigana sang Dios para sa aton. Dapat may personal nga kaangtanan kita upod sa Iya para mapabutyag ta ang aton mga handom kag tugu-tan Sia nga ipakita sa aton ang Iya kabubot-on kag katu-yoan. Sang nahibaluan ta ang Iya kabubot-on kita magapadayon lakat samtang nagahulat kita sang Iya sabat sang aton 142
pangamuyo paagi sa pagtuo. Diri sa sining bahin ma-baton ta ang mga promisa samtang kita nagatuo, naga-tuad, nagasugid, kag nagadayaw sa Iya mga pagsabat. Nag - hambal kita! Naggiho ang bukid! Sa Dios ang tanan nga mga himaya! Amen! Kinahanglan ta mangamuyo nga may paghisugot upod sa Pulong sang Dios. Dayon makasiguro kita nga ini ang kabubot-on sang Dios para sa aton kag para sa aton kabuhi. Ang Bibliya puno sang mga saad nga nangin-aton samtang ginapangita ta ang kabubot-on sang Dios sa pangamuyo. Ang pinakaimportante nga butang para sa aton amo ang pagpangamuyo. May ara dira mga linibo nga mga ra son nga indi magpangamuyo, pero ang malaut nga panga - muyo mas maayo pa sang wala na gid gapangangamuyo. Dapat mahibaluan ta wala dira kaangtanan sa tunga sang bisan isa nga wala ta ginaestorya. Matuod ini upod sa Dios amo man sa tawo. Si Jesus nagsiling: Pero kon magpangamuyo ka, sulod ka sa imo kuwarto, sirahi ang puwertahan kag magpangamuyo ka sa imo Amay nga indi makita. Kag ang imo amay nga nagalantaw sang imo ginahimo sa tago magabalos sa imo. Mateo 6.6 Dapat nga siguradohon ta pirme nga imbitahon ang Balaan nga Espiritu sa pagbulig sa aton. Kon magkuha ta tion sa paghulat, Matukiban ta ang aton kaugalingon nga ginagiyahan sang Espiritu sa aton tinion nga pagpanga - muyo. May mga tinion dira diin mabatyagan mo ang pagpangamuyo para sa iban ukon sa mga butang, kag mahibaloan sa pagkaligad nga may ara dira matuod nga pagkinahanglan sa sina lang gid nga tion sang imo mga pangamuyo. 143
Ang isa naman ka bahin sang pangamuyo amo ang pagpuwasa. Ini amo ang paglakat ta nga wala pagkaon kag kon kaisa tubig samtang kita nagapakig-away sa panga - muyo. Samtang nagatuon kita sa kasulatan, matukiban ta nga indi lang Dios, kundi amo man ang mga anghel nagatuman sa aton pangamuyo kag pagpuwasa. May ara apat ka mga tion sa Bibliya diin malawig nga panag-on sang pagpangamuyo ang mga ginhambalan luwas sang sa Pentecostes. Sila ni Daniel, Jesus, ang una nga iglesia nga nagapangamuyo para kay Pedro, kag kay Pablo. Natukiban ta nga sang si Daniel nagpuwasa kag nagpa ngamuyo, ang anghel nagkadto sa iya. Sang si Jesus tapos sang siya ginsulay sa kawayangan, ang mga anghel nagkadto kag nag- alagad sa Iya. Sang ang una nga iglesia nagpangamuyo para kay Pedro sa prisohan, ang anghel nag-abot kag naghilway sa iya. Sang si Pablo nagpuwasa kag nagpangamuyo sang pagbagyo sa tunga dagat, tapos sa madamo nga mga inadlaw ang anghel nag-abot kag nag-upod sa iya. Sang kita nagmatinud-anon sa pangamuyo, ang Dios nga nagtuga sang uniberso nagpaubos sang iya kaugalingon kag naghatag sang mga kamanggaran sang langit natungod sa aton. Ini mas labaw pa sang sa aton mga paghangop. Subong nga ara na kita kay Cristo matuod nga naambit ta ang hilikuton sang mga anghel kag ang pagtuga nga gahom sang Dios. Ari ini sa pangamuyo, sang ginpahayag ta ang aton pagtuo, ginahimo ta ang pagpakig-away batok sa kalibutan sang mga espiritu sang kadulom kag nabaton ta ang pagdumala sa ibabaw sang mga sitwasyon kag mga hitabo. Ining gahom nangin aton samtang nagatindog kita sa awtoridad ni Cristo-Jesus. Ang satanas kag ang iya tanan nga mga demonyo nahadlok kag nagakurog sang ang iglesia nagtiko sang ila mga tuhod kag nagsugod sa paggiho sang 144
ginharian sang Dios lakat batok sa iya. Tuguti ako sapagdasig sa imo sa sini nga tion sang imo nga una nga mga adlaw paglakat upod sa Dios sa paghanas sang kinaugali sa pagpuwasa kag pagpangangamuyo. 145
146
Ang Kaaway Ang demonyo? Ang buot mo silingon nga ang kyut gamay nga tawo nga may magagmay nga sungay, nga nagalibot-libot suksok ang pula nga delargo kag gadala dako nga tinidor, inang kaladlawan gamay nga tawo nga daw indi magsakit sa bisan kay sin-o? Indi! Sia amo ang isa nga nagtiplang sa aton sa paghunahona nga sia kyut kag indi makapanakit. Sia amo ang kaaway sang aton mga kalag! Sia amo ang isa nga ginhambal ni Jesus sa Juan 10:10 diin sia nagsiling, "Ang kawatan nagkari lang sa pagpanga - wat kag pagpatay kag sa paglaglag." Sia amo ang isa nga gintawag sa Bibliya, "ang nagaakusar sang mga kautoran," nga nagadumot sa aton mahigugmaon nga Amay kag naga - kalipay sa pagpatay sang iya mga kabataan. Amo na ini ang tion nga magapalapit kita liwat sa Pulong kag tukibon kon ano ang ginasiling sang Bibliya nahanungod sa kon sin-o gid ang demonyo. "Isa ikaw anay ka huwaran sang pagkahimpit. Daw ano kaalam kag kaguwaapo sa imo sadto anay! Nagpuyo ka sa Eden, sa Hardin sang Dios, kag napunihan sang tanan nga sahi sang sang malahalaon nga mga alahas: mga rubi kag mga diamante, topasio, berilo, kornalina, hase, sapiro, esmeralda, kag karbunklo. Napunihan ka sing bulawan. Ginhimo ini para sa imo sa adlaw sang pagtuga sa imo. Nagbutang ako didto sing makahaladlok nga anghel nga magabantqy sa imo. Nagpuyo ikaw sa balaan nga Bukid kag naglakat sa tunga sang nagaigpat-igpat nga mga alahas. Himpit ang imo pagginawi halin sang pagtuga sa imo tubtub nga naghimo ka sing malaut. Masako ka sa imo negosyo kag tungod sini nagmalinapason ka kag nagpakasala. Gani gintabog ko ikaw sa akon balaan nga bukid. Ang anghel nga nagbantay sa imo ngtabog sa imo gikan sa sa tunga sang nagaigpat-igpat nga mga alahas. Nagpabugal 147
ka tungod sang imo kaguwapo, kag tungod sang imo pagkabantog nagbinuang ka. Ezekiel 28.12-17 Nagpamat-od ikaw sa pagsaka sa langit, kagsa pagpahamtang sang imo trono sa ibabaw sang labing mataas nga bituon. Naga -hunahona ka nga magagahom subong is aka hari sa bukid sa amihan sa diin ang mga adios nagatilipon. Nagsiling ka nga magasaka ka sa ibabaw sang mga panganod kag manginka - angay sang Labing Makagagahom. Pero sa baylo sini ginhaboy ka sa kaidadalman sang kalibutan sang mga patay. Isaias 14.13 - 15 May ara tion sa nagligad nga eternidad nga ara sa langit si Satanas bilang anghel sang Dios. Sang ginpakataas niya ang iya kaugalingon bilang Dios, ginhukman sia kag gintabog paguwa sa langit. Ginasugid ini sa aton sa Bugna 12 nga si Satanas gintabog paguwa sa langit kag 1/3 sang mga anghel nahulog upod sa iya. Si Jesus naghambal sini sa Lukas 10:18; "Nakita ko si Satanas nahulog tulad sang kilat gikan sa kalangitan." Matuod gid si Satanas sa kalibutan diin kita nagkabuhi subong, diin sia nagapadayon tinguha sa pagpakataas sang iya kaugalingon. Katulad sang Dios nga bug-os nga maayo kag wala sing malain sa Iya, si Satanas amo man nga bug- os nga malain, kag wala dira sing maayo sa iya. Nagatinguha sia nga ang katawhan mapaidalom sa sala kag matiplang kag mapahilayo sa Dios. Wala sila nagatuo kay ang ila mga panghunahona gindulman sang nga dios sini nga kalibutan. Ining malaut nga dios amo ang nagalipod sa ila agod nga indi sila makakita sang kapawa nga nagasilak sa ila halin sa Maayong Balita nahanungod sa himaya ni Cristo, nga amo gid ang larawan sang Dios. 2 Corinto 4.4 148
Indi ini katingalahan! Kay bisan gani si Satanas makahimo sang iya kaugalingon subong nga anghel sang kapawa. Gani indi katingalahan kon ang iya mga alagad magpakunokuno nga mga alagad sang katarungan. Sa katapusan magabaton sila sang nagakaigo sa ila mga ginahimo. 2 Corinto 11.14 - 15 Nahibaloan ta nga kita iya sang Dios, bisan pa nga ang bug-os nga kalibutan yara sa idalom sang paggahom sang Yawa. 1 Juan 5.19 Mga anak kamo sang inyo amay nga amo ang Yawa, kag buot ninyo sundon ang luyag sang inyo amay. Manugpatay sia sang tawo halin sa ginsugoran. Wala sia sa kamatuoran halin sang una, kay wala sing kamatuoran sa iya. Kon nagabinutig sia, ginahimo lamang niya ini suno sa iya kinaugali, kay butigon sia kag amay sang tanan nga kabutigan. Juan 8.44 Sadto nga panahon ginsunod ninyo ang malaut nga pagginawi sini nga kalibutan; gintuman ninyo ang punoan sang espiritu - hanon nga gumalahom sa kahawaan, ang espiritu nga karon nagagahom sa mga tawo nga wala nagtuman sa Dios. Kon sa bagay, kita tanan kaangay sa ila sadto anay, kag nagkabuhi suno sa aton tawuhanon nga mga kailigbon, kag ginhimo naton ang naluyagan sang aton kaugalingon nga lawas kag mga huna - hona. Kita man dapat kuntani silutan sang Dios, subong sa ila tanan. Efeso 2.2 - 3 Sang kita natawo liwat kag ginbaton ta si Jesu-Cristo bilang aton personal nga Manlulowas, indi na kita anak sang demonyo, kundi kita nangin-anak sang Dios. 149
Ang bisan sin-o nga ngaapadayon sa pagpakasala, iya sang Yawa, kay ang Yawa magapakasala halin pa sa ginsugoran. Tungod sini ang anak sang Dios nagkari sa paglaglag sang mga buhat sang Yawa. 1 Juan 3.8 Tungod kay ang iya mga ginatawag nga mga anak, mga tawo nga may lawas kag dugo, si Jesus man nanginkaangay nila kag nagsuklob sang tawuhanon nga kinaugali. Ginhimo niya ini agod nga paagi sa iya pagkamatay malaglag niya ang Yawa nga may gahom sang kamatayon, kag maluwas niya ang mga nagin-ulipon sa bug-os nila nga kabuhi tungod sang ila kahadlok sa kamatayon. Hebreo 2.14 - 15 Sang ikaw naluwas, gingawad ka paagi sa dugo ni Cristo gikan sa kadulom pakadto sa ginharian sang Dios sang kasanag. Ini nagapaseguro sang aton palaabuton/ukon eternidad. Sila nga nagapabilin sa kadudolman magakawala kaupod ni Satanas sa katapusan sa sining panag-on. Sang si Cristo ginlansang kag nabuhi liwat, nagmadi - nalag-on sia kay Satanas kag sa tanan niya nga mga kau - pod, hayag nga ginpakita sila, nagmadinalag-on sa ila paagi sa iya pagkayab halin sa mga patay kag nagpasaka sa Amay sa langit. Si Jesus nagsugid sa aton sa Bugna 1:17-18: Sang pagkakita ko sa iya, natumba ako sa iya tiilan subong sang patay nga tawo, "Indi ka magkahadlok! Ako ang Nahauna kag ang katapusan. Ako ang nagakabuhi! Napatay ako, pero tan-awa, karon nagakabuhi ako sa walay katapusan. May gahom ako sa kamatayon kag sa kalibutan sang mga patay." Karon nga adlaw makita ta ang aton mga kaugalingon nga nagapakig-away sa tunga sang duha ka ginharian. Ang ginharian sang Dios makita sa tunga sang duog ni Jesu- Cristo kag ang iglesia, kag ang ginharian ni Satanas makita 150
sa tunga naton sa sining kalibutan nga nahulog sa sala kag sa pag-antos. Magapadayon ini tubtob sa katapusan sang panag-on nga si Satanas sa katapusan malutos sa katubto - ban. Dayon nabatian ko ang mabaskog nga tinggog sa langit nga nagasiling, "Karon nag-abot na ang kaluwasan halin sa Dios! Karon ang Dios nagpahayag sang iya gahom subong hari! Karon ang iya Cristo nagpahayag sang iya awtoridad! Kay ang manugsumbong sang aton mga kautoran, nga nagtindog sa atubangan sang Dios sa pagsumbong sa ila sa adlaw kag gab-I, ginpagwa sa langit. Ang aton mga kautoran nagdaog batok sa iya paagi sa dugo sang Cordero, kag paagi sa kamatuoran nga ila ginbantala. Handa sila sa paghalad sang ila kabuhi kag sa pagpanginmatay Bugna 12.10 - 11 Dayon ang Yawa nga naglimbong sa ila, gintagbong sa linaw sang kalayo kag asupre, sa diin gintagbong na ang sapat kag ang di-matuod nga propeta, kag pagapaantuson sila sa adlaw kag gab-I sa walay katapusan. Bugna 20.10 Sang kita nagkadto kay Jesus kag ginbaton sia nga aton Manlulowas, ginsaylo kita paguwa sa gin harian sang kadulom pakadto sa makakulonyag nga ginharian diin kita subong may kaangtanan upod sa Iya. Ang paggahom ni Satanas nga nagahugakom sa aton nabungkag. Mahimo ta, paagi sa Dugo sang Kordero kag sa pulong sang aton mga bibig, madaug sia. Samtang nagakabuhi kita sa sining delikado nga duog nagpakig-away kita sa duog sang kadudolman kag maangkon ang palanublion nga nangin-aton di - ra kay Jesu-Cristo. Mahimo ta ini paagi sa aton pag - tuo kag sa aton pagtuad samtang nagalakat kita sa pagkabalaan upod sa aton Dios. 151
152
Ang Pagpakig-away Sa mga nagligad nga tinuig, sang ang akon anak nga si Doug mga pulo ukon onse katuig pa lang, nagabiyahe kami halin sa eskwelahan pakadto sa balay nagaestorya kami sa isa kag isa. Nakahambal sia sang butang nga wala ko gid malimtan; "Dad, sang nagatuman ako sa imo kag sa Dios, maayo ang balatyagon ko sa sulod, pero may kagamo sa guwa. Kag sang ako nagahimo kon ano ang gusto sang iban nga mga bata may kalinong ako sa guwa, pero may kagamo sa akon sulod." Sigurado ako nga matukiban mo nga ini matuod kay nakabaton ka kay Jesus. Siguro ini daw katulad nga may pagpakig-away nga nagakatabo sang naluwas ka? Maayo, ensakto ka tungod sining mga nagasunod nga mga bersikulo: Dalagan ka sing maayo sa palumba sang pagtuo kag dag-a ang kabuhi nga wala sing katapusan. Kay sa sini nga kabuhi gintawag ka sang Dios, sang pagpahayag mo sang imo pagtuo sa atubangan sang madamo nga mga saksi. 1 Timoteo 6.12 Maghanda kag magbantay kamo! Kay ang inyo kaaway, ang Yawa, nagaluyong subong sang is aka nagangurob nga leon, nga nagapangita sang iya tulokbon. Magmalig-on kamo sa inyo pagtuo kag magbato sa Yawa, kay nakahibalo kamo nga ang inyo pareho nga mga tumoluo sa bug-os nga kalibutan nagaantos sang amo man nga mga pag-antos. 1 Pedro 5.8 - 9 Sa katapusan, magmalig-on kamo sa inyo paghiusa sa Ginoo, kag paagi sa iya gamhanan nga kusog. Isuklob ninyo ang bug-os nga panaming nga ginhatag sang Dios sa inyo, agod nga makabato kamo sa mga daya sang Yawa. Kay wala kita nagapakig-away batok sa mga tawo, kundi batok sa malaut kag 153
espirituhanon nga mga kusog sa kalangitan, mga punoan, mga gumalahom, kag kalibutanon nga mga gahom sa sining madulom nga panahon. Efeso 6.10 - 12 Kita, paagi sa aton pagtuo, nagalakat sa kadalag-an. Aton tan-awon ang pipila ka mga bersikulo sa sini kag aton ini pagahambalan sing dugang. Kay sang ginbautisohan kamo, ginlubong kamo ... ginbanhaw kamo paagi sa inyo pagtuo sa wala nagauntat nga gahom sang Dios nga amo ang nagbanhaw sa iya gikan sa kamatayon. Ginpakahuy-an niya sila sa atubangan sang mga tawo paagi sa pagparada sa ila subon nga iya mga bihag sa pagsaulog sang iya pagdaog. Colosas 2. 12-15 Ang pagbautiso nagaluwas sa inyo paagi sa pagkabanhaw ni Jesu-Cristo, nga nagpalangit kag naglingkod sa tuo sang Dios, nga nagagahom sang tanan nga mga anghel kag sang langitnon nga mga awtoridad kag mga gahom. 1 Peter 3.21 - 22 Ginguba ni Jesu-Cristo ang gahom sang demonyo sa aton sang sia nagbangon halin sa mga minatay. Ang pagdumalahan subong ni Jesus naangkon ta sang kita natawo-liwat sa lawas ni Cristo. Nagapangamuyo ako kaangay sang ginpangamuyo ni Pablo para sa iglesia sa Efeso agod Makita mo ini. Basahon ta tanan ang iya pangamuyo. Sa sini nga kabangdanan, halin sang pagkabati ko nahanungod sang inyo pagtuo kay Ginoong Jesus kag sang inyo gugma sa mga tumoluo, wala ako mag-untat sa pagpasalamat sa Dios tungod sa inyo. Ginadumdom ko kamo sa akon mga pangamuyo, kag nagapangayo ako sa Dios sang aton Ginoong Jesu-Cristo, ang 154
mahimayaon nga amay, nga iya ihatag ang sa inyo ang Espiritu, nga amo ang magahatg sa inyo sing kaalam kag magapahayag sa inyo sang Dios, agod nga makilala ninyo sia. Nagapangayo ako nga ang inyo mga hunahona mabuksan kag Makita ninyo ang iya kapawa, agod inyo mahibaluan kon ano ang paglaom sang iya pagtawag sa inyo, kon daw ano ka bugana ang makatilingala nga mga panublion nga iya ginsaad sa iya mga tumoluo, kag kon daw ano ka daku ang gahom nga nagapanghikot sa aton nga nagatuo sa iya. Ini nga gahom nga yari sa aton amo man ang daku nga gahom, nga iya gingamit sang pagkabanhaw niya kay Cristo gikan sa minatay, kag ginpapungko sia sa iya tuo sa langitnon nga ginharian. Didto si Cristo nagagahom sa tanan nga langitnon nga mga punoan, mga gumalahom, mga gahom kag mga ginoo. Sia labaw gid sa tanan nga mga ngalan nga gamhanan sa sini nga panahon kag bisan pa sa palabuton. Ginbutnang sang Dios ang tanan sa idalom sang mga tiil ni Cristo, kag ginhatag sia sa iglesia subong Pangulo sa tanan nga mga butang. Ang iglesia amo ang lawas ni Cristo, ang kabug-osan niya nga sia mismo ang nagahimpit sang tanan nga mga butang sa bisan diin. Efeso 1.15 - 23 Sa aton paghiusa kay Cristo Jesus ginbanhaw niya kita upod sa iya sa paggahom upod man sa iya sa langitnon nga ginharian. Efeso 2.6 Nakita ta sa sini sang si Cristo nabanhaw halin sa mga minatay; ginbutang sang Dios ang demonyo kag ang tanan niya nga kagamhanan sa idalom sang tiil ni Jesus. Sang ginbaton ta si Cristo nga aton personal nga Manlulowas, kita ginbutang sa iya Lawas. Ang buot silingon sini kita man gaambit sang pagdumala ni Cristo sa kadudolman samtang nagaangot kita sa iya. Tungod sang pagkabanhaw ni Jesus indi lang nga ginbutang sia sa tuo nga bahin sang Dios, kundi sia man nangin ulo sang iglesia. Karon nga kita ara na sa iya Lawas (ang iglesia) mabutang kita bisan diin sa 155
tunga sang iya ulo kag sa iya tiil. Ang tanan nga pagdumalahan ginbutang sa idalom sang iya tiil (ang iglesia amo ang iya Lawas) gani subong samtang kita nagaangot sa iya Lawas kita man magadumala sa demonyo kag sa iya ginagamhan. Maangkon ta ini paagi sa pagtuo sa natapos nga buhat sang dugo ni Cristo, nagtulo sa krus. Sa amo man nga paagi ang Dios may matahom nga plano subong para sa imo, nga magatapos sa langit. Gani ang demonyo may plano man para sa imo nga magatapos sa impyerno. Nalipay sia sa pagbiya sa imo pag-isahanon samtang nagapadayon ka lakat sa iya gusto. Natiplang ka na niya antes nga ikaw naluwas kag wala ka gid nakahibalo nga sia imo amay sa sina nga tion. Nagabulig sia sa imo sang tanan nga maayo mo nga ginbuhat, tungod kay ginagamit niya inang mga kaayohan sa pagpamatuod sa iban mga tawo nga indi nila kinahanglan si Jesus. Sang nabaton mo si Cristo, ginkawat mo ang iya plano para sa imo kag ginahandom niya subong nga punggan ka sa pagkuha balik sang iban nga mga butang gikan sa iya kag sa iya kaharian. Ginahimo ini ni Satanas paagi sa pagtinguha sa paglaglag sa aton paagi sa sala kag pagkawat sang aton pagtuo. Tan- awon ta ang pagsulay kay Jesus kag hibaloon paano ang mga buhat sang demonyo: Si Jesus nga napun-an sang Espiritu Santo nagbalik halin sa Jordan, kag gindala sia sang Espitritu sa desierto. Didto ginsulay sia sang Yawa sa sulod sang 40 ka adlaw. Wala sia magkaon sa sulod sina nga mga inadlaw, kag sa tpos sadto gingutom sia. Karon ang yawa nagsiling sa iya, "Kon ikaw ang Anaak sang Dios, sugoa ining bato nga mangintinapay." Nagsabat si Jesus, "Ang kasulatan nagasiling, 'Indi lamang sa tinapay mabuhi ang tawo.'" Dayon gindala sia sa sang yawa sa is aka mataas nga lugar kag ginpakita sa iya sa is aka pamisok ang tanan nga ginharian sang kalibutan. Nagsiling ang yawa, "Ihatag ko sa imo angining tanan nga kagamhanan kag kamanggaran. 156
Gintugyan ini tanan sa akon kag sarang ko ini mahatag sa bisan kay sin-o nga luyag ko hatagan. Ini tanan mangin-imo kon magsimba ka sa akon." Nagsabat si Jesus, "Ang kasulatan nagsiling, "Magsimba ka sa Ginoo nga imo Dios kag sia lamang ang imo alagaron.'" Gindala pa gid sia sang yawa sa Jerusalem, kag ginpatindog sia sa pinakamataas nga bahin sang temple kag nagsiling, "Kon Anak ka sang Dios, lukso ka paidalom. Kay ang kasulatan nagasiling, "Ang Dios magasugo sang iya mga anghel sa pagbantay sa imo. Bayawon ka nila sa ila mga kamot agod indi makasandad ang imo mga tiil sa bato.'" Nagsabat si Jesus sa iya," Ang kasulatan nagasiling, "Indi mo pagsulayon ang Ginoo nga imo Dios.'" Sang matapos sang Yawa ang tanan nga paagi sang pagsulay, ginbayaan niya anay si Jesus tubtob nga may kahigayunan naman sia. Dayon si Jesus nagbalik sa Galilea, kag ang gahom sang Espiritu Santo yara sa iya. Ang balita nahanungod sa iya naglapnag sa sadto nga mga duog. Luke 4.1 - 14 Makita ta si Satanas nagkadto kag nagsulay kay Cristo sa mga bahin sang unod. Gingamit niya ang paghandom para lipayon ang kinahanglanon sang lawas. Iya man sia ginsulay sa paglakat paagi sa makita nga himon-an Sia sang Dios kag indi sa pagtuo. Ang katapusan, ginsulay sia sa pagduhadoha nga sia Anak sang Dios kag naghatag sia mahapos nga paagi nga maangkon ang pagka-Ginoo sa tanan nga mga ginharian, nga wala ang pagtuman sa iya Amay. Amo man ini ang ang mga pagsulay nga aton atubangon. Nagasulat ako sa inyo mga anak, kay nakilala ninyo ang Amay. Nagasulat ako sa inyo mga amay kay nakakilala kamo sa iya nga amo na nga daan halin pa sa ginsugoran. Nagasulat ako sa inyo, mga pamatan-on nga lalaki, kay mabakod kamo. Ang pulong sang Dios nagakabuhi sa inyo kag nadaog ninyo ang Yawa. Indi ninyo paghigugmaa ang kalibutan ukon ang mga butnang nga iya sang kalibutan. Kon ginahigugma ninyo ang kalibutan, wala kamo nagahigugma sa Amay. Kay ang tanan 157
nga iya sang kalibutan - ang ginahandom sang makakasala nga kinaugali, ang ginakaibugan sang mata, kag ang tanan nga mga butang sa sining kalibutan nga ginapabugal sang mga tawo - ini sila wala nagagikan sa Amay, kundi sa kalibutan. Ang kalibutan kag ang tanan nga mga butang nga ginahandom sang mga tawo nagataliwan, pero ang nagatuman sang kabubot-on sang Dios nagakabuhi sa gihapon. 1 Juan 2.14 - 17 Ang Espiritu, samtang nagagiya sia sa aton, magapa- hanugot man sa aton sa pagkadto sa kawayangan kag dira magadesisyon kita kon mag-alagad sa Dios ukon sa aton sala. Kon indi ta mapamatukan ang ulodnon nga handom, indi ta maalagad ang Dios sing maayo. Ang mga desisyon nga aton nahimo sa wayang magapahayag sang aton pagdaog ukon indi pagdaog sa paglakat upod sa Dios. Kon indi ta mapamatukan ang pagsulay, kada tion nga ang Dios may mga butang nga maayo para sa aton, si Satanas magakadto sa bahin sang aton kaluyahon kag magatinguha sa paglaglag sini. Ang pag-atake sang demonyo sa masami sa bahin sang aton daan malaut nga tawo nga sa madugay dira niya kita laglagon. Tan-awon ta ang nasulat sa pungsod Israel samtang ara sila sa wayang tapos nga si Moises naggiya sa ila paguwa sa Ehipto. Ang masubo, Makita ta ang ila kalaglagan paagi sa indi nila pagtuman sa Dios. Nag-ugyon sila sa sala kag nagtuo sa kon ano ang ila nakita imbis nga magsalig paagi sa pagtuo sa kon ano ang ginhambal sang Dios sa ila. Mga utod, dapat ninyo dumdomon ang ginagihan sang aton mga ginikanan nga nagsunod kay Moises. Ginlandungan sila sang panganod kag nagtabok sila nga wala maano sa Mapula nga Dagat. Sa gal-om kag sa dagat ginbautisohan sila subong nga mga sumolunod ni Moises. Tanan sila nagkaon sang amo man nga espirituhanon nga pagka-on, kag tanan sila nag-inom sang 158
amo man nga espirituhanon nga ilimnon. Kay nag-inom sila sa sadtong espirituhanon nga bato nga nag-upod sa ila. Yadto nga bato amo si Cristo. Pero ang Dios wala malipay sa kalabanan sa ila, gani ang ila mga bangkay naglapta sa desierto. Karon, ini nga mga butang nahanabo mga halimbawa sa pagpaandam sa aton nga indi kita maghandom sang malain nga mga butang subong sang ginhimo nila, kag indi kita magsimba sa mga diosdios, subong sang ginhimo sang iban sa ila. Subong sang ginasiling sang kasulatan, "Ang tawo nagkinaon kag nag- ininom kag nagsinaot." Indi gid kita magpakighilawas subong sang ginhimo sang iban sa ila, kag tungod sini nagkalamatay ang 23,000 sa isa lang ka adlaw. Indi ta gid pagtilawan ang Ginoo, subong sang ginhimo sang iban sa ila, kag ginpamatay sila sang mga man-og. Indi gid kamo magkumod subong sang ginhimo sang iban sa ila, kag ginlaglag sila sang Anghel nga Manugpatay. Ini tanan nga mga butang nahanabo sa ila subong mga halimbawa para sa iban, kag ini ginsulat subong nga paandam sa aton. Kay nagakabuhi kita sa panahon nga ang katapusan madali na lang mag-abot. 1 Corinto 10.1 - 12 Ang mga butang nga natabo sa pungsod sang Israel sa wayang nagatudlo, bilang ehemplo, para sa aton. Inang kaliwatan sang Israel wala gid nakaguwa halin sa wayang, pero nagkalamatay nga wala maangkon ang ila palanubli- on bilang resulta sang ila indi pagtuo. Wala gid nila masara -ngan ang pagsulay sang sala. Kon si Jesus nagpakasala, nagatuo ako nga indi gid sia makaguwa gikan sa wayang. Kon kita magpakasala, maga - pabilin kita sa wayang nga nagapakig-away sa sala. Sang nalampuwasan ni Jesus ang iya pagsulay, nagbalik sia sa "gahom sang Espiritu" (Lucas4:14) sa Galilea. Sia dayon nagsugod sang iya pag-alagad sa pagguba sang bulohaton sang demonyo, sa diin nagtulod sa iya pagkapatay sa krus, diin ginlutos niya sing bug-os si Satanas. 159
Ang aton pakig-away sa sala indi nga isa lang ka tion nga hitabo. Magapakig-away kita sa aton daan malaut nga tawo kag sa mga atake sang demonyo asta nga magataliwan kita sa kalibutan. Kon kag sa mahulog kita dapat maghinulsol kita kag magsalig, "Sia nga nagsugod sang maayong buhat sa aton magatapos sini." Ang bisan sin-o nga nagapakasala nagalapas sang kasugoan sang Dios, kay ang sala amo ang paglapas sang kasugoan. Nahibaloan ninyo nga si Cristo nagkari sa pagkuha sang mga sala sang mga tawo, kag sia iya wala sing sala. Gani, ang nagakabuhi kay Cristo, wala nagapadayon sa pagpakasala, pero ang bisan sin-o nga nagapadayon sa pagpakasala, wala gid makakita ukon makakilala sa iya. 1 Juan 3.4 - 6 Ginasulat ko ini sa inyo, mga anak ko, agod nga indi kamo magpakasala. Pero kon may yara nga makasala, may mananabang kita sa atubangan sang Amay, si Jesu-Cristo, ang matarong. Kay si Cristo mismo amo ang paagi nga mapatawad ang aton mga sala, kag indi lang aton mga sala, kundi ang mga sala man sang tanan nga mga tawo. 1 Juan 2.1 - 2 Kita man, dapat nga aton pamatukan ang sala antes kita maglakat sa gahom sang Espiritu. Dapat magpili kita sa pagsiling indi sa imbitasyon sang sala paagi sa aton kau - galingon nga pagbuot. Ang pagsulay sa sala nagaabot sa aton paagi sa aton dutan-on nga tawo kag ang implu - wensia, ukon hutik sang demomyo. Indi naton dapat basu -lon ang demonyo tungod sang aton malaut nga mga han - dom, apang dapat man naton hangpon nga matuod si Satanas kag nagapalapit sia sa pagsulay sa aton sa pagpaka -sala. Ang Apostol Pablo naghambal sa Taga-Galicia nga sila nga ara kay Cristo naglansang sang unod upod sang ila 160
mga kailigbon. Matuod ini, tungod kon indi kita sa kada tion magatinguha sa pagsunod kay Cristo, si Satanas maga -palapit sa aton mga kaluyahon kag maga-pugong sa aton upod ang sala. Ang aton desisyon nga tumanon ang Pu - long kag magsiling indi sa sala dapat sigurado kag indi magduhadoha kon gusto ta mag-angkon pagdaog kag ga - hom kay Cristo. Para mahimo ini, maghalong kita sa pada -yon nga pagpamangkot sa aton kaugalingon; Gapanga - muyo bala ako? Suno bala sa Pulong ang akon kabuhi? Nagahiusa bala ako? Nagahatag bala ako? Ginapakig-ambit ko bala ang akon pagtuo? Nagadayaw kag nagasimba bala ako? Pareho nga kita dapat magkaon kag magtulog sa pagpabilin nga mabakod ang lawas kita man dapat maghimo sining mga butang nga nalista ko sa pagpabilin nga mabakod sa Ginoo kag hilway gikan sa sala. Sang kita nahilway gikan sa sala, hilway kita sa pagsiling huo sa imbi -tasyon sa pag-upod sa hangaway sang Dios bilang Balaan nga Hangaway! Sang napatay ka sa sala kag sa imo kaugalingon, nagsu - god ka pangita sang iya lang himaya, may ara dira tion nga mabatyagan mo ang pagbag-o sa imo tagipusuon. Samtang nagahatag ka tion sa iya presensya magasugod ka sa pagbatyag kon ano ang sa tagipusuon sang Amay sang iya ginpadala ang iya Anak sa pag-antos kag mapatay para kita may kabuhi. Ang madamo ta nga eksperyensia sa sining wala tupong nga gugma, nagadugang man ang gusto ta sa pagsikway sang aton kasulhayan kag patubas, para ipaambit ta ang iya kaluwasan upod sadtong yara pa sa kadulom. Makita ta ang ining kinaugali sa sulat ni Pablo: Indi lamang yadtong nga mga butang, kundi ang tanan ginaka - big ko nga kapiyerdihan tungod labi pa gid ka malahalon nga butang, nga amo ang pagkilala ko kay Cristo Jesus nga akon Ginoo. Tungod sa iya ginsikway ko ang tanan, kag ginakabig ko nga basura, agod maangkon ko si Cristo, kag agod nga ma- 161
nginisa kami sing bug-os. Wala na ako sang akon kaugalingon nga pagkamatarong nga maangkon paagi sa pagtuman sang kasugoan, kundi ang pagkamatarong nga maangkon paagi sa pagtuo kay Cristo, ang pagkamatarong nga nagagikan sa Dios kag napasad sa pagtuo. Ang akon lamang luyag amo ang pagki -lala kay Cristo, ang pag-agom sang gahom sang iya pagkaban - haw, ang pag-ambit sang iya mga pag-antos, kag ang pagkapa - tay subong sang iya pagkamatay. Filipos 3.8 - 10 Upod ang masakit nga mga handumanan sang nagligad nga mga kapiyerdihan sa away, ang mga pilas nga naangkon ko kag kasubo sa akon tagipusuon para mga nagtaliwan ko nga mga kaupod dapat nga isugid ko ini sa imo: kon ikaw magalakat sa pagpatubas sang bunga nga magapablin gikan sa imo kabuhi bilang gintuton-an dapat maglakat ka sa inaway. Kon gusto mo lang maluwas kag maangkon ang mga gasa kag kaayo sang Dios puwede na! Pero kon gusto mo mangin-Gintuton-an kag Makita ang bunga, ikaw man dapat magpas-an sang imo krus kag mag-ambit sa paghiusa sang iya mga pag-antos. Ginpabakod nila ang mga tumoluo kag ginpaisog sila sa pagpa - dayon sa pagtuo. Sa ila pagpanudlo nagsiling sila," Madamo nga mga kabudlayan ang ato dapat pagaagihan sa pagsulod sa Ginharian sang Dios." Binuhatan 14.22 May ara ehemplo sa hangaway sang Dios sa estorya ni David kag ni Goliath Makita sa 1 Samuel 17, diin mabasa ta paano ang hangaway sang Israel (hangaway sang Dios) nagtukod kampo batok sa mga Filistinhon (hangaway sang kadulom). Kada adlaw, si Goliath magaguwa kag gi - nahangkat ang hangaway sang Israel kag dayon balik sa ila bahin. Si Satanas nahamuot/nalipay pasugtan ang hanga - way sang Dios sa pagkampo kag gapakita nga sila daw 162
gapakig-away basta asta lang pungkoanay, tungod sia na - kahibalo nga ginapanag-iyahan niya ang ila panublion. Nahibaloan man niya asta nga sila magtindog kag paagi sa pagtuo magsubol batok sa iya magapadayon sia sa pagpu - gong sa ano nga ginhatag sang Dios sa ila. Oh, pila ka mga tawo, ang pastor kag kongregacion natiplang sa pagpati nga ang pagkagintuton-an nga wala nagabato kag na-gaatake makahimo sa pag-angkon kadalag-an. Ang aton pagkatinawag indi lang sa pagpakabalaan kag pag-angkon kadalag-an para sa aton kaugalingon, kundi nga isubol ang ginharian sang Dios pakadto sa kadudolman sa sining kalibutan kag kuhaon-balik ang iban nga indi naluwas. Agud nga epektibo sa sining away sa pagtuo dapat nga mahangpan ta nga ang aton pakig-away indi sa unod kag sa dugo, kundi batuk kay Satanas kag sa iya ginharian. Ang buot silingon sini indi kita magpakig-away sa dutan- on nga bahin. Kundi sa, makig-away ta sa duog sang espiritu/espirituhanon. Nagakinahanglan sini nagakalain- lain nga sahi sang pakig-away sang sa aton mga naandan na. Ang mga hinganiban nga amon ginagamit sa pagpakig-away indi iya sang kalibutan, kundi iya sang Dios, kag ini may gahom sa pagguba sang mga pamakod. 2 Corinto 10.4 Ang pagdaog sa aton pagtuo makita sa aton paglakat sa kabuhi nga madinalag-on gikan sa sala, matutom sa pag - tuon sa Bibliya, sa pangamuyo, sa pagtuad, kag pagsimba. Nahiambit ko na sa inyo kon ano ka impor-tante ang pangamuyo kag ang Pulong, pero dapat mahibaloan mo ang pagkabilidhon sang pagtuad kag pagsimba sa imo pa - kigsumpong sa kaaway. Kon ituad ta ang aton awtoridad kay Cristo, ginabantala ini sa kalibutan, sa espirituhananon nga duog, kag bisan sa aton kaugalingon nga Iya kita sang Dios kag madinalag-on nga nagatindog upod kay Cristo. 163
Samtang nagapangamuyo kag nagapuasa kita, sa madamo nga tinion kita nagapakigsumpong paagi sa pagtuad, kon negatibo sa kalutosan, kon positibo sa pagtuo sa kadalag- an. Sa tinion nga magasugod kita sa pagduhadoha sa Dios kag ano ang iya nahimo ukon ginahimo, ukon Iya pagahi - moon sa palaabuton, dapat magatuad kita sang mabaskog sa aton kaugalingon kag sa iban nga gamhanan ang Dios nga aton ginaalagad. Ang aton pagtuad nagahisugot upod sa Pulong. Ginapakita naton ining pagtuo paagi sa aton paghambal nga ginatugutan naton nga Siya Dios; nga ma - kahimo sing mas sobra pa sang tanan nga aton ginapanga - yo kag ginalauman; nalutos naton ang mga duog sang kadudolman batok sa aton. Samtang ginahambal ta ang Pulong, ginatuad ang aton awtoridad kay Cristo, kag naga - lakat sa pagdayaw kag pagsimba, nadaug ta ang kaaway kag ang iya mga tinutuyo para sa aton. Maghalong sa bisan sin-o nga nagagamit sing bisan ano nga mga pamaagi sang demonyo sa pagpakig-angot sa iban. Makagalanyat sila tanan sa unod kag mahapos ining pagtiplang sang kaaway. Ang iban nga mga pamaagi nga ginagamit ni satanas batok sa aton amo ang pagtiplang, kahadlok, pagpamahog, pagpahabok, pag-into, pagsulay, pagkasubo kag iban pa. Indi lang siya malaut apang ginagamit niya ang tanan nga kalautan nga buhat kag mga tawo batok sa aton sa pagpugong sang tanan nga ginatigana sang Dios para sa aton. Wala siya naga-away sing patas, kag malimbungon sa iya mga handom samtang ginapangita niya ang aton kalaglagan. Mangin klaro ini sa imo samtang ikaw nagakabuhi sa imo pagka Gintuton-an sa mga inadlaw nga magaabot. Matukiban mo ang demonyo nga indi lang masako tinguha sa paglaglag sang imo personal nga pagtuo, pero may paghikot man sia sa iglesia. Mahibaloan ta si satanas kag 164
ang iya mga nagapanabudlay paagi sa ila pagpangabuhi, ang ila mga pamaagi kag ang mga bunga sang ila patubas. Ining tanan indi makatay-og sa aton samtang kita nagalakat sa gugma paagi sa pagtuo. Nakahibalo kita nga gintagna ang Iglesias diin bahin na kita sa pagpahayag sang Iya himaya kag sa pag-guba sang hilikuton sang demonyo. Gintagna kita sa pagkabuhi sa sining espirituhanon nga duog kag sa pagdala sang madamo nga mga bunga nga nagapabilin. Si Jesus nagsiling nga Sia magapatindog sang Iya iglesia kag ang ganhaan sang kaaway indi makasarang batok sini. Ang maayong balita amo nga ara kita sa nagdaog na nga grupo. 165
166
Ang Dako nga Sugo Nadumdoman ko gid sing maayo sang pagsugod ko lakat upod sa Dios, paano ko natalupangdan nga ang relas - yon ko upod kay Cristo amo gali ang ginapangita sang bug-os nga kalibutan! Nagsugod ako nga may kabug-aton nga dapat ipahayag ang mensahi sang Iya gugma. Natuki - ban ko nga indi lang handom nga buhaton ini, pero si Jesus gid ang nagsugo sa akon bilang miyembro sang Iya iglesia. Nagpalapit si Jesus sa ila kag nagsiling, "Ang bug-os nga awtoridad sa langit kag sa duta ginhatag sa akon. Gani kadtoi ninyo ang tanan nga mga tawo sa bug-os nga kalibutan kag himoa sila nga mga gintuton-an ko. Bautisohi ninyo sila sa ngalan sang Amay kag sang Anak kag sang Espiritu Santo, kag tudloi ninyo sila sa pagtuman sang tanan nga ginsugo ko sa inyo. Kag dumdoma gid ninyo ini! Magaupod ako sa inyo sa gihapon tubtob sa katapusan sang pananhon. Mateo 28.18 - 20 Ang mga tumoluo pagahatagan sining masunod nga mga gahom: magatabog sila sang mga yawa sa akon ngalan, magahambal sila sang iban mga hambal kag kon mag-uyat sila sang mga man-og ukon makainom sang bisan ano nga hilo, indi sila mahalitan. Magatungtong sila sang ila mga kamot sa mga masakiton, kag ini sila magaayo." Markos 16.17 - 18 Pero sa pag-abot sang Espiritu Santo sa inyo magabaton kamo sing gahom kag manginsaksi ko kamo sa Jerusalem, sa bug-os nga Judea kag Samaria, kag sa bug-os nga kalibutan. Binuhatan 1.8 167
Magasugod kita sa pagsugid sa iban nahanungod kay Jesus, una sa diin kita kag subong, sa sila nga mga lapit lang kag sa bug-os nga kalibutan. Makita ta ang pagwali sang Maayong Balita amo ang katuyoan sang una nga iglesia sa mga adlaw sang si Jesus magabalik halin sa langit sa hingapusan sang Iya pag-alagad diri sa kalibutan: Si Pedro nagsiling, sa ila, "Magbiya kamo sa inyo mga sala kag magpabautiso sa ngalan ni Jesu-Cristo, agod nga mapatawad ang inyo mga sala, kag mabaton ninyo ang ginhatag sang Dios nga amo ang Espiritu Santo... Kag madamo pa ang ginhambal ni Pedro kag ginalaygayan sila nga nagsiling," Luwasa ang inyo mga kaugalingon sa silot nga magaabot sa sining malaut nga mga tawo!" Madamo ang mga nagtuo sang iya mensahi kag nagpabautiso sila. Sa sadto nga adlaw may mga 3,000 ka mga tawo nga gindugang sa ila grupo. Binuhatan 2.38, 40 - 41 Sila nga mga naglinapta nagawali sang Pulong bisan diin sila nagkadto. Binuhatan 4 Kay ang Dios sa iya kaalam wala magtugot nga makilala sia sang mga tawo paagi sa ila tawuhanon nga kaaalam. Sa baylo, ang Dios nagpakamaayo sa pagluwas sa mga nagtuo paagi sa mensahi nga amom ginawali, nga suno sa wala nagtuo, kabua - ngan. 1 Corinto 1.21 Tagsa ka tumoluo dapat nga manginbahin sa pagban - tala sang mensahi sang Kaluwasan. Una gid, pirme kita preparado sa paghatag sang aton personal nga pagtuo sa iban. Ikaduha, manginbahin kita sa bug-os nga paghikot sang iglesia nga ibantala ang Maayong Balita sa bug-os nga kalibutan. Si Apostol Pablo nagsulat sa iglesia sa mga-taga Roma: 168
Pero ano ang pagpanawag nila sa iya, kon wala sila magtuo? Kag ano ang ila pagtuo, kon wala pa sila makabati sang pulong sang Dios? Kag ano ang pagkabati nila, kon wala mawali sa ila ang pulong sang Dios? Kag ano ang pagwali sang pulong sang Dios, kon wala mapadala ang mga manugwali? Ang kasulatan nagasiling, "Daw ano ka makakulonyag ang pagkari sang mga manugbantala sang maayong Balita!" Romans 10.14 - 15 Indi ta magpatiplang sa pagsalig nga ang Dios may ara na ginatigana kon sin-o naluwas kag sila nga indi luwas. Ang kasulatan nagapahayag sa aton nga indi ini matuod. Ang Ginoo indi uyaya sa pagtuman sang iya ginsaad suno sa ginahunahona sang iban. Sa baylo sa baylo mapainulubon sia sa inyo, kay indi sia luyag nga ang bisan isa sa inyo malaglag, kundi luyag niya nga magbiya kamo sa inyo mga sala. 2 Pedro 3.9 Karon, una sa tanan, nagalaygay gid ako nga ang mga pagampo kag mga pangamuyo, ang mga pangabay, kag mga pagpasalamat ihalad sa Dios para sa tanan nga mga tawo; Maayo ini kag nahamut-an sang Dios nga aton Manlulowas, nga luyag nga ang tanan nga mga tawo maluwas kag makadangat sa paghibalo sang kamatuoran. 1 Timoteo 2.1, 3 - 4 Gusto ko nga lig-onon ka nga indi magduhadoha sa pagsugod pahayag sang imo pagtuo sa tagsa ka oportu - nidad! Tanan kita may kinaiya nga mangita rason nga indi magpamuhat. Nakahibalo kita nga subong na ang tion. May mga hulobaton kamo nga nagasiling, "Apat pa ka bulan kag dayon tigalani na.' Nagasiling ako sa inyo, tan-awa ninyo sing maayo ang mga kaumhan, ang trigo alanyon na! Ang 169
mangangani ginasuholan kag nagatipon sang patubas para sa kabuhi nga wala sing katapusan, sa bagay nga ang tawo nga nagatanom magakalipay upod sa tawo nga nagaani. Juan 4.35 - 36 Makahambal gid ako gikan sa akon eksperyensya, kon kita matutom magsugid sang Maayong Balita, makita sa aton kaugalingon nga ginasugid ta si Cristo sa madamo nga mga tawo. Magapangamuyo ako para sa imo nga ikaw magma-dinalag-on sa paglab-ot sa mga nagakawala nga mga kalag para sa Iya. 170
Ang Katapusan Samtang ako nagasugid sining mga butang sa imo, may kabug-aton ako sa pagbulig sa imo nga makita nga kon matapos ang paglakat mo sa pagtuo kay Jesus. Samtang nagapangakabuhi kita sa aton kabuhi nga magmaukod ang relasyon upod sa Ginoo, kinahanglan makahibalo kita nga sa isa ka adlaw ara kita sa iya presensya sa katubto-ban. Ini amo ang aton manginmotibo kag lalambuton sa tanan nga sadlaw sang aton kabuhi. Ining pagpaabot da -pat nga indi madula sa aton mga hunahona. May ara dira madamo nga iban nga mga mahimayaon nga panahon sa dalanon samtang nagakadto kita gikan sa mga kadalag-an, pero indi dapat ipahigad ang aton lalambuton nga magmangin kaupod niya sa katubtoban. Sa tapos sini nagtan-aw ako, kag may madamo nga mga tawo, nga wala sing isa nga makaisip sa ila. Nagikan sila sa tagsa ka rasa, tribo, pungsod, kag linggwahe, kag nagtindog sila sa atubangan sang trono kag sang Cordero. Nagabayu sila sing puti kag malaba, kag may mga palama sila nga ginauyatan. Nagsinggit sila sang mabaskog, "ang amon kaluwasan nagagi - kan sa amon Dios, nga nagalingkod sa trono kag gikan sa Cordero. Bugna 7:9 - 10 Kay ang Cordero, nga yara sa tunga sang trono, amo ang ila manugbantay, kag magatuytoy sa ila sa mga tuboran sang tubig nga buhi kag ang Dios magapahid sang tagsa ka tulo sang luha sa ila mga mata." Bsugna 7.17 Ang rason nga ini kabug-aton sa akon amo nga madamo ang nakita ko nga nagakawala sa dalanon. Si Jesus nagsiling 171
sa Mateo 7:14; "Pero makitid ang puwerta kag mabudlay ang dalan pakadto sa kabuhi, kag diutay gid lang ang nakatultol sini." Kon ang aton panan-aw magasugod palayo, gani amo man ang paglakat naton; kag kon indi ta maghalong madis -maya ang aton kabuhi pagtuo. May mga tinion dira samtang nagalakat kita upod sa Dios, magahimo sia mga butang nga wala ta ginapaabot kag magagiho sa paagi nga indi ta mahangpan. Sa madamo nga mga tion, ini magapa - kita nga daw ordinaryo nga kon ano ang ginasaligan kag ginalauman ta amo nga indi matabo kag indi gid matuod. Dapat indi gid kita magduhadoha sa Dios kag sa iya indi matungkad nga gugma para sa aton! Ini manginkabang - danan ta sa pagduhadoha kag indi na magsalig. Ang aton pagduhadoha magadala dipagtuo kag ang dimatinuohon gadala sala. Dapat sigurado kita sa aton hunahona kag pag -tulok padayon sa gugma kag pagkatutom sang Dios sa langit. Roma 8:28 nagapasalig sa aton nga 'kontrolado sang Dios ang tanan': "Kay nakahibalo kita nga ang tanan nga mga butang ginahimo sang Dios para sa kaayuhan sang mga nagahigugma sa iya kag sa mga gintawag niya suno sa iya tinutuyo." Kinahanglan magakabuhi kita upod ang walay katapusan nga palanan - awon. Kon ang aton palanan-awon maglain, amo man gani ang resulta sang aton mga pagtikang. Ang aton panan-aw dapat sa panimalay sa langit upod ang aton Ginoo. Ang aton pagka Gintuton-an indi gasentro paano ka budlay ang pagbiyahe, paano kataas sang bili, ukon bisan pa ang iya pagpakamaayo sa subong. Basahon ta ang Hebreo 12:1-4: "Kon nahanungod sa aton, ginalibutan kita sang madamo nga mga saksi. Gani panghuklasan ta ang aton kaugalingon sang tanan nga mga nagasablag sa aton, kag ang sala nga nagahuga - kom sa aton, kag dalaganon ta nga may pagbatas ang palumba nga ginatubang naton. Indi ta pag ibulag ang aton panulok sa 172
kay Jesus, nga sa iya nasandig ang aton pagtuo halin sa gin - sugoran tubtob sa katapusan. Ginbatas niya ang mga pag-antos sa krus kag wala pagsapaka ang kahuloy-an sa pagpanginma - tay paagi sini, tungod sang kalipay nga nagahulat niya, kag karon nagalingkod sia sa tuo sang trono sang Dios. Dumdoma ninyo kon ano ang inagihan niya, kon daw ano ang pagbatas niya sang mga pagdumot sang mga makakasala! Gani indi kamo magpakaluya kag magdula sang inyo paglaom. Kay sa inyo pagpakigsumpong sa sala, wala pa gani kamo makapakig-away tubtob sa bibi sang kamatayon." Makita ta sa sini nga dinalan, ang paagi nga ginbatas ni Jesus ang kamatayon sa krus. Nahimo niya paagi sa pagtulok sa iya pagtuo sa magaabot nga adlaw sang sia liwat magapalangit sa presensya sang iya Amay. Nagatulok sia sang magaabot nga kalipay nga iya nahibaloan sang ikaw kag ako nagbaton sa iya nga aton Manlulowas. Kita man, dapat aton ituon ang panulok sa kalipay nga ibutang sa atubang ta kon magadaog kita sa aton lakat sa pagtuo. Kon indi kita maghalong magatuman kita sa aton hunahona kon ano ang batok sa aton sang sa magpadayon sa aton pagtuo sa iya pero indi pa Makita. Amo ini ang akon wala gauntat nga pangamuyo para sa aton nga duha, mahimo ta sa isa ka adlaw tulad ni Pablo: Nahanungod sa akon, ang tion nag-abot nga ako ihalad na, kag tion na ini nga magataliwan na ako sa sini nga kabuhi. Nahimo ko na ang akon masarangan sa palumba, nadalagan ko na ang bug-os nga dalaganon kag natipigan ko na ang pagtuo. Karon, ang padya sang pagdaog nagahulat sa akon, ang korona sang pagkamatarong nga ihatag sa akon sang Ginoo, ang Matarong nga Hukom sa sadto nga adlaw kag indi lamang sa akon, kundi sa tanan man nga nagahulat nga may paghigugma sang iya pagpahayag. 2 Timoteo 4.6 - 8 173
Dapat halungan ta ang wala katapusan nga hunahona sa langit bilang lalambuton naton, tungod ang dalan sa tunga sini kag dira may mga tion nga indi mahapos. Indi ini mahapos nga kinabuhi nga kita nakasulod, kundi pakig- away sa pagtuo diin wala ni isa nagapakig-away sing parehas. Kon indi klaro ang panulok ta sa kinaugalingon nga paglakat sa sadtong bulawan nga dalanon sa paghiusa upod sa aton Ginoong Jesus, indi ta malab-ot ini. Ang aton palanan-awon amo ang eternidad. Amo ina nga ang pagkabuhi wala pulos kon magatulok kita halin sa dutan-on nga pagtulok. Kon ano ang ginahunahona sang iban nga tawo sa aton, ang aton pagpahuway, ang duog nga kita nagakabuhi, ukon bisan ano pa nga butang buot silingon labaw sa aton sang sa duog sa langit Indi ta maangkon ang pinakamaayo nga iya sang Dios para sa aton. Nakahibalo ako ini masakit, pero amo ini ang ginasiling sang Bibliya. Kon gusto ta mahibaloan ang tanan nga padya sang Dios para sa aton, dapat kita magapadayon sa aton pagsalig sa aton tilindugan kay Cristo kag kon diin kita nagapadulong. Sa pagpadayon nga indi mauyog sa paglakat naton bilang Gintuton-an dapat mahibaloan ta nga sa isa ka adlaw magatindog kita sa atubangan sang Dios nga pagahukman kag pagapadyaan para sang aton pagkabuhi diri sa duta. Subong tan-awon ta ang pila ka mga kasulatan: Mga kautoran, luyag namon nga mahibaluan ninyo ang kama - tuoran nahanungod sa mga nagkalamatay, agod nga indi kamo magkasubo subong sang iban nga wala sing paglaom. Nagatuo kita nga si Jesus napatay kag nabanhaw. Gani nagatuo man kita nga pagadalhon sang Dios upod kay Jesus ang tanan nga nagkalamatay nga nagatuo sa Iya. Amo ini ang pagtulon-an sang Ginoo nga amon ginsugid sa inyo: kita nga mga buhi pa sa adlaw sang pag-abot sang Ginoo, indi mag-una sa ila nga mga 174
nagkalamatay na. Kay sa singgit sang pagmando, sa tinggog sang arkaanghel kag sa tunog sang trumpeta sang Dios, ang Ginoo gid magapanaog gikan sa langit. Ang tanan nga nagka -lamatay nga nagtuo kay Cristo pagabanhawon sing una. Dayon kita nga mga buhi pa sa sadto nga tion pagatipunon upod sa ila sa mga panganod sa pagsugata sa Ginoo sa kahawaan. Ti, ma - nginkaupod kita sa Ginoo sing dayon. Tesalonica 4.13 - 18 Indi kamo matingala sini, kay magaabot ang tion nga ang tanan nga mga patay sa lulobngan makabati sang iya tingog, kag magagwa sila sa ila lulobngan. Ang mga nakahimo sang maayo pagabanhawon kag magakabuhi, kag ang nakahimo sang malaut pagabanhawon kag pagasilutan. Juan 5.28 - 29 Gintalana sa tagsa ka tawo mapatay sing makaisa, kag sa tapos sini pagahukman sia sang Dios. Hebreo 9.27 Ang Pulong nagasiling sa aton ang una nga paghukom nga dapat atubangon sang tanan nga mga tawo amo ang Puti nga Trono sa Paghukom. Sa diin diri kita pagahukman suno sa aton pagbaton ukon indi-pagbaton kay Jesus. Mabasa naton ini sa libro sang Bugna 20:11-12, 14-15: Dayon nakita ko ang isa ka daku kag maputi nga trono kag ang nagalingkod sa sini. Ang langit kag ang duta nagpalagyo sa iya, kag wala na sila Makita. Kag nakita ko ang mga patay, dalagku kag magamay, nga nagtindog sa atubangan sang trono. Ang mga libro gin-abrihan kag isa pa gid ka libro ang gin-abrihan, ang libro sang kabuhi. Ginhukman ang mga patay suno sa ila mga binu hatan nga nasulat sa mga libro. Ang Biliya nagapakita sa aton sila nga nagbaton kay Jesus kag nasulat ang ila mga ngalan sa Libro sang Kabuhi sang Kordero magakadto gikan sa Puti nga Trono sang paghu - 175
kom pakadto sa Pulongkoan sang Paghukom ni Cristo. Pagahukman kita didto sa paghatag sang aton mga padya, indi sa kon magakadto kita sa langit. Hunahona-a ining nagasunod nga mga kasulatan. Dayon ang mga tawo nga nagakahadlok sa Ginoo naghambala -nay, kag nagpamati ang Ginoo kag nabatian niya ang ila gin - siling. Sa iya atubangan may linro nga ginsulatang sang mga lista sang mga nagakahadlok sa Ginoo kag nagatahod sa iya. Ang Ginoo nga Makagagahom nagasiling, "Sila mangin-akon mga tawo. Sa adlaw nga akon gintalana, sila mangin-akon gid. Magakaluoy ako sa ila subong sang pagkaluoy sang isa ka amay sa anak nga nagaalagad sa iya. Makita ninyo liwat ang kinatuhay sang tawo nga matarong kag sang malaut, ang kina - tuhay sang tawo nga nagalagad sa akon kag sang isa nga wala nagaalagad sa akon." Yari karon, ang adlaw magaabot nga ang bugalon kag malaut nga mga tawo masunog subong sang dagami. Sa sadto nga adlaw masunog sila kag wala gid gid sang may nabilin sa ila," nagasiling ang Ginoo nga Makagagahom. Pero kamo nga nagatuman sa akon, ang akon gahom sa pag-luwas magabutlak sa inyo subong sang adlaw, kay magaayo sa inyo subong sang pag-ayo sang silak sang adlaw. Manginhilway kamo kag malipayon subong sang mga tinday sang baka nga ginpagwa sa toril. Pagadag-on ninyo ang malaut, kag mangin-subong sila sang yab-ok sa idalom sang inyo mga dapadapa, sa adlaw nga himuon ko ini. Malakai 3.16 - 4.3 Kay ang Dios nagpahamtang na kay Jesu-Cristo nga amo gid lang ang sadsaran kag wala na sing iban nga sadsaran nga sarang pa mapasad. May mga tawo nga magagamit sang bulawan, ukon pilak, ukon malahalon nga mga bato sa ila pagbalay sa sadsaran. Ang iban magagamit sing kahoy, hilamon ukon dagami. Ang kalidad sang binuhatan sang tagsa ka tawo makit-an kon ipahayag ini sa Adlaw ni Cristo. Kay ang kalayo sa sina nga Adlaw magapahayag sang binuhatan sang tagsa ka tawo. Ang 176
kalayo magatilaw kag magapahayag sang matuod nga nga kalidad sang binhuhatan sang tagsa ka tawo. Kon ang ginbalay sang isa ka tawo sa sadsaran indi masunog sang kalayo, ina nga tawo magabaton sing balos. Pero kon ang binuhatan sang bisan sin-o nga tawo masunog, ti madula niya ini, pero sia iya maluwas, subong sang isa nga nakapalagyo halin sa kalayo. 1 Corinto 3.11-15 "Ang magabaton sa inyo magabaton sa akon; kag ang nagabaton sa akon nagabaton man sang nagpadala sa akon. Ang nagabaton sang mensahero sang Dios tungod kay mensahero sia sang Dios may parti sang balos nga para sa mensahero sang Dios. Ang nagabaton sang matarong nga tawo tungod kay sia matarong may parti sang balos nga para sa matarong. Dumdoma ninyo ini! Ang nagapainom sang bisan isa lamang ka baso nga maubgnaw nga tubig sa isa sining akon pinakakubos nga gintuton-an, tungod kay gintuton-an ko sia magabaton gid sang iya balos." Mateo 10.40 - 42 "Bulahan kamo kon ang mga tawo magdumot sa inyo, magsikway sa inyo, magapasipala sa inyo, kag magtawag sa inyo nga malaut tungod sa Anak sang Tawo. Magkalipay kamo kon ina matabo kag kag maghinugyaw kamo, kay dako ang inyo balos sa langit. Kay amo man ini ang ginahimo sang ila mga katigulangan sa mga propeta. Lukas 6.22 - 23 Samtang nagatuon ka sa Pulong, makita mo man ang mga pinasahi nga mga korona nga ginsaad sa tagsa-tagsa, sila ang mga naga-daug, mga tigulang, mga martir kag ang mga matarung. Ang Apostol Pablo naghambal sang iya handom sa isa ka adlaw magtindug sa atubangan sang iya Hari kag pagapadyaan sang korona. Nakahibalo gid kamo nga sa palumba nagaentra ang tanan nga manugdalagan, pero isa lang sa ila ang makabaton sang sing 177
premyo. Gani magdalagan kamo agod nga makuha ninyo ang premyo. Ang tagsa ka humalampang nga nagahanas nagasunod sang maid-id sang mga tulomanon, agod makoronahan sia sang korona nga umalagi lamang. Pero kita nagahimo sini, agod makaangkon sang korona nga nagapadayon. Amo ina nga nagadalagan ako sing tadlong padulong sa gintapusan sang palumba, kag amo man sina nga kasubong ako sang boksidor nga wala nagasumbag sa hangin. Ginapaanad ko ang akon lawas sa mga sumbag kag ginadisiplina ko ini, kay basi sa tapos ako maka-agda sa iban sa palumba ako akon sikwayon. 1 Corinto 9.24 - 27 Matapos ang paghukom sa pulongkoan ni Cristo, ma - gasulod kita sa langit sa pag-upod sa presensya sang aton Dios tubtob sa katubtoban. Dayon nakita ko ang bag-o nga langit kag ang bag-o nga duta. Ang nahauna nga langit kag ang nahauna nga duta wala na kag ang dagat nawala. Kag nakita ko ang Balaan nga Siyudad, ang bag-o nga Jerusalem, nga nagapanaog halin sa langit gikan sa Dios, nga naaman kag handa na, subong sang isa nga nagatrahe nga nobya nga nagasugata sa iya bana. Nabatian ko ang mabaskog nga tingog nga nagahambal halin sa trono, "Ka-ron, ang puloy-an sang Dios yara sa mga tawo! Magapuyo Sia upod sa ila, kag sila mangin-Iya mga tawo. Ang Dios gid maga - pakighiupod sa ila, kag Sia mangin-ila Dios. Pagapahiran niya ang tanan nga mga luha sa ila mga mata. Wala na sing kamatayon, kasubo, paghibi, ukon kasakit. Ang daan nga mga butang wala na. Bugna 21.1 - 41 Gani nagatindog sila sa atubangan sang trono sang Dios kag nagalagad sa iya sa adlaw kag sa gab-I sa iya temple. Ang nagalingkod sa trono magapin sa ila sang iya presensya, indi nag 178
id sila paggutomon ukon pag-uhawon. Indi na sila masunog sang adlaw ukon sa kasingkal sang init. Bugna 7.15 - 16 Ang katawhan sang kalibutan magalakat sa iya kapawa, kag ang mga hari sang duta magadala sang ila mga manggad sa iya. Ang mga puwerta sang siyudad bukas sa bilog nga adlaw. Indi na gid pagsirahan, kay wala sing gab-i didto. Ang himaya kag kag manggad sang kapungsoran pagadalhon sa sini nga siyu - dad. Pero wala sing bisan ano nga dagta ukon magahimo sang makahuloya nga butang ukon nagabinutig nga makasulod sa siyudad. Bugna 21.24 - 27 Ginpakita man sa akon sang anghel ang suba sang tubig sang kabuhi nga nagaigpatigpat kaangay sang Kristal nga nagagikan sa trono sang Dios, kag sang Cordero, kag nagailig sa tunga sang kalsada sang siyudad. Sa pihak kag pihak nga pangpang sang suba may kahoy sang kabuhi nga nagapmunga sing 12 ka beses sa sulod sang is aka tuig, makaisa kada bulan. Ang iya mga dahon bulong para mga pungsod. Wala sing bisan ano nga ginpakamalaut sang Dios nga Makita sa sini nga siyudad. Ang trono sang Dios kag sang Cordero mangindidto sa sini nga siyudad, kag ang iya mga alagad magasimba sa iya. Makita nila ang iya guya, kag ang iya ngalan pagaisulat sa ila mga ag -tang. Wala na sing gab-i, kag wala na sila sing kinahanglan sang mga suga ukon sang kapawa sang adlaw, kay ang Ginoong Dios mangin-ila kapawa, kag magagahom sila subong mga hari sa walay katapusan. Bugna 22.1 - 5 Nakahibalo ako nga madamo na nga kasulatan ang ginhatag ko sa imo nahanungod sa kon ano ang mabaton ta matapos kita magtaliwan sa sining kabu - hi. Oh, ang kalipay nga alagaron ang Dios kag ma - kaupod sa Iya sa katubtoban. Nagalaom ako nga in - 179
di nimo tugutan ang bisan ano nga butang nga ma - nginkabangdanan nga ini madula sa imo tagipusu - on samtang nagasunod ka sa paglakat upod sa Iya. "Kag gikan kay Jesu-Cristo, ang matutom nga saksi, ang panganay nga anak nga ginbanhaw, nga amo man ang nagagahom sa mga hari sang duta. Ginahigugma niya kita, kag paagi sa iya dugo Iya kita ginhilway sa aton mga sala, kag ginhimo kita nga ginharian sang mga pari sa pag-alagad sa iya Dios kag Amay. Sa kay Jesu-Cristo ang himaya kag gahom sa walay katubtoban! Kabay pa." Bugna 1.5 - 6 180
Panghingapus Nalipay ako sa pag-angkon sining mga tinion upod sa imo sa kabug-osan sining mga pahina. Nagalaom ako nga indi ka lang nalingaw kundi naglig-on ka sa sini tulad ko. Sa paghingapus, abyan ko, gusto ko magpangamuyo upod sa imo: Pinalangga ko nga Ginoo, paano ako makapa- salamat sing dako sang imo regalo nga kabuhi nga wala sing katapusan? May ara lang ako pagdayaw kag pagsimba sa akon tagipusuon kag sa akon mga bibig para sa imo. Nakita ko nga ara ako subong sa indi mapatihan nga panglakaton upod sa imo nga wala katapusan. Ginatuad ko indi ako angayan nga magmangin-Imo Gintuton-an. Ang akon madalom nga handom amo nga magmangin katulad mo sa adlaw-adlaw kag sa tanan nga gawi. Buligi ako sa paghibalo sang relasyon nga upod sa imo, paagi sa Balaan nga Espiritu, samtang gina pangita ko mag- kabuhi para sa imo kag sa imo lang gid. Ginoo lakat sa tupad ko, uyati ang akon kamot, kag itib-ong ako kon ako mahulog. Ginatugyan ko ang akon kabuhi sa atubangan mo kag ginabaton ko ikaw nga akon Ginoo sa sini nga adlaw tubtob sa akon pagluhod sa atubangan sang imo trono sa walay katubtoban. Sa Imo ngalan, Jesus, ako nagapangamuyo. Amen! 181